Page 208 – CHAKARIA24\nঅপরিপক্ক আমে ক্যালসিয়াম কারবাইড ও ইথোফেন হরমোন স্প্রে দিয়ে কৃত্রিমভাবে পাকিয়ে বাজারে বিক্রি করা হচ্ছে। বাজারে বিক্রি হওয়া এসব আম মানবদেহের জন্য খুবই ক্ষতিকর। তাই আগামী ১০-১৫ দিন আম কেনা থেকে বিরত থাকার অনুরোধ জানিয়েছেন র‍্যাব সদর দফতরের নির্বাহী ম্যাজিস্ট্রেট সারওয়ার আলম।\nবৃহস্পতিবার রাজধানীর যাত্রাবাড়ীতে বিভিন্ন ফলের আড়তে র‍্যাব ও বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশনের (বিএসটিআই) যৌথ অভিযান শেষে তিনি এ অনুরোধ জানান।\nঅভিযানে কৃত্রিমভাবে রাসায়নিক উপাদান দিয়ে অপরিপক্ক আম পাকানোর অপরাধে ৯ জনকে বিভিন্ন মেয়াদে কারাদণ্ড দেয়া হয়। এ ছাড়া ১ হাজার মণ অপরিপক্ক আম ও ৪০ মণ নষ্ট খেজুর জব্দ করে তা ধ্বংস করা হয়।\nনির্বাহী ম্যাজিস্ট্রেট সারওয়ার আলম বলেন, বাজারে এখন যেসব আম বিক্রি করা হচ্ছে, সেগুলো অপরিপক্ক। আমরা অভিযান চালিয়ে এক হাজার মণের বেশি আম জব্দ করেছি, যা ক্যালসিয়াম কারবাইড ও ইথোফেন হরমোন স্প্রে দিয়ে কৃত্রিমভাবে পাকানো হয়েছে।\nতিনি বলেন, ক্যালসিয়াম কারবাইড ও ইথোফেন হরমোন স্প্রে মানবদেহের জন্য খুবই ক্ষতিকারক। এই দুই রাসায়নিক উপাদান দিয়ে পাকানো এসব আম খেলে মানুষের ডায়রিয়া, পেটের ও লিভারের সমস্যা হওয়ার আশঙ্কা রয়েছে। তাই আমি অনুরোধ করব, আগামী অন্তত ১০ থেকে ১৫ দিন আপনারা আম কিনবেন না।\nঅভিযানে র‍্যাব ১০-এর অতিরিক্ত এসপি মহিউদ্দিন ফারুক, বিএসটিআইয়ের ফিল্ড অফিসার ইঞ্জিনিয়ার মো. শহীদুল ইসলাম ও মো. খাইরুল ইসলামও উপস্থিত ছিলেন।


Mouni Roy: কেরিয়ারের শুরু থেকে এতটা বদলেছেন মৌনী! দেখুন ছবি - Television - Aaj Tak Bangla\nMouni Roy: কেরিয়ারের শুরু থেকে এতটা বদলেছেন মৌনী! দেখুন ছবি\nঅভিনেত্রী মৌনী রায়, হিন্দি টিভির প্রথম এবং সবচেয়ে জনপ্রিয় নাগিন, আজ তার ৩৬তম জন্মদিন পালন করছেন। মৌনী তাঁর অভিনয় জীবন শুরু করেছিলেন ২০০৬ সালে সিরিয়াল কিউকি সাস ভি কভি বহু থি দিয়ে।\nমৌনীকে দেখতে সে সময় সম্পূর্ণ ভিন্ন ছিলেন। যদিও দেবো কে দেব মহাদেব থেকে মৌনী ইন্ডাস্ট্রিতে নিজের জায়গা তৈরি করেছিলেন।\nমৌনী রায় সিরিয়াল কিউকি-তে কৃষ্ণা তুলসীর চরিত্রে অভিনয় করেছিলেন। তাঁর অভিনয় যথেষ্ট প্রশংসিত হয়েছিল।\nএর পর তিনি কাহো না ইয়ার হ্যায়, জারা নাচ কে দিখা, পতি পত্নী অর উও-এর মতো রিয়েলিটি শোতে অংশ নেন। মৌনী কস্তুরি, দো সহেলিয়াঁ-তেও কাজ করেছেন।\n২০১১ সালে মৌনী সিরিয়াল দেবো কে দেব মহাদেব-এ কাজ করেছিলেন, তার পর তার ভাগ্য ঘুরে যায়। এই সিরিয়ালে তিনি সতী এবং পার্বতীর চরিত্রে অভিনয় করেছিলেন। শো-তে তার নায়ক ছিলেন মোহিত রায়না। মোহিতের সঙ্গে মৌনির জুটি এবং রসায়ন বেশ ভালো লেগেছিল দর্শকদের।\n২০১৫ সালে, মৌনী সিরিয়াল নাগিনে কাজ করেছিলেন এবং এখান থেকে তাঁকে টিভির নাগিন হিসাবে নামকরণ করা হয়েছিল। শোতে শিবন্যার চরিত্রে অভিনয় করেছিলেন মৌনী। অনুষ্ঠানটি দর্শকদের এতটাই পছন্দ হয়েছিল যে শোয়ের একাধিক সিজন তৈরি হয়। ২০১৬ সালে, নাগিন ২ এসেছিল, যেখানে মৌনী রায়কে আবার দেখা গিয়েছিল।\nএর পর মৌনী বলিউডের দিকে ঝুঁকলেন। অক্ষয় কুমারের ‘গোল্ড’ ছবির মাধ্যমে চলচ্চিত্র জগতে তাঁর অভিষেক ঘটে। এর পর তিনি মেড ইন চায়না, রোমিও আকবর ওয়াল্টার এবং লন্ডন কনফিডেনশিয়ালের মতো ছবিতে অভিনয় করেন। এর বাইরেও মৌনীকে অনেক মিউজিক ভিডিওতে দেখা গিয়েছে।\nট্রান্সফর্মেশনের পাশাপাশি মৌনী তাঁর অ্যাফেয়ারের জন্যেও শিরোনামে এসেছেন। তিনি টিভি অভিনেতা গৌরব চোপড়া এবং মোহিত রায়নাকে ডেট করেছেন। গৌরবের সঙ্গে মৌনির ব্রেকআপ ছিল খুবই খারাপ। তবে তিনি কখনই মোহিতের সঙ্গে তাঁর সম্পর্ককে স্বীকার করেননি।\nআজকাল মৌনীর সঙ্গে নাম ব্রহ্মাস্ত্র ছবির পরিচালক অয়ন মুখোপাধ্যায়ের অ্যাফেয়ারের কথা বলা হচ্ছে। মৌনী এই ছবিতে অয়নের সঙ্গে কাজ করছেন এবং তার চরিত্রটিও খুব গুরুত্বপূর্ণ। তা ছাড়া দুজনের ছবিই সোশ্যাল মিডিয়ায় ভাইরাল, যা দেখে জল্পনা তৈরি হয়।\nছবি সৌজন্য মৌনী রায়ের অফিশিয়াল ইনস্টাগ্রাম হ্যান্ডেল এবং গেটি ইমেজেস\nDevlina Kumar: কালো বিকিনি, লাল ঠোঁটে 'পারফেক্ট' দেবলীনা


গ্রেপ্তারের ঠিক আগে যা বললেন ডা. সাবরিনা – RP News 24\nপ্রকাশিত: ৩:৩৮ পূর্বাহ্ণ, জুলাই ১৩, ২০২০\nঢাকা, ১৩ জুলাই ২০২০: ডা. সাবরিনা শারমিন হুসাইন, যিনি সাবরিনা আরিফ চৌধুরী নামেই পরিচিত। জেকেজি হেলথ কেয়ারের দুর্নীতির খবর ফাঁসের পর স্বামীর এই সংস্থার সঙ্গে নিজের সম্পৃক্ততার কথা অস্বীকার করেছিলেন ডা. সাবরিনা আরিফ; গ্রেপ্তারের ঠিক আগে তিনি দাবি করলেন, জেকেজির অনিয়মের খবর তিনি স্বাস্থ্য অধিদপ্তরকে জানিয়েছিলেন।\nতার ঠিক আগে নিজের কর্মস্থল জাতীয় হৃদরোগ ইনস্টিটিউট ও হাসপাতালে কথা হয় এই চিকিৎসকের।\nকরোনা ভাইরাস মহামারীকালে জেকেজির অফিসে পুলিশের অভিযান এবং এর প্রধান নির্বাহী কর্মকর্তা আরিফকে গ্রেপ্তারের পর থেকে আলোচনায় ছিলেন ডা. সাবরিনা।\nজেকেজির চেয়ারম্যান পদে থাকার বিষয়ে জানতে চাইলে সাবরিনা রোববার দুপুরে বলেন, তিনি কোনোদিন এই প্রতিষ্ঠানের মালিক বা ব্যবস্থাপনা পরিচালকের কোনো পদে ছিলেন না।


অতঃপর ভাই সমাচার | blog.bdnews24.com - pioneer blog for citizen journalism in bangladesh\nঅতঃপর ভাই সমাচার\nবৃহস্পতিবার ০৩ মে ২০১২, ০৯:৩৯ পূর্বাহ্ন\nছাত্র সংগঠনের কর্মী হিসেবে মিছিল মিটিং-এ আন্দোলিত হওয়ার সময় ভাবতাম হায়- এদেশে সাংবাদিকরা, বিশেষ করে ইত্তেফাকের সাংবাদিকরা যদি সৎ এবং সাহসী হতেন, তবে দেশের অনেক সমস্যারই সমাধান হয়ে যেত। ইত্তেফাক বললাম এ কারনে যে, জন্মের পর থেকে ঐ পত্রিকাটির সঙ্গেই প্রথম পরিচয়। এখনো এই পত্রিকাটি না পারি ছাড়তে, না পারি গিলতে। কারন এর রিপোর্ট এখনো অনেক তথ্য সমৃদ্ধ। সংবাদ এরচেয়ে পুরনো হলেও সাধারন পাঠকের কাছে এর আবেদন ছিল অনেক কম, ছাপার মানও ছিল এর একটি বড় কারন। এরশাদের স্বৈর শাসনের সময় ইনকিলাব বের হয়। আরো ঝকঝকে হয়ে। কিন্তু রাজাকারীর কারনে এর গ্রহণযোগ্যতা ছিল না আমাদের পরিবারে কোনদিন। এমন কি আমার বাবার কাছেও না।\nদেশের অনেক সমস্যা বলতে একটি সমস্যাই ছিল আমাদের সামনে প্রকট, আর তা হলো দেশের স্বৈরাচারী ব্যবস্থা। দেশের গণতান্ত্রিক আন্দোলনে ইত্তেফাক কখনো সহায়ক ছিল না। ১৯৮২ সালে এরশাদের সামরিক শাসন জারি হওয়ার সময়কালেও ইত্তেফাক উস্কানি দিয়েছে। আবার ইত্তেফাকের সম্পাদক আনোয়ার হোসেনও ছিলেন এরশাদের মন্ত্রী। এছাড়া ১৯৭৫-এর ১৫ই আগস্ট সপরিবারে বঙ্গবন্ধু হত্যাকাণ্ডের পূর্ববর্তি সময়কালে ইত্তেফাকের রিপোর্ট এবং উপসম্পাদকীয় উৎসাহিত করেছিল বিপদ্গামী সামরিক অফিসারদের। আবার এরশাদের সামরিক শাসনের সময় ইনকিলাব বরাবর সাম্প্রদায়িকতাকে উস্কানি দিয়েছে। এতে গণতান্ত্রিক আন্দোলনে চিড় ধরেছে, লাভ হয়েছে এরশাদের।\nছাত্র জীবন শেষে যখন সংবাদ পত্রের কর্মী হলাম, তখনই জানলাম- সাংবাদিকতা একেবারে নিস্ফলা চাকরি নয়। এখানে চাকরি করে স্টক এক্সচেঞ্জের নির্বাহী বোর্ডে মেম্বার হওয়া যায়। বাড়ি-গাড়ির মালিকতো হওয়া যায়ই। আর ঠিক মতো নেতাদের জুতো খুলতে জানলে মন্ত্রী হওয়াও ‘দিল্লি দুরস্ত’ নয়। যেমনটা তাহের উদ্দিন ঠাকুর করতেন বিভিন্ন জনসভার মঞ্চে বঙ্গবন্ধুর জুতো খুলে দিয়ে। তিনি সে সময় তথ্য মন্ত্রীও হয়েছিলেন, আবার বঙ্গবন্ধু হত্যার ষড়যন্ত্রে ঘোটও পাকিয়েছিলেন। এরশাদের জমানায়ও একজন সমাজতন্ত্রী সাংবাদিক-রাজনীতিবিদ তথ্য মন্ত্রী হয়েছিলেন। তার নাম ছিল সিরাজুল হোসেন খান।\nউপরে যেসব তথ্য দিলাম, তা আমার জানা। কিন্তু একটি তথ্য আমার জানা ছিল না যে, সাংবাদিকরা রাজাকার-আলবদর কমান্ডারদের ‘ভাই-ভাই’ বলে মুখে একবারে ফেনা তোলেন! আমি তখন সংবাদপত্রের রিপোর্টার। রিপোর্ট সংগ্রহ করাই আমার পেশা। চোখ বুজে রিপোর্ট সংগ্রহ, কোন মতাদর্শ ও রাজনীতির ধার না ধেরে। তথাপি আমার খটকা লাগে- জামায়াতে ইসলামীর কোন নেতার সাক্ষাৎ নিতে, তাদের মগবাজারের কারখানায় গিয়ে সভা কভার করতে। চট্টগ্রাম বিশ্ববিদ্যালয়ে পড়ার সময় শিবিরের উৎপাতে এতটাই অতিষ্ঠ ছিলাম যে, এদের নাম উচ্চারণ করতে পর্যন্ত আমার ভয় এবং ঘৃণা দুটোই হতো। অথচ আমার সম্পাদকদের দেখতাম টেলিফোনে ‘কাদের ভাই, কাদের ভাই’ বলে একেবারে গলায় ঝুলে পড়তে। কারন কাদের মোল্লা ছিল জামায়াতের প্রচার সম্পাদক। আমার আশ্চর্য লাগতো, ঘেন্না হতো। কিন্তু মুখে বলার কিছু ছিল না। কারন আমি সাংবাদিক- দল-মত বলতে আমার কিছুই নেই!\nআমার জন্ম মুক্তিযুদ্ধের কিছু আগে। আমার পরিবার- মা, বাবা, ভাই বোন সহ সবাই আমরা পালিয়ে গিয়ে আত্মরক্ষা করেছি পাকিস্তানী হায়েনাদের থেকে, একইভাবে তাদের দোসর রাজাকার-আলবদরদের হাত থেকে। জামায়াতে ইসলামীর ভূমিকা সম্পর্কে আমার মনে বিন্দু মাত্র সন্দেহ ছিল না। কারন ইসলাম রক্ষার নামে জামায়াতে ইসলামী পাকিস্তানীদেরকে সব রসদ জুগিয়েছে। আজ যখন বাচ্চু রাজাকার, কাদের মোল্লা, আলী আহসান মোজাহিদ, মতিউর রহমান নিজামী, গোলাম আযম গংদের বিচার হচ্ছে- তখন মনে মনে এই ভেবে সান্তনা পাই, অন্তত আমার জীব্দশায় এই হায়েনাদের বিচার দেখে যেতে পারছি!\nএই বিচারের সুবাদে এ দেশের তরুণ প্রজন্ম জানতে পারছে রাজাকার-আলবদরদের নিষ্ঠুর হত্যাযজ্ঞের কথা। মিরপুরে কাদের মোল্লার এমনি এক লোম হর্ষক ঘটনার খবর পড়ে স্থির থাকতে পারলাম না। তাই লিখে ফেললাম।\nআজ একটি অভিজ্ঞতার বর্ণনা দিয়ে এই লেখার ইতি টানবো। ১৯৯৪ সালের এক বিকেলে আমার এসাইনমেন্ট ছিল মগবাজারে জামায়াতে ইসলামীর অফিসে একটি কর্মী সভা কভার করার। নিজামী ওই সভার প্রধান বক্তা। সভার ফাঁকে মাগরিবের বিরতি। এই বিরতির ফাঁকে উপস্থিত রিপোর্টারদের জন্য চা-বিস্কুটের আয়োজন। টেবিলের চার পাশে আমিসহ জনা দশেক রিপোর্টার বসা। নিজামীও বসেছেন আমাদের সঙ্গে। নিজামী তখন নিজ হাতে লাল গ্লকোজের প্যাকেটটি ছিঁড়ে বিস্কুট সাজিয়ে রাখছেন তস্তরির উপর। গ্লকোজের প্যাকেটটি খুললেই উপড়ের দিকে তিন-চারটে বিস্কুট এমনিতেই ভেঙ্গে যায়। ভাঙ্গা বিস্কুটগুলো নিজের হাতে নিয়ে আনাম বিস্কুটের তস্তরি এগিয়ে দিলেন আমাদের দিকে। আমি কৌতুহলি হয়ে দেখলাম- নিজামী এই ভাঙ্গা বিস্কূটগুলোই নিজের মুখে পুড়ছেন। কিন্তু আমি আশ্চর্য হলাম না। কারন এটিই জামায়াতে ইসলামীর রাজনীতি। তাদের হিংস্র রাজনীতির বিপরীতে এই মুখোশটি পরিধান করেই হাজার-হাজার তরুণ মনকে শিবিরের পতাকা তলে নিয়ে আসেন। চট্টগ্রাম বিশ্ববিদ্যালয়ে পড়ার সময়েও দেখেছি- এভাবেই ‘বড় ভাইয়েরা’ নিরীহ ছাত্রদেরকে কাবু করতে!\nনিউইয়র্ক, ৩ মে ২০১২\nবৃহস্পতিবার ০৩মে২০১২, অপরাহ্ন ১২:০০\nচমৎকার লিখেছেন জহিরুল ভাই। সাথে আপনার সাংবাদিকতার অভিজ্ঞতা আমাদেরকে সমৃদ্ধ করছে। এই অভিজ্ঞতাগুলো আরো বেশী করে চাই। তবে আপনি বললেন\nতখন মনে মনে এই ভেবে সান্তনা পাই, অন্তত আমার জীব্দশায় এই হায়েনাদের বিচার দেখে যেতে পারছি!\nএটা দেখে মনে হল আপনাকে জিজ্ঞেস করি, জহিরুল ভাই, আপনি কি সত্যিই বিশ্বাস করেন এদের বিচার হবে? বিচারের নামে প্রহসন করছে না এই সরকার?\nবৃহস্পতিবার ০৩মে২০১২, অপরাহ্ন ০৬:৪৮\nএদেরকে বিচারের কাঠগড়ায় দাড় করানোর প্রয়োজন ছিল মানবতার স্বার্থে। তাই হয়েছে। এখন বিচার শেষ হতে কত বছর লাগে সেটা ভবিষ্যতই বলতে পারে। আপনি জানেন বঙ্গবন্ধু হত্যার বিচার কত দিনে সমাপ্ত হয়েছিল?\nবৃহস্পতিবার ০৩মে২০১২, অপরাহ্ন ১২:২৭\nঅভিজ্ঞতা শেয়ার করার জন্য ধন্যবাদ জহিরুল ভাই ।এইভাবেই তারা এগিয়ে যাচ্ছে বা যাওয়ার চেষ্টা করছে ।তবে আমার জানামতে জামাত-শিবিরের জনপ্রিয়তা বা সমর্থন কিন্তু বর্তমানে অনেক অনেক কমে গিয়েছে। তবে অবাক করা বিষয় হচ্ছে মুসলিম প্রধান এই দেশে ইসলামের তথাকথিত ধ্বজাধারী জামাত শিবিরের জনপ্রিয়তার ধসই প্রমান করে, এ দেশে জামাত বা তালেবানি শাসন কায়েম, কোন দিনই সম্ভব না ।\nবৃহস্পতিবার ০৩মে২০১২, অপরাহ্ন ০৬:৫৫\nআপনি বলছেন সম্ভব না, আর ওরা বলে- এদেশেই সম্ভব। এর কারন ক্ষমতার প্রয়োজনে এরা ব্যবহৃত হয়। বিএনপি-আ.লী. উভয়ই তাদের হাতে নিয়েছে। কিন্তু বিএনপি’র সঙ্গে এক ধরণের নীতিগত সখ্যতা ওদের রয়েছে। একমাত্র বিজ্ঞান-মনস্ক শিক্ষাই পারে জামাতের ততপরতা ঠেকাতে। এই কাজটিতে আমরা এগোচ্ছি, কিন্তু ধীর গতিতে।\nশুক্রবার ০৪মে২০১২, পূর্বাহ্ন ১২:৩৬\nজাহান আরা বলেছেনঃ\n্কত আর লিখবে দুঃখের কথা। ভাই বতরমানে রাজনীতিতে জামাত-শিবির এক ইস্যু মাত্র। মিটিং করে চিৎকার করা যায় এই বাংলার মাটিতে বিচার হবে তাদের।জামাতদের চেয়ে ভয়ংকর অত্যাচার হচ্ছে দেশে। এর বিচার কে করবে? আমেরিকা দিয়েছিলো লাদেনের ইস্যু সারা দুনিয়া জুড়ে মুসলমানদের উপর অত্যচারের জন্য। তেমনি হাসিনার রাজনীতি তারই অনুকরন মাত্র।\nশুক্রবার ০৪মে২০১২, অপরাহ্ন ০৮:০৬\nআমেরিকা এই লাদেনদের আস্রয়-প্রস্রয় দিয়ে এক সময় মাথায় তুলেছিল। তার পুরস্কার এরা পেয়েছে। ঘটনা যে বা যারাই ঘটাক- বিন লাদেন স্বীকার করেছেন, তার নির্দেশেই আল কায়দার কর্মীরা বিমান নিয়ে আছড়ে পড়েছিল টুইন টাওয়ারে! আর বাংলাদেশের ইতিহাস তো আপনি জানেন। এই জামাত-শিবিরের (ততকালীন ছাত্রসঙ্ঘ) বিচারের দাবি আজকের নয়। ১৯৭১-এ স্বাধীনতা লাভের পর থেকে। কাজেই আমেরিকার সঙ্গে হিসাব মেলাবেন না। কারন আমেরিকা আমাদের স্বাধীনতা যুদ্ধের সময় পাকিস্তানকেই সহায়তা করেছিল। যুদ্ধাপরাধীদের বিচার হাসিনার ইস্যু নয়, কথাটা মনে রাখবেন কিন্তু!!


হালদা নদী: এশিয়ার একমাত্র প্রাকৃতিক মৎস্য প্রজনন ক্ষেত্র\nহালদা নদী, এশিয়ার একমাত্র প্রাকৃতিক মৎস্য প্রজনন কেন্দ্র। বাংলাদেশের পূর্ব-পাহাড়ি অঞ্চলের খাগড়াছড়ি ও চট্টগ্রাম জেলার এ নদীটি প্রকৃতির বিস্ময়কর সৃষ্টি ।\nবিশ্বের একমাত্র জোয়ার-ভাটার নদী এবং এশিয়ার একমাত্র প্রাকৃতিক মৎস্য প্রজনন ক্ষেত্র ‘হালদা নদী’; যেখান থেকে সরাসরি রুই জাতীয় মাছের নিষিক্ত ডিম সংগ্রহ করা হয়।\nরুই জাতীয় মাছের পরে হালদার অন্যতম প্রধান মাছ হচ্ছে গলদা চিংড়ি।\nবাংলাদেশে ছোট বড় প্রায় ৮০০ নদীর মধ্যে দেশের পূর্ব-পাহাড়ি অঞ্চলের খাগড়াছড়ি ও চট্টগ্রাম জেলার ছোট্ট একটি নদী হালদা।\nনদীটির দৈর্ঘ্য ১০৬ কিলোমিটার, গড় প্রস্থ ১৩৪ মিটার এবং নদীটির প্রকৃতি সর্পিলাকার।\nহালদা পরিচিতি নম্বর পূর্ব-পাহাড়ি অঞ্চলের নদী নং ১৬।\nনামে-গুণে অনন্য ‘হালদা’ স্মরণাতীতকাল থেকে রুই, কাতলা, মৃগেলও কালিবাউশ ডিম ছেড়ে আসছে।\nতথ্য-উপাত্ত অনুযায়ী, নদী থেকে পোনা আহরণের নজির থাকলেও হালদা ছাড়া বিশ্বের আর কোনো নদীতে ডিম আহরণের নজির নেই।\nপ্রকৃতির বিস্ময়কর সৃষ্টি ‘হালদা নদী’- বিশ্বের একমাত্র জোয়ার-ভাটার নদী এবং এশিয়ার একমাত্র প্রাকৃতিক মৎস্য প্রজনন কেন্দ্র, যেখান থেকে সরাসরি রুই জাতীয় মাছের নিষিক্ত ডিম সংগ্রহ করা হয়।\nহালদা’র উৎপত্তি স্থল খাগড়াছড়ি জেলার মানিকছড়ি উপজেলার বাটনাতলী ইউনিয়নের পাহাড়ি গ্রাম সালদা।\nসালদার পাহাড়ি র্ঝণা থেকে নেমে আসা ছড়া সালদা থেকে নামকরণ হয় হালদা।\n‘হালদা নদী’ বাংলাদেশের দক্ষিণ পূর্বাঞ্চলে খাগড়াছড়ি পার্বত্য জেলার বাটনাতলী পাহাড় হতে উৎপন্ন হয়ে মানিকছড়ি, চট্টগ্রাম জেলার ফটিকছড়ি, হাটহাজারী ও রাউজান উপজেলার ভেতর দিয়ে প্রবাহিত হয়ে বুড়িশ্চরের নিকট কর্ণফুলী নদীতে পতিত হয়েছে।\nহালদার প্রধান উপনদী ধুরুং খুবই খরস্রোতা। এটি পার্বত্য এলাকার পাকশমিমুরা রেঞ্জ থেকে বের হয়ে পূর্বদিকে হালদা নদীর প্রায় সমান্তরালে সমগ্র ফটিকছড়ি উপজেলা ঘুরে পূর্ব ধলাই নামক স্থানে হালদা নদীর সঙ্গে মিলিত হয়েছে।\nগত এক শতাব্দীর মধ্যে নদীটি বেশ কয়েকবার গতিপথ পরিবর্তন করেছে।\nহালদা নদী এ মাছের ডিম ছাড়ার রহস্য!\nরহস্যময় এ পৃথিবীতে হালদা নদীও অপার এক রহস্যে। দক্ষিণ এশিয়ার অন্যতম প্রাকৃতিক মৎস্য প্রজনন কেন্দ্র চট্টগ্রামের হালদা নদীতে প্রতিবছর বৈশাখ-জৈষ্ঠ্য মাসে কার্পজাতীয় মাছ ডিম দিয়ে থাকে।\nকিন্তু কেন বা কি কারণে কার্পজাতীয় মাছ হালদায় ডিম দেয় তা আমাদের অনেকেরই অজানা।\nআসুন হালদার কিছু রহস্যময় তথ্য জেনে আসি-\nহালদা নদীর কিছু ভৌত ও জৈব-রাসায়নিক বৈশিষ্ট্যই এই নদীকে করে তুলছে মাছের ডিম ছাড়ার উপযোগী।\nভৌত কারণগুলোর মধ্যে রয়েছে এই নদীর অনেকগুলো বাঁক যেগুলোকে “অক্সবো” (Ox-bow) বাঁক বলে।\nএই বাঁকগুলোতে স্রোতের ফলে প্রচণ্ড ঘূর্ণন সৃষ্টি হয় যা গভীর স্থানের সৃষ্টি করে।\nস্থানীয় ভাষায় গভীর স্থানগুলোকে “কুম” বা “কুয়া” বলা হয়। উজান হতে আসা বিভিন্ন পুষ্টি ও অন্যান্য পদার্থ কুমের মধ্যে এসে জমা হয় ফলে পানি ফেনিল ও ঘোলাটে হয়ে যায়। মা মাছেরা কুমের মধ্যে আশ্রয় নেয়।\nকাপ্তাই বাঁধ প্রকল্প: বাংলাদেশের একমাত্র জলবিদ্যুৎ কেন্দ্র\nতাছাড়া এক গবেষণায় দেখা গেছে হালদা নদীর গভীরতা ও গঠন এমন যে কিছু কিছু স্থানে পানির চতুর্মুখী বা ত্রিমুখী ঘূর্ণন এর সৃষ্টি হয় যেগুলোকে ভর্টেক্স জোন (Vortex zone) বলা হয়।\nএই ঘূর্ণনের ফলে হালদা নদীতে বহুমুখী স্রোতের সৃষ্টি হয় যা মাছকে ডিম পাড়তে উদ্বুদ্ধ করে।\nএইরকম বৈশিষ্ট্য বাংলাদেশের আর কোন নদীতে পাওয়া যায়না।\nঅন্যান্য কারণগুলোর মধ্যে রয়েছে পাহাড়ী ঝর্ণা বা ছড়া এবং প্রতিটি পতিত ছড়ার উজানে এক বা একাধিক বিল, কম তাপমাত্রা, তীব্র খরস্রোত এবং অতি ঘোলাত্ব।\nঅনেকগুলো পাহাড়ী ঝর্ণা বিধৌত পানি প্রচুর জৈব উপাদান এবং ম্যাক্রো ও মাইক্রো পুষ্টি উপাদান নদীতে বয়ে আনে যার ফলে নদীতে পর্যাপ্ত খাদ্যাণুর সৃষ্টি হয়।\nএইসব পুষ্টি উপাদান মাছের প্রজনন পূর্ব গোনাডের পরিপক্কতায় সাহায্য করে।\nরাসায়নিক কারণগুলোর মধ্যে রয়েছে কম কন্ডাক্টিভিটি, সহনশীল দ্রবীভুত অক্সিজেন, সহনশীল অম্লত্ব ও ক্ষারকত্ব ইত্যাদি\nমা মাছেরা এপ্রিল থেকে জুন পর্যন্ত শুধু অমাবস্যা বা পূর্ণিমার তিথিতে ডিম ছাড়ে।\nডিম ছাড়ার বিশেষ সময়কে “তিথি” বলা হয়ে থাকে। ডিম ছাড়ার এই বিশেষ সময়কে স্থানীয় ভাষায় “জো” বলা হয়।\nএই জো এর বৈশিষ্ট্য হচ্ছে অমাবস্যা বা পূর্ণিমা, সেই সাথে নদীর উজানে প্রচণ্ড বজ্রপাতসহ বৃষ্টিপাত (Thunder-storm) । এর ফলে নদীতে পাহাড়ি ঢলের সৃষ্টি হয় যাতে পানি অত্যন্ত ঘোলা ও খরস্রোতা হয়ে ফেনাকারে প্রবাহিত হয়।\nপূর্ণ জোয়ারের শেষে অথবা পূর্ণ ভাটার শেষে পানি যখন স্থির হয় তখনই কেবল মা মাছ ডিম ছাড়ে। মা মাছেরা ডিম ছাড়ার আগে পরীক্ষামূলক ভাবে অল্প ডিম ছাড়ে।\nডিম ছাড়ার অনুকূল পরিবেশ না পেলে মা মাছ ডিম নিজের দেহের মধ্যে নষ্ট করে ফেলে।\nমাছের ডিম ও রেণু সংগ্রহের উপযুক্ত সময় হল বৈশাখ জৈষ্ঠ্য মাসের অমাবস্যা ও পূর্ণিমার প্রবল বর্ষণ।\nএসময় নাজিরহাট, সাত্তারহাট, আজিমারঘাট, বৈদ্যের হাট, রামদাশ মুন্সীরহাট ও পার্শ্ববর্তী এলাকায় মিহি মশারির নেট দিয়ে ডিম ও রেণু নৌকায় সংগ্রহ করা হয়।\nমাছের ডিম ও রেণু সংগ্রহের পদ্ধতি এখনো প্রাচীন\nহালদা একমাত্র নদী যেখান থেকে আহরিত ডিম স্মরণাতীত কাল থেকে স্থানীয় জ্ঞানের মাধ্যমে প্রাচীন পদ্ধতিতে নদীর পাড়ে খননকৃত মাটির গর্তে (কুয়ায়) ফোটানো হয় এবং চারদিন লালন করে রেণু পোনা তৈরি করা হয়৷\nএ নদীর রুই জাতীয় মাছের বৃদ্ধির হার অন্যান্য উৎসের মাছের তুলনায় অনেক বেশি৷ এতে মৎস্যচাষী ও হ্যাচারি মালিকরা হালদা নদীর রুই জাতীয় মাছের চাষ কিংবা প্রজনন ঘটিয়ে বেশি লাভবান হতে পারে৷\nবন্দরনগরী চট্টগ্রাম শহরের সুপেয় পানির প্রধান উৎস হালদা নদী। এ নদীর পানিতে হেভি মেটালের পরিমাণ বিশ্ব স্বাস্থ্য সংস্থার নির্ধারিত মান থেকে কম।\nতাই বিশুদ্ধ ও সুপেয় পানির উৎস হিসেবে হালদা নদীর পানি বিশেষভাবে গুরুত্বপূর্ণ।\nপানির বিশেষ গুণগত মান ও পরিমাণের কথা বিবেচনা করে ১৯৮৭ সাল থেকে চট্টগ্রাম ওয়াসা মোহরা পানি শোধনাগারের মাধ্যমে প্রতিদিন প্রায় ২ কোটি গ্যালন পানি উত্তোলন করে শহরের সুপেয় পানির চাহিদা পূরণ করে আসছে৷\nনদী বিশেষজ্ঞরা বলছেন, হালদা নদী আমাদের প্রাকৃতিক মৎস্য প্রজনন ঐতিহ্য৷ বিশ্ব প্রাকৃতিক ঐতিহ্য ঘোষণার জন্য ইউনেস্কোর শর্ত অনুযায়ী হালদা নদী জাতীয় ঐতিহ্যের পাশাপাশি বিশ্ব প্রাকৃতিক ঐতিহ্যেরও যোগ্যতা রাখে৷\nহালদা নদীকে জাতীয় প্রাকৃতিক মৎস্য প্রজনন ঐতিহ্য ঘোষণার দাবি অনেকদিন ধরেই জানিয়ে আসছেন তারা৷\nহালদা নিয়ে সিনেমা\nমাছের প্রজনন ক্ষেত্র হিসেবে পরিচিত চট্টগ্রামের হালদা নদী ও এর আশপাশের মানুষের জীবনবৈচিত্র্য নিয়ে আজাদ বুলবুলের গল্পে অভিনেতা তৌকীর আহমেদের নির্মিত ছবির নাম রাখা হয়েছে- হালদা। ছবিটি প্রযোজনা করেছে আমরা ক’জন।\nএশিয়ার একমাত্র প্রাকৃতিক মৎস প্রজনন কেন্দ্র হালদা নদী ও এর দুই পাড়ের জেলেদের জীবন নিয়ে চলচ্চিত্রের গল্প আবর্তিত হয়েছে।\nএতে অভিনয় করছেন জাহিদ হাসান, নুসরাত ইমরোজ তিশা, মোশাররফ করিম, ফজলুর রহমান বাবু, রুনা খান প্রমুখ।\nচলচ্চিত্রটি ২০১৮ সালে অনুষ্ঠিত ঢাকা আন্তর্জাতিক চলচ্চিত্র উৎসব প্রদর্শিত হয় এবং তৌকির আহমেদ শ্রেষ্ঠ পরিচালকের পুরস্কার লাভ করেন।\nবঙ্গবন্ধু মৎস্য হেরিটেজ\n২০২০ সালের ২২ ডিসেম্বর দক্ষিণ এশিয়ার একমাত্র প্রাকৃতিক মৎস্য প্রজনন কেন্দ্র হালদাকে বঙ্গবন্ধু মৎস্য হেরিটেজ ঘোষণা করছে সরকার।\nহেরিটেজ ঘোষণা হালদা নদী বিশ্বে পরিচিতির পাশাপাশি ইউনেস্কো কর্তৃক ওয়ার্ল্ড হেরিটেজ হিসেব স্বীকৃতির সম্ভাবনা তৈরি হবে।\nপ্রজ্ঞাপনে বলা হয়, প্রাকৃতিক পরিবেশ সংরক্ষণ ও পরিবেশগত মান উন্নয়নের মাধ্যমে রুই জাতীয় মাছের নিরাপত্তা নিশ্চিতকরণ ও গাঙ্গেয় ডলফিনের আবাসস্থল সংরক্ষণের লক্ষ্যে হালদা নদী এবং নদী তীরবর্তী ৯৩ হাজার ৬১২টি দাগের ২৩ হাজার ৪২২ একর জমিকে বঙ্গবন্ধু হেরিটেজ হিসেবে ঘোষণা করা হয়।\nসরকারের গেজেট অনুযায়ী, বঙ্গবন্ধু মৎস্য হেরিটেজ এলাকায় ১২টি শর্ত কার্যকর হবে।\nএ নদী থেকে কোনও প্রকার মাছ ও জলজ প্রাণী ধরা বা শিকার করা যাবে না। তবে মৎস্য অধিদফতরের তত্ত্বাবধানে প্রতিবছর প্রজনন মৌসুমে নির্দিষ্ট সময়ে মাছের নিষিক্ত ডিম আহরণ করা যাবে।\nপ্রাণী ও উদ্ভিদের আবাসস্থল ধ্বংসকারী কোনও প্রকার কার্যকলাপ করা যাবে না।\nভূমি ও পানির প্রাকৃতিক বৈশিষ্ট্য নষ্ট/ পরিবর্তন করতে পারে, এমন সব কাজ করা যাবে না।\nমৎস্য ও অন্যান্য জলজ প্রাণীর জন্য ক্ষতিকর কোনও প্রকার কার্যাবলী করা যাবেনা।\nনদীর চারপাশের বসতবাড়ি, শিল্পপ্রতিষ্ঠান এবং অন্যান্য প্রতিষ্ঠানের পয়ঃপ্রণালী সৃষ্ট বর্জ্য ও তরল বর্জ্য নির্গমন করা যাবে না। ৬. কোনও অবস্থাতেই নদীর বাঁক কেটে সোজা করা যাবেনা।\nহালদা নদীর সঙ্গে সংযুক্ত ১৭টি খালে প্রজনন মৌসুমে ( ফেব্রুয়ারি থেকে জুলাই) মৎস্য আহরণ করা যাবে না।\nহালদা নদী এবং এর সংযোগ খালের ওপর নতুন করে কোনও রাবার ড্যাম এবং কংক্রিট ড্যাম নির্মাণ করা যাবে না।\nবঙ্গবন্ধু মৎস্য হেরিটেজ তদারকি কমিটির অনুমতি ব্যতিরেকে হালদা নদীতে নতুন পানি শোধনাগার, সেচ প্রকল্প স্থাপনের মাধ্যমে পানি উত্তোলন করা যাবে না।\nপানি ও মৎস্যসহ জলজ প্রাণীর গবেষণার ক্ষেত্রে বঙ্গবন্ধু মৎস্য হেরিটেজ তদারকি কমিটির অনুমতিক্রমে হালদা নদী ব্যবহার করা যাবে।\nমাছের প্রাক প্রজনন পরিভ্রমণ সচল রাখার স্বার্থে হালদা নদী এবং সংযোগ খালের পানি প্রবাহে প্রতিবন্ধকতা সৃষ্টি করা যাবে না।\nরুই জাতীয় মাছের প্রাক প্রজনন এবং প্রজনন মৌসুমে (মার্চ- জুলাই) ইঞ্জিনচালিত নৌকা চলাচল করতে পারবে না।\nনদী নিয়ে প্রথম ওয়েবসাইট বাংলাদেশে\nপ্রাকৃতিক মৎস্য প্রজনন ক্ষেত্র হালদা এই নদীকে নিয়েই গড়ে তোলা হলো একটি ওয়েবসাইট৷ নদী নিয়ে এটিই প্রথম এ ধরণের কাজ বাংলাদেশে৷\nনদী নিয়ে প্রথমবারের মতো বাংলাদেশে যে ওয়েবসাইটটি তৈরি হলো, সেটির নাম ‘হালদারিভার ডট ওআরজি‘৷ এক কথায় নদীকে বাঁচিয়ে রাখার একটি মহৎ চেষ্টা৷\nএই প্রক্রিয়ার প্রধান সমন্বয়ক এবং বলা যায় যার চেষ্টাতেই এই ওয়েবসাইটটি তৈরি হয়েছে তিনি চট্টগ্রাম বিশ্ববিদ্যালয়ের প্রাণিবিদ্যা বিভাগের সহকারী অধ্যাপক মো. মনজুরুল কিবরিয়া৷\nতিনি গনমাধ্যমকে বললেন, বাংলাদেশের একটি প্রাকৃতিক ঐতিহ্য হিসাবে এই ওয়েবসাইটের মাধ্যমে দেশবাসীকে হালদা নদী সম্পর্কে বিস্তারিত অবহিত করাই প্রথম উদ্দেশ্য৷\nঅন্যান্য উদ্দেশ্যে সম্পর্কে তিনি জানালেন, হালদা নদীর পরিবেশ এবং জীববৈচিত্র্য সংরক্ষণে জনগণের মধ্যে সচেতনতা সৃষ্টি করা৷\nবাংলাদেশের জাতীয় নদী; হালদার যৌক্তিকতা ও বিশ্লেষণ: ড. মো. মনজুরুল কিবরীয়া\nবাংলাদেশ নদীমাতৃক দেশ- কথাটি আক্ষরিক অর্থেই শুধু নয়, সামগ্রিক অর্থেই সত্য। বাংলাদেশের মানচিত্র নদীর কল্যাণেই সৃষ্টি। ঐতিহাসিক কাল থেকেই বাংলা ভূখণ্ডের মাটি ও মানুষের সঙ্গে নদ-নদী ওতপ্রোতভাবে সম্পৃক্ত।\nসবুজ শ্যামল সৌন্দর্যের চাবিকাঠির একমাত্র বাহক ও নিয়ন্ত্রক। বাংলাদেশে সভ্যতার ক্রমবিকাশ, যোগাযোগ- অর্থনীতির মূল ভিত্তি রচিত হয়েছে নদীকে কেন্দ্র করে তেমনি সামাজিক ও সাংস্কৃতিক ঐতিহ্যেরও মূল ভিত্তি হচ্ছে নদী নির্ভর।\nসাহিত্য, গান, নাটক, চলচ্চিত্রে নানাভাবে উঠে এসেছে নদীর প্রসঙ্গ। অথচ আমরা নদীকে নিয়ে কতটুকু ভাবি বা জানি। যে দেশ নদীর কল্যাণে গড়ে উঠেছে অথচ সেখানেই নদী সবচেয়ে বেশি ক্ষতিগ্রস্ত হচ্ছে।\nবাংলাদেশের নদ-নদীগুলোর বর্তমান অবস্থা খুবই করুণ।\nনদী দেশের প্রাণশক্তি। বিশুদ্ধ রক্ত ও শিরা উপশিরায় বাধাহীন রক্ত প্রবাহ ছাড়া যেমন আমরা সুস্থ দেহ কল্পনা করতে পারিনা তেমনি বিশুদ্ধ পানি ও প্রতিবন্ধকতাহীন নদীর প্রবাহ ছাড়া বাস উপযোগী দেশ কল্পনা করা যায় না।\nপানির প্রবাহ অস্বাভাবিকভাবে কমে যাওয়ায় নদ-নদীগুলোতে অসংখ্য চর জেগেছে, নৌ চলাচল, পরিবেশ ও জীববৈচিত্র্য মারাত্মক বিপর্যয়ের সম্মুখীন হয়েছে। ভূপৃষ্ঠের পানির স্তর অস্বাভাবিকভাবে নিচে নেমে যাচ্ছে।\nবাংলাদেশের সব নদীই ভারত, নেপাল, মায়ানমার ও চীনের সাথে মিশে আছে। প্রতিবেশী দেশ ভারত ৫৪টি অভিন্ন নদীর প্রায় সবগুলোতেই উজানে পানি প্রত্যাহার এবং পানির অসম বণ্টনের কারণে ভাটির দেশ বাংলাদেশকে ভয়াবহভাবে পানি, পরিবেশ ও জীববৈচিত্র্য হুমকির কবলে পড়ছে।\nএরকম পরিস্থিতিতে গত কয়েকবছর যাবত কিছু পরিবেশবাদী সংগঠনের উদ্যোগে বিভিন্ন নদী দিবসগুলো পালিত হয়ে আসছে।\nএ উপলক্ষে আয়োজিত বিভিন্ন নদী বিষয়ক সেমিনার, সিম্পোজিয়াম, প্রকাশনা, পত্র-পত্রিকা ও বিভিন্ন অনলাইন ভিত্তিক সামাজিক যোগাযোগ মাধ্যমগুলোতে একটি বিষয় প্রাধান্য পেয়েছে তা হচ্ছে ‘নদীমাতৃক’ বাংলাদেশে একটি জাতীয় নদী চাই।\nএ বিষয়ে বেশ কিছু লেখা প্রকাশিত হলেও “কেন বাংলাদেশে কোন জাতীয় নদী নাই বা কোন নদী আমাদের জাতীয় নদীর যোগ্যতা রাখে?” এই প্রশ্নগুলোর তথ্য ভিত্তিক বা যুক্তি নির্ভর কোন লেখা নজরে আসেনি।\nতাহলে ‘নদীমাতৃক’ বাংলাদেশ বিশেষণটি আমাদের জন্য কতটুকু প্রযোজ্য? আমাদের দেশে কতগুলো নদী আছে তার কোন সঠিক পরিসংখ্যান এখনো স্পষ্ট নয়।\nযাইহোক স্বাধীন সার্বভৌম বাংলাদেশে বিশ্বের অন্যান্য দেশের মত একটি জাতীয় নদী থাকবে এটাই স্বাভাবিক।\nঅথচ নদীমাতৃক বাংলাদেশ এবং নদী কেন্দ্রিক অর্থনীতি বাংলাদেশের প্রধান চালিকা শক্তি হওয়া স্বত্বেও স্বাধীনতার ৪৬ বছর পরেও আমাদের কোন নদীকে জাতীয় নদী ঘোষণা করা হয়নি।\nআমাদের দেশেতো জাতীয় ফুল, জাতীয় ফল, জাতীয় বৃক্ষ ও জাতীয় পাখিসহ আরো কত জাতীয় বিষয় আছেই কিন্তু নদীমাতৃক দেশের নদী কেন বাদ থাকবে?\nসংজ্ঞাকারে জাতীয় নদী কাকে বলে খুঁজতে গিয়ে যদিও সুনির্দিষ্টভাবে এর কোন সংজ্ঞা পাওয়া যায়নি তবে বিভিন্ন ব্লগ ও ওয়েবসাইটের কল্যাণে যেটুকু ধারণা পাওয়া গেল তা অনুযায়ী সাধারণত কোনো নদী যদি একটি দেশের অভ্যন্তরে উৎপত্তি হয়ে সেই দেশের অভ্যন্তরেই প্রবাহিত হয় এবং এই নদী সংশ্লিষ্ট দেশের জাতীয় কোন পরিচয় বহন করে, সেই নদীকে জাতীয় নদী ঘোষণা করা হয়। জাতীয় নদীতে কেবল সেই দেশেরই রাষ্ট্রেরই একমাত্র সার্বভৌমত্ব ও অধিকার থাকে।\nতাছাড়া পৃথিবীর প্রতিটি স্বাধীন সার্বভৌম রাষ্ট্রে কিছু জাতীয় প্রতিক থাকে, যেমন জাতীয় ফুল, জাতীয় গাছ, জাতীয় মাছ, জাতীয় পশু ইত্যাদি যা সে দেশের জাতীয় ঐতিহ্য বহন করে।\nতেমনি আমি মনে করি পৃথিবীর নদী নির্ভর বা নদী প্রধান দেশগুলোতেও জাতীয় নদী থাকবে বিশেষ করে যে নদীর আর্থিক অবদান, যোগাযোগ, পানি, মৎস্য ও কৃষিজ উৎপাদনে, বা পর্যটন ও ঐতিহ্যের ক্ষেত্রে গুরুত্বপূর্ণ ভূমিকা রাখে এবং নদীটি সংশ্লিষ্ট দেশের নিজস্ব নদী হলে রাষ্ট্রীয় মর্যাদা ও ঐতিহ্যের প্রতীক হিসাবে সেই নদীকে জাতীয় নদীর স্বীকৃতি দেয়া উচিত।\nবিশ্বের বিভিন্ন দেশে জাতীয় নদী রয়েছে যেমন ভারত ২০০৯ সালে গঙ্গা নদীকে জাতীয় নদী ঘোষণা করে।\nএ ঘোষণার ফলাফল পরিলক্ষিত হয় যখন জাতীয় নদীর মর্যাদা রক্ষায় রাষ্ট্রের সর্বোচ্চ পর্যায় থেকে পদক্ষেপ নেয় ভারত।\nতৎকালীন প্রধানমন্ত্রী মনমোহন সিংকে প্রধান এবং যেসব রাজ্যের ওপর দিয়ে গঙ্গা বয়ে গেছে, সেগুলোর মুখ্যমন্ত্রীকে সদস্য করে উচ্চপর্যায়ের একটি কমিটিও গঠিত হয়েছে।\nভারতের জাতীয় নদী গঙ্গা বা দ্য গ্যাঞ্জেস সেদেশের সবচাইতে দীর্ঘ নদী – পাহাড়, উপত্যকা এবং সমতল মিলিয়ে ২,৫১০কিমি লম্বা।\nএর উৎপত্তি হিমালয়ের গঙ্গোত্রীয় হিমবাহের তুষারক্ষেত্রে ভগীরথী নদী নামে।\nপরে এর সাথে অলকানন্দা, যমুনা, শোন, গুমটি, কোশী এবং ঘাগড়া যোগদান করেছে। হিন্দুদের কাছে গঙ্গা পৃথিবীর সবচেয়ে পবিত্র নদী।\nবারানসী, হরিদ্বার, এলাহাবাদ প্রভৃতি স্থানে গঙ্গার তীরে বহু মুখ্য ধর্মীয় অনুষ্ঠান পালন হয়। গঙ্গা সুন্দরবনের বদ্বীপে প্রসারিত হয়ে বঙ্গোপসাগরে মিশেছে।\nপার্শ¦বর্তী দেশ পাকিস্তানও সিন্ধু নদীকে ‘কওমি দরিয়া’ বা জাতীয় নদী ঘোষণা এবং প্রতিবছর ২৪ জানুয়ারি সিন্ধু দিবস ঘোষণা করেছে।\nনদীবহুল যুক্তরাষ্ট্রে বিভিন্ন বিবেচনায় পাঁচটি প্রবাহকে জাতীয় নদী ঘোষণা করা হয়েছে।\nকোনটি সবচেয়ে দূষণ মুক্ত, কোনটি সবচেয়ে প্রাকৃতিক, কোনটি সুদৃশ্যতম, কোনটি আবার প্রবাহিত হয়েছে ঐতিহাসিক সব স্থানের মধ্য দিয়ে।\nআবার বাফেলো ছাড়া বাকি চারটি নদীর পুরো অংশ ‘জাতীয়’ ঘোষণা করা হয়নি। যে অংশ নির্দিষ্ট ক্যাটাগরিতে পড়েছে, শুধু সেটুকু। আর মিশরের জাতীয় নদী হচ্ছে নীল নদ।\nমিশরের জাতীয় অগ্রযাত্রায় নীল নদের অবদান নতুন করে বলার অপেক্ষা রাখেনা। এজন্য মিশরকে বলা হয় নীল নদের দান।\nউপরোক্ত দেশসমূহে একটি নদীকে জাতীয় ঘোষণা করার জন্য যে সমস্ত বিষয়সমুহের দিকে গুরুত্ব দেয়া হয়েছে তা হলো নদীর উৎপত্তি, বিস্তার এবং সংশ্লিষ্ট দেশের জাতীয় অগ্রগতিতে এর ভূমিকা।\nএক্ষেত্রে কিছু স্বতন্ত্র বৈশিষ্ট্যের অধিকারী নদীকেই জাতীয় নদীর মর্যাদা দেয়া হয়েছে।\nবাংলাদেশের কোন্ নদীকে জাতীয় নদী করা যায় তা নিয়ে এর মধ্যে বেশ কিছু লেখা বিভিন্ন সংবাদপত্রে প্রকাশিত হয়েছে এমনকি কিছুদিন আগে অনলাইন ভিত্তিক সামাজিক যোগাযোগ মাধ্যম ফেইসবুকেও একটি মতামত জরিপ করা হয়েছে।\nএই লেখা ও মতামত জরিপ থেকে বাংলাদেশে জালের মত ছড়িয়ে থাকা অসংখ্য নদীর মধ্যে বেশ কয়েকটি নদীর নাম উঠে আসে তাদের স্বকীয় কিছু বৈশিষ্ট্যের কারণে, উল্লেখযোগ্য নদীগুলো হচ্ছে পদ্মা, মেঘনা, যমুনা, কর্ণফুলী ও হালদা ।\nপ্রশ্ন উঠতে পারে যে, শত শত নদীর দেশে একটি নদীকে আলাদা করে চিহ্নিত করার আদৌ প্রয়োজন আছে কী না? এও বলা যেতে পারে, একটি নদীকে জাতীয় ঘোষণা করে বাকিগুলোর ব্যাপারে কী হবে?\nকিন্তু আমরা কি আমাদের জাতীয় কবিকে ছাড়া অন্যদের অসম্মান করি ? কোনো কিছুকে বিশেষ মর্যাদা দেওয়ার সাধারণ কারণ হচ্ছে, সেটার প্রতি বিশেষ মনোযোগী হওয়া।\nএকটি নদীকে জাতীয় ঘোষণা করার অর্থ বাকি নদীগুলোর ব্যাপারে কম মনোযোগী হওয়া নয়।\nআমি মনে করি, জাতীয় নদী ঘোষণা করা হলে সেটি নদী সুরক্ষা ও ব্যবস্থাপনার জাতীয় মডেল হয়ে উঠতে পারে।\nএর আদলে অন্য নদীগুলোকেও প্রাণ ফিরিয়ে দেওয়া যেতে পারে।\nএ ক্ষেত্রে বাংলাদেশের জন্য যে বিষয়টি কঠিন হতে পারে তা হচ্ছে, কোন নদীকে ‘জাতীয়’ ঘোষণা করা হবে? কোনটা ছেড়ে কোনটিকে স্বতন্ত্র ধরে ‘জাতীয় নদী’ ঘোষণা করা হবে?\nবাংলাদেশের বড় নদী গুলোর সব নদীই ভারত, নেপাল, মায়ানমার ও চীন থেকে উৎপত্তি। প্রায় প্রত্যেকটি নদী কোনো না কোনোভাবে একটি আরেকটির সঙ্গে যুক্ত।\nভারত ও পাকিস্তান তাদের প্রধান প্রবাহ যথাক্রমে গঙ্গা ও সিন্ধুকে জাতীয় নদী ঘোষণা করেছে।\nআমাদের প্রধান তিনটি নদী- পদ্মা, যমুনা ও মেঘনা কি এমন মর্যাদা পেতে পারে?\nমুশকিল হচ্ছে, তিনটি নদীর উৎপত্তিই আমাদের দেশের বাইরে। পদ্মা তো গঙ্গারই অপর নাম।\nযমুনাও বিভিন্ন নামে- সাং পো, ডিহং, ব্রহ্মপুত্র- তিব্বত, অরুণাচল, আসাম হয়ে বাংলাদেশে প্রবেশ করেছে। মেঘনার উৎপত্তিও দেশের বাইরে।\nবরাক নদীর বিভক্ত ধারা সুরমা ও কুশিয়ারা নামে বাংলাদেশে প্রবেশ করে ফের মিলিত হয়েই আসলে মেঘনা নাম ধারণ করেছে।\nজাতীয় নদীর ধারণা থেকে যদি দেশের ভেতরেই উৎপত্তি ও পতন- এমন নদী যদি বেছে নিতে হয়, সে ক্ষেত্রে কর্ণফুলী ও হালদার নাম সবার শীর্ষে উঠে আসে।\nকর্ণফুলীর নাম উঠে আসার কারণ এটি ভারতের মিজোরাম রাজ্যের লুংলেই জেলার টলাবুং এলাকা থেকে উৎপত্তি হলেও ২৭৪ কি.মি. নদীটির বিস্তৃতি ভারতে খুবই কম।\nযে কারণে ৫৭টি আন্তর্জাতিক নদীর তালিকায় কর্ণফুলীর নাম নেই।\nকিন্তু এই নদীর উৎসস্থলের অন্যতম চারটি শাখা নদী কাসালং, মাইনি, রীংকং ও চেঙ্গি নদীর উৎসও ভারতে। কর্ণফুলী ও এর চারটি শাখা নদীর পানিই মূলত: কাপ্তাই হ্রদের পানির মূল উৎস।\nএদের মিলিত স্রোতধারাই কর্ণফুলী হ্রদের সৃষ্টি হয়ে কর্ণফুলী নদী নামে বঙ্গোপসাগরে পতিত হয়েছে।\nকর্ণফুলী হ্রদের কাপ্তাই নামক স্থানে বাঁধ দিয়ে জলবিদ্যুৎ উৎপাদন করার মাধ্যমে মূল কর্ণফুলী নদীকে অনেকটা প্রবাহহীন মানুষ নিয়ন্ত্রিত নদীতে পরিণত করা হয়েছে।\nইছাখালি ও হালদাসহ আরও কয়েকটি ছোট নদী কর্ণফুলীতে না মিশলে একে হয়ত: নদী হিসাবেই সংজ্ঞায়িত করা যেত না।\nজাতীয় নদীর জন্য যৌক্তিকতা পর্যালোচনা করলে দেখা যায় হালদার নিম্নোক্ত বিশেষত্বসমূহের কারণে এটিই দেশের একমাত্র নদী যা আমাদের জাতীয় নদী হিসাবে স্বীকৃতি পেতে পারে।\n১. বাংলাদেশের নদী: হালদাকে কেন বাংলাদেশের জাতীয় নদী ঘোষণা করা উচিত ? এই প্রশ্নের উত্তরে আমরা যদি দেশের অন্যান্য গুরুত্বপূর্ণ নদীগুলোর সাথে তুলনা করি যৌক্তিকভাবে হালদার নামটি উঠে আসে।\nকারণ হালদা একমাত্র নদী, যার উৎস ও শেষ আমাদের বাংলাদেশে।\nখাগড়াছড়ি পার্বত্য জেলার রামগড় উপজেলার ২নং পাতাছড়া ইউনিয়নের পাহাড়ি ক্রীক থেকে সৃষ্ট হালদা ছড়া থেকে দেশের মৎস্য খনিখ্যাত হালদা নদীর উৎপত্তি।\nহালদা ছড়া মানিকছড়ি উপজেলার বেলছড়া ও সালদাছড়া খালের সাথে মিলিত হয়ে হালদা খাল এবং ফটিকছড়ির ধুরং খালের সাথে মিলিত হয়ে হালদা নদীতে পরিণত হয়েছে।\nপরবর্তীতে এই নদী চট্টগ্রামের ফটিকছড়ি, হাটহাজারী ও রাউজান উপজেলার মধ্য দিয়ে প্রায় ৯৮ কি.মি. পথ অতিক্রম করে চট্টগ্রাম শহরের চান্দগাঁও থানার কালুরঘাট নামক স্থানে কর্ণফুলী নদীর সাথে মিলিত হয়েছে।\nচট্টগ্রামের এই নদীর উৎস, বিস্তার, অর্থনৈতিক অবদানসহ সার্বিক বিষয় বিবেচনা করলে হালদা একমাত্র নদী যাকে আমরা একান্ত আমাদের দেশের নদী হিসাবে দাবী করতে পারি।\n২. প্রাকৃতিক মৎস্য প্রজনন ক্ষেত্র : চট্টগ্রামের গর্ব হালদা নদী কিছু বৈশিষ্ট্যের কারণে হালদা বাংলাদেশের অদ্বিতীয় নদী।\nএটি বাংলাদেশের অন্যতম বৃহৎ রুই জাতীয় মাছের (রুই, কাতলা, মৃগেল এবং কালিগনি) প্রাকৃতিক প্রজনন ক্ষেত্র এবং এটিই দেশের একমাত্র প্রাকৃতিক মৎস্য প্রজনন ক্ষেত্র যেখান থেকে সরাসরি রুই জাতীয় মাছের নিষিক্ত ডিম সংগ্রহ করা হয়।\nযুগ যুগ ধরে স্থানীয় অধিবাসীরা বংশপরম্পরায় রুই জাতীয় মাছের ডিম সংগ্রহ করে নিজস্ব পদ্ধতিতে রেণু উৎপাদন করে দেশের মৎস্য খাতে গুরুত্বপূর্ণ অবদান রেখে আসছে।\n৩. প্রাকৃতিক জিন ব্যাংক: হালদা নদী বাংলাদেশের রুই জাতীয় মাছের একমাত্র বিশুদ্ধ প্রাকৃতিক জিন ব্যাংক। এই প্রাকৃতিক জিনপুল বাঁচিয়ে রাখার জন্য হালদা নদীর গুরুত্ব অপরিসীম।\nবর্তমানে কৃত্রিম প্রজনন কেন্দ্রগুলিতে অপরিকল্পিত প্রজনন ও ইনব্রিডিং-এর কারণে মাছের বৃদ্ধি মারাত্মক ব্যহত হচ্ছে এবং বামনত্ব, বিকলাঙ্গতাসহ বিভিন্ন ধরনের জিনগত সমস্যা দেখা দিচ্ছে।\nরুই জাতীয় মাছের প্রকৃত বংশধরদের বাঁচিয়ে রাখার জন্য হালদা নদীর প্রাকৃতিক বৈশিষ্ট্য সংরক্ষণের বিকল্প নাই।\n৪. বংশ-পরম্পরাগত রীতিনীতি: হালদা নদী থেকে ডিম আহরণ, আহরিত ডিম থেকে রেণু উৎপাদন এবং পরিচর্যা প্রযুক্তি স্থানীয়দের সম্পূর্ণ নিজস্ব।\nস্মরণাতীত কাল থেকে ধর্মীয় অনুভূতি ও প্রযুক্তিগত জ্ঞানের সংমিশ্রণের এ প্রযুক্তি ব্যবহার করে ডিম আহরণ, আহরিত ডিম থেকে রেণু উৎপাদন করে আসছে।\nস্থানীয় জ্ঞানের মাধ্যমে তাদের এই নিজস্ব পদ্ধতিতে নদীর পাড়ে খননকৃত মাটির গর্তে (কুয়ায়) ডিম ফোটানো হয় এবং চারদিন লালন করে রেণু পোনা তৈরি করা হয়।\nবংশ পরম্পরায় ডিম সংগ্রহকারীরা এ প্রযুক্তি এখনো ব্যবহার করে আসছে। এই স্থানীয় প্রযুক্তি আমাদের এ্যকুয়াকালচারের জন্য অত্যন্ত গুরুত্বপূর্ণ।\n৫. আর্থিক অবদান: হালদা নদীকে কেন্দ্র করে সারা বছরে আবর্তিত হয় এক শক্তিশালী অর্থনৈতিক কর্মযজ্ঞ।\nহালদা নদী থেকে প্রাপ্ত ডিম, উৎপাদিত রেণুর পরিমাণ এবং এখান থেকে উৎপাদিত মাছের হিসাব করলে দেখা যায়, এক বছরের চার ধাপে জাতীয় অর্থনীতিতে হালদার অবদান প্রায় ৮০০ কোটি টাকা।\nএর সাথে কৃষিজ উৎপাদন, যোগাযোগ এবং অন্যান্য অর্থনৈতিক কর্মকাণ্ডকে যোগ করলে একক নদী হিসাবে আমাদের জাতীয় অর্থনীতিতে হালদা নদীর অবদান খুবই তাৎপর্যবহ।\n৬. পরিবেশ: বাংলাদেশের অসংখ্য নদী থেকে হালদা নদীর বিশেষ পার্থক্য মূলত: পরিবেশগত। বর্ষা মৌসুমে নদীর পরিবেশগত কিছু বিশেষ বৈশিষ্ট্যের জন্য এখানে মাছ ডিম ছাড়তে আসে।\nএ বৈশিষ্ট্যগুলো ভৌতিক, রাসায়নিক এবং জৈবিক।\nআমাবস্যা বা পূর্ণিমা তিথিতে বজ্রসহ প্রচুর বৃষ্টিপাত, উজানের পাহাড়ি ঢল, তীব্র স্রোত, ফেনিল ঘোলা পানিসহ নদীর ভৌত-রাসায়নিক বৈশিষ্ট্যগুলোর সমন্বিত ক্রিয়ায় হালদা নদীতে অনুকূল পরিবেশ সৃষ্টি করে রুই জাতীয় মাছকে বর্ষাকালে ডিম ছাড়তে উদ্বুদ্ধ করে, যে পরিবেশ বাংলাদেশের অন্যান্য নদ-নদী থেকে স্বতন্ত্র।\n৭. প্রাকৃতিক ও সাংস্কৃতিক ঐতিহ্য: ডিম সংগ্রহের মৌসুমে হালদা দুপাড়ে সৃষ্টি হয় উৎসবমুখর পরিবেশ।\nস্মরণাতীত কাল থেকে হালদা নদীতে উৎসবমুখর এ কর্মযজ্ঞ চলে আসছে। স্থানীয় জেলে ও ডিম সংগ্রহকারীরা সারা বছর প্রতীক্ষায় থাকে এই মাহেন্দ্রক্ষণের জন্য।\nজানুয়ারি-ফেব্রুয়ারী থেকে শুরু হয় ডিম ধরার প্রস্তুতি, এসময় পুকুর তৈরি, কুয়া খনন, নৌকা মেরামত ও পার্টনার সংগ্রহের কাজ চলতে থাকে।\nমে-জুলাই মাসে ডিম সংগ্রহের পর রেণুর পরিস্পুরণ, পরিচর্যা, পোনা বিক্রয় চলতে থাকে সেপ্টেম্বর-অক্টোবর পর্যন্ত।\nস্থানীয় ডিম সংগ্রহকারীরা বছরের এই ৭/৮ মাস কর্মব্যস্ত দিন অতিবাহিত করে। তাই হালদা নদী আমাদের প্রাকৃতিক মৎস্য প্রজনন ঐতিহ্য।\nচট্টগ্রাম অ লে সাম্পান ও সাম্পান মাঝিদের জীবন যাত্রা নিয়ে রচিত হয়েছে প্রচুর নাটক, সিনেমা, গান, পালা ইত্যাদি।\nহালদা নদীর সাম্পান মাঝিদের বিশেষ ধরনের গান প্রচলিত ছিল যা এখন প্রায় হারিয়ে যাচ্ছে, এ বিশেষ ধরনের গানকে বলে “হালদা পাডা” গান। তাই হালদা আমাদের একটি গুরুত্বপূর্ণ সাংস্কৃতিক ঐতিহ্যেরও অংশ।\nবিশ্ব প্রাকৃতিক ঐতিহ্য ঘোষণার জন্য ইউনেস্কোর শর্ত অনুযায়ী হালদা নদী জাতীয় ঐতিহ্যের পাশাপাশি বিশ্ব প্রাকৃতিক ঐতিহ্যেরও যোগ্যতা রাখে।\nকক্সবাজার ও সুন্দরবন ছাড়া এ দেশে আরও অনেক প্রাকৃতিক সম্পদ আছে, যা নিয়ে আমরা বিশ্ব দরবারে ঐতিহ্যের দাবি জানাতে পারি। চট্টগ্রামের হালদা নদী তেমনি এক সম্পদ।\n৮. পানি সম্পদ: হালদা নদী বাংলাদেশের বাণিজ্যিক রাজধানী ও বন্দর নগরী চট্টগ্রাম শহরের সুপেয় পানির প্রধান উৎস।\nপানির বিশেষ গুণগতমান ও পরিমাণের কথা বিবেচনা করে ১৯৮৭ সাল থেকে চট্টগ্রাম ওয়াসা মোহরা পানি শোধনাগারের মাধ্যমে প্রতিদিন প্রায় ২ কোটি গ্যালন পানি উত্তোলন করে শহরের সুপেয় পানির চাহিদা পূরণ করে আসছে।\nএ নদীর পানিতে হেভি মেটালের পরিমাণ বিশ্ব স্বাস্থ্য সংস্থার নির্ধারিত মান থেকে কম হওয়ায় বিশুদ্ধ ও সুপেয় পানির উৎস হিসাবে হালদা নদীর পানি বিশেষভাবে গুরুত্বপূর্ণ।\n২০০৭ সাল থেকে হালদা নদীর মদুনা ঘাট এলাকায় চট্টগ্রাম ওয়াসার দ্বিতীয় প্রকল্পের নির্মাণ কাজ শুরু হয়েছে। এ প্রকল্পের পানি উত্তোলন ক্ষমতাও দৈনিক ২ কোটি গ্যালন।\nসুতরাং হালদা নদীর অপরিশোধিত পানি চট্টগ্রামের সুপেয় পানির প্রধান উৎস হিসাবে এর গুরুত্ব অপরিসীম।\n৯. অতি বিপন্ন জলজ স্তন্যপায়ী প্রাণী শুশুক বা ডলফিনের আদর্শ ও নিরাপদ আবাস: শুশুক বা ডলফিন বিশ্বের অতি বিপন্ন তালিকার জলজ স্তন্যপায়ী প্রাণী।\nইংরেজি নাম: Ganges River Dolphin বা South Asian River Dolphin, বৈজ্ঞানিক নাম: Platanista gangetica gangetica এটি সুসুক, শুশুক, শিশু, শিশুক, শুশু, হুস্তুম মাছ, গাঙ্গেয় ডলফিন নামেও পরিচিত।\nএই শুশুক প্রজাতি প্রাথমিকভাবে গঙ্গা ও ব্রহ্মপুত্র নদী ও বাংলাদেশ ও নেপালে প্রবাহিত তাদের শাখানদীগুলোতে দেখা যায়। বাংলাদেশে বিশেষকরে পদ্মা, মেঘনা, যমুনা, ব্রহ্মপুত্র নদীতে এদের বাস।\nচট্টগ্রামের হালদা, কর্ণফুলী এবং সাঙ্গু নদীতে এই ডলফিনের আগমন, বিস্তৃতি এবং অবস্থান এখনো রহস্যাবৃত।\nআই ইউ সি এন- এর রেড লিস্ট ২০১২ অনুযায়ী এই নদীর ডলফিনগুলোকে আলাদাভাবে অতি বিপন্ন (Critically Endangered) তালিকাভুক্ত করার সুপারিশ করা হয়েছে।\nহালদা নদী এই গুরুত্বপূর্ণ জলজ স্তন্যপায়ী প্রাণী প্রজাতির এক আদর্শ আবাসস্থল। দূষণ এবং খাদ্যাভাবের ফলে হালদা থেকেও আশঙ্কাজনক ভাবে এদের সংখ্যা কমে যাচ্ছে।\nতাই বিশ্বের অতি বিপন্ন এই জলজ স্তন্যপায়ী প্রাণীর অস্তিত্ব টিকিয়ে রাখার জন্য হালদা নদীকে সংরক্ষণ এবং ডলফিনের অভয়াশ্রম ঘোষণা করা অত্যন্ত জরুরী।\nনদীমাতৃক বাংলাদেশের একটি জাতীয় নদী ঘোষণা করা এখন সময়ের দাবী।\nউপরোক্ত বৈশিষ্ট্যগুলি বিবেচনা করলে দেশের অন্যতম প্রাকৃতিক সম্পদ হালদাকে বাংলাদেশের জাতীয় নদী ঘোষণা করা যেতে পারে।\nএই দাবী এখন দিন দিন জোরালো হচ্ছে। হালদাকে জাতীয় নদী ঘোষণা করা হলে এটি নদী সুরক্ষা ও ব্যবস্থাপনায় জাতীয় মডেল হয়ে উঠতে পারে। এর আদলে বাংলাদেশের মৃতপ্রায় অন্যান্য নদীগুলোর প্রাণ ফিরিয়ে দেওয়া যেতে পারে।\nHalda Riverপ্রাকৃতিক মৎস্য প্রজনন ক্ষেত্রহালদাহালদা নদী


এই তিনটি বিশেষ কারনের জন্য ভারতীয় দলে সুযোগ পেলেন না সূর্যকুমার, ব্যাখ্যা করলেন বিশেষজ্ঞরা\nHome/খেলা/ক্রিকেট/এই তিনটি বিশেষ কারনের জন্য ভারতীয় দলে সুযোগ পেলেন না সূর্যকুমার, ব্যাখ্যা করলেন বিশেষজ্ঞরা\nবাংলা হান্ট ডেস্কঃ এবার আইপিএলে (IPL) দুর্দান্ত পারফরম্যান্স করছেন মুম্বাই ইন্ডিয়ান্সের ওপেনার সূর্য কুমার যাদব (Suyra Kumar Yadav)। সেই প্রথম থেকে শুরু করে এখনো পর্যন্ত যতগুলি ম্যাচ খেলেছেন প্রায় প্রত্যেক ম্যাচেই নজর কেড়েছেন তিনি। একাধিকবার 50 এর উপরে স্কোর করেছেন। এবার আইপিএলে সূর্য কুমার যাদব যেভাবে প্রত্যেক ম্যাচে ব্যাটিং করে যাচ্ছেন তাতে অস্ট্রেলিয়া সফরের জন্য ভারতীয় টি-টোয়েন্টি দলে সূর্য কুমারের জায়গা পাওয়া শুধুমাত্র সময়ের অপেক্ষা ছিল।\nকিন্তু অস্ট্রেলিয়া সফরের জন্য ভারতীয় নির্বাচকরা যে দল ঘোষণা করেছেন তাতে নাম নেই সূর্য কুমার যাদবের (Suyra Kumar Yadav) । তারপর থেকেই বেশ কয়েকজন ক্রিকেট বিশেষজ্ঞ থেকে শুরু করে ক্রিকেটপ্রেমী সকলেই দল নির্বাচন নিয়ে সমালোচনা করেছেন। তবে তারকা সমন্বিত ভারতীয় মিডিল অর্ডারে কি আধেও সুযোগ পাওয়ার যোগ্য ছিলেন সূর্য কুমার? এর পেছনে নির্বাচকরা বেশ কয়েকটি কারণ ব্যাখ্যা করেছেন।\nইন্ডিয়া ‘এ’ দলের হয়ে খারাপ পারফরম্যান্স:\nচলতি বছরের শুরুতে ইন্ডিয়া এ দলের হয়ে নিউজিল্যান্ড সফরে গিয়েছিল সূর্য কুমার যাদব (Suyra Kumar Yadav)। সেই দলে সুযোগ পেলেও সুযোগ এর সঠিক ব্যবহার করতে ব্যর্থ হয়েছিলেন সূর্য কুমার যাদব (Suyra Kumar Yadav)। তিনটি ওয়ানডে ম্যাচে সূর্য কুমার (Suyra Kumar Yadav) করেেছিলেন মাত্র 60 রান। দেশের মাটিতে ভালো পারফরম্যান্স করলেও বিদেশে খারাপ পারফরম্যান্স করেছিলেন তিনি। সেই কারণেই হয়তো এবার অস্ট্রেলিয়া সফরে সুযোগ হল না তার।\nদল নির্বাচনের আগে ধারাবাহিকতার অভাব:\nদল নির্বাচনের আগে শেষ নয়’টি ইনিংসে সূর্য কুমারের স্কোর যথাক্রমে 17, 47, 00, 10, 27, 79, 53, 10, 00। অর্থাৎ দল নির্বাচনের আগে শেষ নয়’টি ইনিংসে5বার কুড়ি রানের কম এবং দুবার 00 রানে আউট হন সূর্য কুমার যাদব। এই ম্যাচ গুলিতে যদি তিনি ভালো পারফরম্যান্স করতেন তাহলে হয়তো অস্ট্রেলিয়া সফরে সুযোগ পেতেন।\nসুযোগ পেলেও ব্যাটিং অর্ডারে কোথায় খেলবেন সূর্য?\nএই মুহূর্তে ভারতীয় দলে যে ব্যাটিং লাইনআপ রয়েছে সেখানে5জনের বেশি ওপেনার রয়েছেন এবং অজস্র মিডল অর্ডার ব্যাটসম্যান রয়েছেন। যারা প্রত্যেকেই এক একজন তারকা। এখন প্রশ্ন যদি দলে সূর্য কুমার যাদব সুযোগ পেতেন তাহলে তিনি কোথায় খেলতেন অর্থাৎ কোন তারকা ক্রিকেটারকে সরিয়ে সরিয়ে সুযোগ দেওয়া হত সূর্যকে? এই প্রশ্নটিই থেকেই যাচ্ছে।\nভারতের মানুষের হৃদয় অনেক ভালো, ওরা যুদ্ধ নয় পাকিস্তানের সাথে কাজ করতে চাই: পাক পেসার আখতার।


সিনহার দায়িত্ব গ্রহণ সুদূরপরাহত : অ্যাটর্নি জেনারেল মাহবুবে আলম। – Newsbanglatv.com\nআজ : সোমবার, ২৭ মে ২০১৯,, ২২শে রমযান, ১৪৪০ হিজরী\nসিনহার দায়িত্ব গ্রহণ সুদূরপরাহত : অ্যাটর্নি জেনারেল মাহবুবে আলম।\nপ্রকাশ: ২০১৭-১১-০৫ ০৯:০১:৫৩ || আপডেট: ২০১৭-১১-০৫ ০৯:০৪:২৫\nডেস্ক: ছুটি শেষে অস্ট্রেলিয়া থেকে দেশে ফিরে প্রধান বিচারপতি সুরেন্দ্র কুমার (এস কে) সিনহার দায়িত্ব গ্রহণ সুদূরপরাহত বলে মন্তব্য করেছেন অ্যাটর্নি জেনারেল মাহবুবে আলম।\nরোববার সুপ্রিম কোর্টে নিজ কার্যালয়ে এ মন্তব্য করেন মাহবুবে আলম। অ্যাটর্নি জেনারেল বলেন, আমি আগেও বলেছি প্রধান বিচারপতি এস কে সিনহার দেশে ফিরে আসা এবং দায়িত্ব গ্রহণ সুদূরপরাহত। এখন আবারও তাই বলছি।\nএর আগে গত ১৪ অক্টোবর অ্যাটর্নি জেনারেল বলেছিলেন, বাস্তব অবস্থা বিবেচনা করলে প্রধান বিচারপতি সুরেন্দ্র কুমার সিনহার বিদেশ সফর শেষে দেশে ফিরে এসে দায়িত্ব গ্রহণ সুদূরপরাহত ব্যাপার।\nতিনি বলেন, প্রধান বিচারপতি সুরেন্দ্র কুমার সিনহাকে বেঞ্চে বসার ব্যাপারে সরকার বিরত করেনি। বরং তার বিরুদ্ধে বেশ কিছু সুনির্দিষ্ট অভিযোগ উঠায় তার সহকর্মীরা তার সঙ্গে বসতে রাজি হননি বলে তিনি ছুটি নিতে বাধ্য হয়েছেন। এটা দেশবাসীর জানা উচিত।\nরোববার মাহবুবে আলম বলেন, আমি আগেও বলেছিলাম প্রধান বিচারপতি সুরেন্দ্র কুমার সিনহার দায়িত্ব গ্রহণ সুদূরপরাহত। আজকেও বলছি। কারণ অন্য বিচারপতিরা যদি উনার সঙ্গে না বসতে চান তাহলে তিনি কিভাবে বিচার করবেন?\nগত ১৩ অক্টোবর রাতে সিঙ্গাপুর এয়ারলাইন্সের একটি ফ্লাইটে অস্ট্রেলিয়া যান প্রধান বিচারপতি। এর আগে অবকাশকালীন ছুটি শেষে গত ২ অক্টোবর সুপ্রিম কোর্ট খোলার আগের দিন অসুস্থতার কথা জানিয়ে এক মাসের (৩ অক্টোবর থেকে ১ নভেম্বর) ছুটিতে যান প্রধান বিচারপতি সুরেন্দ্র কুমার সিনহা। আর বিদেশে যেতে আরও দশ দিনের (২ থেকে ১০ নভেম্বর) ছুটি বাড়িয়ে নিয়েছেন তিনি।\nগত ২ অক্টোবর আপিল বিভাগের কর্মে প্রবীণ বিচারক বিচারপতি মো. আবদুল ওয়াহ্হাব মিঞাকে ওই এক মাসের জন্য ভারপ্রাপ্ত প্রধান বিচারপতি হিসেবে কার্যভার পালনের দায়িত্ব দেন রাষ্ট্রপতি। বিচারপতির সিনহার ছুটি বেড়ে যাওয়ায় বিচারপতি ওয়াহ্হাব মিঞার দায়িত্বকালও ১০ নভেম্বর পর্যন্ত বাড়িয়েছেন রাষ্ট্রপতি।\nএ দিকে বিদেশ যাওয়ার প্রাক্কালে বাসভবনের গেইটে সাংবাদিকদের একটি লিখিত বক্তব্য দিয়ে যান প্রধান বিচারপতি। পর দিন এক বিৃবতিতে সুপ্রিম কোর্ট প্রধান বিচারপতির ওই বক্তব্যকে বিভ্রান্তিমূলক উল্লেখ করে বলেন, রাষ্ট্রপতি প্রধান বিচারপতি এস কে সিনহার বিরুদ্ধে ১১টি সুনির্দিষ্ট অভিযোগ সম্বলিত দালিলিক তথ্যাদি আপিল বিভাগের পাঁচ বিচারপতির কাছে হস্তান্তর করেছেন। এর মধ্যে বিদেশে অর্থপাচার, আর্থিক অনিয়ম, দুর্নীতি, নৈতিক স্থলনসহ আরও সুনির্দিষ্ট গুরুতর অভিযোগ রয়েছে।


ঠাকুরগাঁওয়ে মাস্ক না পড়ায় ১৯ জনকে গুণতে হলো জরিমানা ! – ঠাকুরগাঁওয়ের খবর\nঠাকুরগাঁওয়ে মাস্ক না পড়ায় ১৯ জনকে গুণতে হলো জরিমানা !\nপ্রকাশিত হয়েছেঃ ০৬:২৬ PM, ০৯ সেপ্টেম্বর ২০২০\nনিজস্ব প্রতিনিধি : বৈশ্বিক মহামারী করোনা ভাইরাসের প্রাদূর্ভাব ঠেকাতে ঠাকুরগাঁওয়ে জেলা প্রশাসনের পক্ষ থেকে বার বার নিষেধ করা সত্বেও যারা মাস্ক ছাড়া বাড়ীর বাইরে বের হচ্ছেন এবার তাদের জরিমানার আওতায় নেওয়া শুরু করেছে জেলা প্রশাসন। ধারাবাহিকতায় প্রতিদিনই জনসচেতনতা বাড়াতে ভ্রাম্যমাণ আদালত পরিচালনা করছে জেলা ও উপজেলা প্রশাসন।\nআজ বুধবার (৯ সেপ্টেম্বর) দুপুরে ঠাকুরগাঁও পৌরসভার বাসস্ট্যান্ড,ঠাকুরগাঁও সদর আধুনিক হাসপাতাল, বড়মাঠ,কালীবাড়ি বাজার এলাকায় মাস্ক পরিধান করার উপর ভ্রাম্যমাণ আদালত পরিচালনা করা হয়ছে।\nভ্রাম্যমাণ আদালত পরিচালনা করেন উপজেলা নির্বাহী অফিসার আব্দুল্লাহ-আল-মামুন ও জেলা প্রশাসনের নির্বাহী ম্যাজিস্ট্রেট অমিত কুমার সাহা।\nএসময় মাস্ক ব্যবহার না করায় ১৯ জনকে বিভিন্ন পরিমানে মোট ৬৫০০ টাকা জরিমানা করা হয়।\nভ্রাম্যমাণ আদালতের নির্বাহী ম্যাজিষ্ট্রেট ও সদর উপজেলা নির্বাহী অফিসার আব্দুল্লাহ-আল-মামুন বলেন, অন্যান্য উপজেলার তুলনায় সদর উপজেলায় করোনায় আক্রান্তের হার অনেক বেশি। করোনার সংক্রমণ থেকে রক্ষা পাওয়ার সবচেয়ে বড় উপায় হলো মাস্ক ব্যবহার করা এবং নিজেকে জীবাণু মুক্ত রাখা। কিন্তু আমরা অনেকেই তা যথাযথ অনুসরণ করছি না, তাই বাধ্য হয়ে ভ্রাম্যমাণ আদালত পরিচালনা করতে হচ্ছে।\nপীরগঞ্জে নদী থেকে অবৈধভাবে বালু উত্তোলন করায় ৫০ হাজার টাকা জরিমানা !\nডিমলা ফরেস্টে ট্রাঙ্কের ভিতর থেকে উদ্ধার হওয়া অর্ধগলিত লাশটি শিশু জাহিদের !


Delay in execution of Nirbhaya convicts, DCW flays Tihar jail\nনির্ভয়াকাণ্ডে দোষীদের ফাঁসিতে দেরি, তিহার কর্তৃপক্ষকে নোটিস মহিলা কমিশনের\nPublished by: Tanujit Das | Posted: September 10, 2018 6:34 pm| Updated: September 10, 2018 6:34 pm\nসংবাদ প্রতিদিন ডিজিটাল ডেস্ক: দিল্লির নির্ভয়া কাণ্ডের দোষীদের ফাঁসি দিতে দেরি কেন? তিহার জেল কর্তৃপক্ষের কাছে এই বিষয়ে রিপোর্ট তলব করল দিল্লির মহিলা কমিশন৷ শীঘ্রই কমিশনের কাছে এই সংক্রান্ত উত্তর পাঠানোর নির্দেশে দেওয়া হয়েছে তিহার জেলা কর্তৃপক্ষকে৷ কমিশনের প্রধান স্বাতী মালিওয়াল জানান, এর ফলে চরম দোষ করেও অপরাধীরা বেশি কয়েকদিন পৃথিবীর আলো দেখতে পাচ্ছে৷ এমন অপরাধ করেও তাদের মধ্যে আবারও বাঁচার আশা তৈরি হতে শুরু করেছে৷\n[থানায় মহিলা কনস্টেবলকে ধর্ষণ দুই পুলিশকর্মীর! চাঞ্চল্য হরিয়ানায়]\nএখানেই শেষ নয়৷ কয়েকদিন আগে প্রধানমন্ত্রী নরেন্দ্র মোদিরও দ্বারস্থ হন দিল্লি মহিলা কমিশনের প্রধান৷ ধর্ষণে দোষী সাব্যস্তদের চরম শাস্তির আবেদন জানান তিনি৷ বলেন, শীঘ্রই এই বিষয়ে কঠোর আইন নিয়ে আসুক কেন্দ্রীয় সরকার৷ চলতি বছরের জুলাই মাসে দিল্লির নির্ভয়া কাণ্ডে ধর্ষকদের ফাঁসির সাজা বহাল রাখার নির্দেশ দেয় শীর্ষ আদালত। গণধর্ষণকাণ্ডে ফাঁসির আবেদন পুনর্বিবেচনার আরজি জানিয়ে সুপ্রিম কোর্টের দ্বারস্থ হয় তিন দোষী৷ সেই আবেদন খারিজ করে দেয় শীর্ষ আদালতের প্রধান বিচারপতি দীপক মিশ্র, আর বানুমাঠি ও অশোক ভূষণের ডিভিশন বেঞ্চ৷ ফলে বহাল থাকে চার দোষীর ফাঁসির সাজা৷\n[বনধ করেও দেশের ‘বিকাশ’ বন্ধ করা যাবে না, কংগ্রেসকে তোপ বিজেপির]\nউল্লেখ্য, ২০১২-র ১৬ ডিসেম্বরের রাত দেশের ইতিহাসে অন্যতম কালো দিন হিসাবে এখনও গণ্য করা হয়৷ রাতের চলন্ত বাসে, প্রেমিকের সামনেই ওইদিন নির্মমভাবে গণধর্ষণ ও খুন করা হয় ডাক্তারি পড়ুয়া ‘নির্ভয়া’কে৷ যা প্রশ্ন তুলে দিয়ে রাজধানী দিল্লির বুকে মহিলাদের নিরাপত্তা নিয়ে৷ কেবল ভারত নয়, ঘটনার ভয়াবহতায় কেঁপে উঠে বিশ্ব৷ মৃত্যুর সঙ্গে প্রাণপণ লড়াই করেন নির্যাতিতা৷ ১৬ দিনের মাথায় হাসপাতালে মৃত্যু হয় তাঁর৷ ঘটনায় ছ’জনকে গ্রেপ্তার করে পুলিশ৷ অভিযুক্তদের মধ্যে বাস চালক রাম সিং জেলের মধ্যেই আত্মহত্যা করে৷ অপর একজন অভিযুক্ত নাবালক হওয়ায় তাকে জুভেনাইল সংশোধনাগারে পাঠানোর নির্দেশ দেয় আদালত৷ অন্যান্য দোষীদের কঠোরতম ফাঁসির সাজা চান নির্ভয়ার বাবা-মা৷ দীর্ঘ টানাপোড়েনের পর চলতি বছর ন্যায় পান তাঁরা৷\nনির্ভয়াকাণ্ডে দোষীদের ফাঁসিতে বিলম্ব কেন, মহিলা কমিশনের প্রশ্নের মুখে তিহার জেল কর্তৃপক্ষ৷\nউত্তর পাঠানোর নির্দেশে দেওয়া হয়েছে তিহার জেল কর্তৃপক্ষকে৷


নতুন বছরে নতুন পরী | Rupalialo.com\nনতুন বছরে নতুন পরী\nশামসুন্নাহার স্মৃতি (পরীমনি Porimoni)। ছবি : সংগৃহীত\nসাইমন-পরীমনি অভিনীত ‘নদীর বুকের চাঁদ’ ছবির ডাবিং চলছে। ছবির নায়ক সাইমন আজ বুধবার ডাবিংয়ে অংশ নিয়েছেন। জাগো নিউজকে তিনি বললেন, ‘দিনভর ডাবিং করছি। আজই শেষ হবে।’ সাইমন আরও বলেন, ‘ছবির শুটিং আগেই শেষ হয়েছে। গত আগস্ট মাসে সিলেটের জাফলং এ গিয়ে শেষ শুটিং করেছি। তখন গানের শুটিং হয়েছিল।’\nএই ছবিতে সাইমনের নায়িকা পরীমনি। ছবির একটি গুরুত্বপূর্ণ চরিত্রে অভিনয় করেছেন ওমর সানী। ‘নদীর বুকে চাঁদ’ ছবির পরিচালক সাখাওয়াত হোসেন। তিনি বললেন, ‘ছবিটি এই বছরে মুক্তি দেয়ার খুব ইচ্ছে ছিল। কিন্তু নানা জটিলতায় কারণে পারিনি। সবকিছু ঠিক থাকলে আগামী বছরের ফেব্রুয়ারিতে ‘নদীর বুকে চাঁদ মুক্তি’ দেয়া হবে।’\nসাইমন ও পরীমনি জুটির তৃতীয় ছবি ‘নদীর বুকে চাঁদ’। ২০১৫ সালে তারা ছবির কাজ শুরু করেছিলেন। এছাড়া ‘রানা প্লাজা’ ও ‘পুড়ে যায় মন’ ছবিতে দুজন জুটি বেঁধেছিলেন। ‘পুড়ে যায় মন’ মুক্তি পেলেও ‘রানা প্লাজা’ ছবিটি আটকে যায় সরকারি নির্দেশে। এরপর এই জুটি সম্প্রতি নতুন করে ‘বাহাদুরি’ নামের আরও এক ছবির শুটিং শুরু করেছেন।\nআগামী শুক্রবার (১০ নভেম্বর) সাইমন অভিনীত ‘খাস জমিন’ ছবিতে মুক্তি পেতে যাচ্ছে। ছবিতে তার নায়িকা বিপাশা কবির। এই জুটির প্রথম ছবি এটি। অন্যদিকে, বছর শেষে পরীমনি অভিনীত দুটি ছবি মুক্তি পেতে যাচ্ছে। মালেক আফসারী পরিচালিত ‘অন্তর জ্বালা’ ছবিটি মুক্তি পাবে ১৫ ডিসেম্বর, আর অপূর্ব রানা পরিচালিত ‘ইনোসেন্ট লাভ’ ছবিটি মুক্তি পাবে ২২ ডিসেম্বর। দুটি ছবি নিয়েই পরীমনি দারুণ আশাবাদী।\nসোনাক্ষীর গোসলের ভিডিও ইন্সটাগ্রামে ভাইরাল\nপ্রিয়তমাকে খুঁজে বেড়াচ্ছেন শাকিব খান\nনীল সমুদ্রের জলে পরীমনি, সঙ্গী কে জানেন কি?\nপরীমনি আসলেন এবং দেখলেন-দেখালেন, কিন্তু জয় করতে পারলেন না\nইউটিউব না থাকলে এই নায়িকাদের কী হতো?\nপরীমনি যোগ দিলেন সাংবাদিকতায়!\nমোস্তফা সরয়ার ফারুকীর সঙ্গে পরীমনির কি?


পার্সোনাস, ক্রেতা ভ্রমণ এবং বিক্রয় ফানেলের মধ্যে সম্পর্ক | Martech Zone\nউচ্চ-পারফরম্যান্স ইনবাউন্ড বিপণন দলগুলি ব্যবহার করে ক্রেতা ব্যক্তি, বোঝা ভ্রমণ কেনা, এবং নিবিড়ভাবে তাদের নিরীক্ষণ বিক্রয় ফানেলস। আমি এই মুহূর্তে একটি আন্তর্জাতিক সংস্থার সাথে ডিজিটাল বিপণন প্রচারণা এবং ক্রেতা ব্যক্তিত্ব সম্পর্কিত একটি প্রশিক্ষণ পাঠ স্থাপনে সহায়তা করছি এবং কেউ এই তিনটির বিষয়ে স্পষ্টতা চেয়েছিল যাতে আমার মনে হয় এটি আলোচনার উপযুক্ত।\nকে লক্ষ্য করে: ক্রেতা পার্সোনাস\nআমি সম্প্রতি ক্রেতা ব্যক্তির উপর লিখেছি এবং তারা আপনার ডিজিটাল বিপণনের প্রচেষ্টার জন্য কতটা সমালোচিত। তারা ভূগোল, শিল্প, ফার্মগ্রেগ্রাফিকের ভিত্তিতে আপনার যোগাযোগগুলিকে লক্ষ্য এবং লক্ষ্যবস্তুতে সহায়তা করে helpB2B) বৈশিষ্ট্য, বা জনসংখ্যারতত্ত্ব (B2C) বৈশিষ্ট্য। ফিমাগ্রাফিক লক্ষ্যগুলিতে ব্যবসায় এবং কাজের অবস্থান উভয় বৈশিষ্ট্যই অন্তর্ভুক্ত থাকতে পারে।\nক্রেতা পার্সোনাস আপনার সম্ভাবনা বা গ্রাহকদের প্রয়োজনীয়তা এবং মানগুলির উপর ভিত্তি করে আপনার পণ্য বা পরিষেবার সাথে আরও ভাল সম্পর্ক রাখতে সহায়তা করে।\nক্রেতা পার্সোনাস সম্পর্কে আরও পড়ুন\nলক্ষ্য যখন: যাত্রা কেনা\nজার্নি কেনা একটি বিশ্লেষণ পর্যায় ভোক্তা বা ব্যবসায় যে যাত্রা করছে এবং আপনার বিপণনের প্রচেষ্টায় আপনার সেই স্তরগুলি coveredাকা রয়েছে কি না of\nগ্রাহক কেনার যাতায়াতগুলি বেশ সহজ:\nক্রেতা একটি আছে সমস্যা তারা গবেষণা করছে।\nক্রেতা বিভিন্ন গবেষণা করে সমাধান তাদের সমস্যার জন্য\nক্রেতা একটি তালিকা তৈরি করে প্রয়োজনীয়তা সমাধান অবশ্যই পূরণ করা উচিত।\nক্রেতা গবেষণা করে ব্যবসা এবং / অথবা তাদের পণ্য বা পরিষেবা।\nব্যবসায়ের কেনাকাটার যাত্রা আরও কয়েকটি পদক্ষেপ যুক্ত করতে পারে কারণ সাধারণত দলগত পরিবেশে ক্রয়ের সিদ্ধান্ত নেওয়া হয় যেখানে গবেষককে এই তথ্যটি সরবরাহ করতে এবং অন্যান্য প্রভাবিত দলের নেতা এবং সিদ্ধান্ত গ্রহণকারীদের কাছ থেকে পর্যালোচনার জন্য এটি অভ্যন্তরীণ আনতে হয়:\nভ্যালিডেশন সমস্যা, সমাধান এবং প্রয়োজনীয়তাগুলি।\nThe Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। ঐক্য ক্রয়ের সিদ্ধান্ত প্রভাবিত দল এবং সিদ্ধান্ত গ্রহণকারীদের জুড়ে করা হয়।\nএই দু'টি গ্রাহক সিদ্ধান্তেও ছড়িয়ে পড়তে পারে ... বিবাহিত দম্পতি তাদের পরবর্তী গাড়ি কেনার বিষয়ে চিন্তা করুন। পত্নী সমস্ত তথ্য সংগ্রহ করতে পারে, তাদের পরিবারের সাথে এটি আলোচনা করতে পারে এবং aকমত্যে আসতে পারে।\nক্রেতা যাত্রা সম্পর্কে আরও পড়ুন\nক্রেতা ব্যক্তি এবং ক্রেতা ভ্রমণের মধ্যকার সম্পর্ক হ'ল এটি এমন ম্যাট্রিক্স যার সাহায্যে আপনার বিপণন বিভাগটি আপনার সামগ্রী, প্রচার এবং লক্ষ্যবস্তু কৌশলগুলি তৈরি করে।\nআপনার কি অন্তর্মুখী এবং আউটবাউন্ড কৌশলগুলি রয়েছে যা যাত্রার প্রতিটি পর্যায়ে প্রতিটি ব্যক্তিকে লক্ষ্য করে চলেছে? ক্রেতারা যেখানে ভ্রমণের প্রতিটি পর্যায়ে গবেষণা করছেন সেখানে কি আপনাকে পাওয়া যাবে? আক্ষরিকভাবে এই ম্যাট্রিক্সটি তৈরি করতে এটি অবিশ্বাস্যরূপে সহায়ক। বিজ্ঞাপনের জন্য, এটি আপনার উত্পাদন করা প্রচারগুলি। অনুসন্ধান এবং সামগ্রী বিপণন কৌশলগুলির জন্য, এটি আপনার কন্টেন্ট লাইব্রেরি.\nপূর্বাভাসের রাজস্ব: বিক্রয় ফানেলস\nক্রয় যাত্রা হল সেই পর্যায়ে যেখানে আপনার ক্রেতা… বিক্রয় ফানেল ক্রেতার ক্রয়ের সাথে কতটা নিকটবর্তী হয় তার সাথে সম্মতি রেখে এটি একটি পরিমাপ। এই দৃশ্যায়নটি বিপজ্জনক কারণ এটি বিপণনকারীদের এবং বিক্রয়কারীদের তাদের বিক্রয় এবং বিপণন পাইপলাইনের এক নজর দেয় ... এটি সম্ভাবনার মোট সংখ্যা এবং তারা কেনা থেকে কতটা দূরে।\nবিক্রয় ফানেলগুলি ক্রিয়াকলাপের দৃষ্টিকোণ থেকে ক্রয়ের প্রক্রিয়াটির পিছনে সংস্থা থেকে পিছিয়ে থাকা একটি ভিজ্যুয়ালাইজেশন রাজস্ব উত্পাদন সম্ভাবনা। ভ্রমণের কেনা একটি দর্শনীয় দৃষ্টিভঙ্গি থেকে ক্রয়ের প্রতীক্ষায় ক্রেতা এবং ক্রয় করার সম্ভাবনা.\nপ্রত্যেকের বিভিন্ন দৃষ্টিভঙ্গির কারণে, দুজনের মধ্যে সংক্ষিপ্ত প্রান্তিককরণ অগত্যা হয় না। কিছু উদাহরণ:\nএকজন ক্রেতা তাদের যে সমস্যা রয়েছে তা নিয়ে গবেষণা করছেন (ক্রেতা যাত্রা পর্যায় 1) এবং আপনার এই বিষয়ের উপর একটি বিস্তৃত শ্বেত পত্র রয়েছে যা এগুলি সম্পূর্ণরূপে শিক্ষিত করে, সমাধান সরবরাহ করে এবং আপনার কোম্পানীর দক্ষতা সম্পর্কে তাদের উপর অবিশ্বাস্য প্রভাব ফেলবে। তারা অভিপ্রায় (বিক্রয় ফানেল স্টেজ ডি) যতক্ষণ মূল্যায়ন ভাল হয় ততক্ষণ আপনার পণ্য ক্রয় করতে।\nএকজন ক্রেতা হতে পারে সচেতন (বিক্রয় ফানেল স্টেজ এ) এ আপনার পণ্য বা পরিষেবা সমাধান পর্যায় (ক্রেতা যাত্রা পর্যায় 4)। সম্ভবত তারা সমস্যাটি সনাক্ত করেছে, প্রয়োজনীয়তা তৈরি করেছে এবং তারপরে বিশ্লেষক প্রতিবেদন বা নিবন্ধগুলি পাওয়া গেছে যা বাজারে উপলব্ধ সমাধানগুলির সাথে কথা বলে।\nএকজন দল-সদস্য হতে পারে মূল্যায়ন আপনার সমাধান (স্টেজ ফানেল স্টেজ ই) এবং তারপরে দলে ফিরে আসুন এবং আপনার সমাধানটিকে অযোগ্য ঘোষণা করুন (ক্রেতার যাত্রা পর্যায় 6) নির্দিষ্ট বৈশিষ্ট্য বা কার্যকারিতা হারিয়ে যাওয়ার জন্য for\nএকটি অনুসন্ধান ইঞ্জিন ক্রেতার ক্রয় করার উদ্দেশ্য রয়েছে (বিক্রয় ফানেল স্টেজ ডি), আপনার পণ্যের রেটিং, পর্যালোচনা এবং দামগুলি বৈধ করে (ক্রেতা যাত্রা পর্যায় 5) তাদের কার্টে পণ্য যুক্ত করে কিন্তু ছেড়ে দেয়। আপনি তাদের পরিত্যক্ত কার্টের ইমেলগুলি প্রেরণ করুন এবং যখন তাদের বাজেট থাকে, তারা ক্রয় করে।\nটাইমিং আর একটি উপায় যে দুজনের মধ্যে একটি বিভ্রান্তি রয়েছে। কিছু ক্রেতা ক্রয় করার সিদ্ধান্ত নিতে2সপ্তাহ সময় নিতে পারে। অন্যরা কেনার সিদ্ধান্ত নেওয়ার আগে এক বছর অপেক্ষা করতে পারে। প্রত্যেকে ক্রেতার যাত্রা এবং আপনার বেচাকেনার বিভিন্ন গতিতে চলছে।\nফলস্বরূপ, আপনার বিপণন দলটি ক্রেতার যাত্রার প্রতিটি পর্যায়ে ব্যক্তিকে (তাদের নিজস্ব গতিতে) এক পর্যায়ে থেকে পরবর্তী পর্যায়ে নিয়ে যাওয়ার জন্য প্রভাবিত করার দিকে মনোযোগ দিতে পারে। এটি সর্বদা রৈখিকভাবে ঘটে না ... কোনও ক্রেতা সময়ের সাথে সাথে ক্রেতার ভ্রমণের ধাপগুলির মধ্যে পিছনে চলে যেতে পারে।\nতবে, আপনার বিক্রয় দলটি মনোযোগ দিচ্ছে সময়-থেকে-বন্ধ এবং বিক্রয় ফানেলের মাধ্যমে সম্ভাবনাটি টানছে যাতে তারা তাদের রাজস্ব বৃদ্ধির পূর্বাভাস দিতে পারে (এবং কমিশন সম্ভাবনা)। আপনার বিপণন দল স্কোরিংয়ের সীমার মধ্যে সম্ভাবনা পেয়েছে… এখন তারা চাপ প্রয়োগ করছে এবং শেষ-অঞ্চলে চুক্তি করার জন্য সংস্থান সরবরাহ করবে।\nদেখবেন কীভাবে দুজন একসাথে লাইন ধরে না?\nআপনার বিক্রয় ফানেলটি ভিজ্যুয়ালাইজ করা এবং পরিমাপ করা আপনার ডাউন স্ট্রিম উপার্জন এবং আপনার বিপণন ও বিক্রয় প্রচেষ্টার সামগ্রিক কর্মক্ষমতা প্রজেক্টের জন্য গুরুত্বপূর্ণ। সামগ্রিকভাবে, আপনি নিশ্চিত হন যে আপনিই রয়েছেন চলন্ত বিক্রয় পর্যায়ে থেকে এক পর্যায়ে প্রতিটি যোগ্য নেতৃত্বের পরের দিকে।\nএটি আপনার বিক্রয় এবং বিপণন বিভাগগুলিকে আত্মবিশ্বাসের সাথে সরবরাহ করবে যে ড্রাইভিং উপার্জনের সুযোগ বাড়ছে।\nবিক্রয় ফ্যানেলগুলি সম্পর্কে আরও পড়ুন\nআপনার সামগ্রীর লাইব্রেরি বিশ্লেষণ এবং আপনার ব্যক্তিত্ব এবং পর্যায়গুলির বিরুদ্ধে অডিটিংয়ের ক্ষেত্রে যদি আপনার সহায়তার প্রয়োজন হয়, তবে আপনার বিপণনের প্রচেষ্টা সঠিকভাবে পরিমাপ করতে একটি বিক্রয় ফ্যানেল বাস্তবায়ন করুন, আমাকে জানান! আপনি যদি আপনার সংস্থার প্রশিক্ষিত হওয়ার জন্য একটি কাস্টম প্রোগ্রাম তৈরির বিষয়ে আমার সাথে কথা বলতে চান তবে দয়া করে আমার সাথে যোগাযোগ করুন। বেশিরভাগ ক্লায়েন্টদের জন্য, আমি উভয়ই করি - কাঠামো তৈরিতে তাদের পরামর্শ ও সহায়তা করার পাশাপাশি তাদের বিপণন কৌশলগুলি কীভাবে কার্যকর করতে, পরিমাপ করতে এবং অনুকূলকরণ করতে হয় তা সম্পর্কে তাদের কর্মীদের প্রশিক্ষণ দেওয়ার জন্য both\nট্যাগ্স: বিজ্ঞাপন প্রচারণাক্রেতা ভ্রমণক্রেতা ব্যক্তিকন্টেন্ট লাইব্রেরিসম্প্রদায়বিক্রয় ফানেলবিক্রয় পাইপলাইননির্ধারিত শ্রোতা\n14 এপ্রিল, 2021 এ 3: 24 PM\nদুর্দান্ত বিষয়, তবে আপনি বলতে পারেন এটি প্রুফ্রেড ছিল না।\n19 এপ্রিল, 2021 এ 3: 24 PM\nআমি যদি একটি প্রুফরিডার এবং সম্পাদক সহ্য করতে পারি!


ষষ্ঠবারের মতো পুনর্গঠনের অপেক্ষায় ট্রাইব্যুনাল – Sangbadprotidin\nadmin June 19, 2018 ষষ্ঠবারের মতো পুনর্গঠনের অপেক্ষায় ট্রাইব্যুনাল2018-06-19T11:47:08+00:00 জাতীয়, প্রচ্ছদ\nএকাত্তরের মুক্তিযুদ্ধের সময় সংঘটিত মানবতাবিরোধী অপরাধের বিচারের জন্য গঠিত আন্তর্জাতিক অপরাধ ট্রাইব্যুনালের একজন বিচারপতি না থাকায় মামলার বিচারিক কার্যক্রম স্থবির হয়ে পড়েছে।\nতবে, আইন মন্ত্রণালয় সূত্র জানিয়েছে, খুব কাছাকাছি সময়ের মধ্যে ট্রাইব্যুনাল পুনর্গঠন করা হবে। এরপর ট্রাইব্যুনালের স্থবিরতা কেটে যাবে বলে মনে করছেন সংশ্লিষ্টরা। এটি নিয়ে ষষ্ঠবারের মতো ট্রাইব্যুনাল পুনর্গঠন করা হবে।\nট্রাইব্যুনাল পুনর্গঠন না হওয়া পর্যন্ত মামলা পরিচালনা করতে পারলেও আসামির বিরুদ্ধে ফরমাল চার্জ (অনুষ্ঠানিক অভিযোগ) গঠন এবং মামলার রায় ঘোষণা করতে পারছেন না আদালত। কারণ ট্রাইব্যুনালের বিধি অনুযায়ী, তিনজন সদস্যের বিচারিক প্যানেল মামলার বিচার কাজ পরিচালনা করবেন। সেখানে একজন সদস্য না থাকলে বিচারিক কাজ পরিচালনা করতে পারবেন না আদালত।\nট্রাইব্যুনালের সদস্য বিচারক মো. আবু আহম্মেদ জমাদারকে হাইকোর্টের অস্থায়ী বিচারপতি হিসেবে নিয়োগ দেয়া হয়। গত ৩০ মে হাইকোর্টে বিচারপতি নিয়োগ দেয়ার পরের দিন অর্থাৎ ৩১ মে থেকে আন্তর্জাতিক অপরাধ ট্রাইব্যুনালে বিচার কার্যক্রম স্বাভাবিক নিয়মে চলছে না।\nট্রাইব্যুনাল পুনর্গঠনের বিষয়ে রেজিস্ট্রার প্রশান্ত কুমার চক্রবর্তী বলেন, আশা করছি খুব শিগগিরই ট্রাইব্যুনাল পুনর্গঠন করা হবে। ঈদুল ফিতরের আনুষ্ঠানিকতার জন্য গঠন প্রক্রিয়া এখনও হয়ে ওঠেনি। আশা করছি দ্রুত সময়ের মধ্যে এটি পুনর্গঠন করা হবে।\nএ বিষয়ে প্রসিকিউশন টিমের অন্যতম সদস্য প্রসিকিউটর সৈয়দ হায়দার আলী বলেন, ট্রাইব্যুনাল দ্রুত সময়ের মধ্যে পুনর্গঠন হওয়া দরকর। এখন অনেকগুলো মামলা পেন্ডিং আছে। আশা করছি অল্প সময়ের মধ্যে ট্রাইব্যুনাল পুনর্গঠন করা হবে।\nপ্রসিকিউটর জিয়াদ আল মালুম জাগো নিউজকে বলেন, ট্রাইব্যুনাল পুনর্গঠন না হওয়াতে বিচারকাজ সাময়িক স্থবির আছে। আমরা প্রত্যাশা করছি শিগগিরই এটি পুনর্গঠন হবে। এই স্থবিরতা সাময়িক। পুনর্গঠনের পর স্থবিরতা কেটে যাবে।\nতিনি জানান, বর্তমানে ট্রাইব্যুনালে ৩৩টি মামলা বিভিন্ন পর্যায়ে বিচারাধীন। এর মধ্যে একটি মামলার রায় ঘোষণার জন্য সিএভি (অপেক্ষাধীন) রাখা হয়েছে। অর্থাৎ যে কোনো দিন এ মামলার রায় ঘোষণা হবে। ট্রাইব্যুনালে যদি এখন নতুন করে বিচারপতি নিয়োগ দেয়া হয় তাহলে পুনরায় এ মামলার যুক্তিতর্ক শুনানি করতে হবে।\nট্রাইব্যুনাল পুনর্গঠনের বিষয়ে তদন্ত সংস্থার জ্যেষ্ঠ কর্মকর্তা এম. সানাউল হক জাগো নিউজকে বলেন, ট্রাইব্যুনাল গঠন স্বাভাবিক (ন্যাচারাল) প্রক্রিয়ার বিষয়। একজন বিচারক হাইকোর্টের অতিরিক্ত বিচারক হিসেবে নিয়োগ পাওয়ায় বর্তমানে ট্রাইব্যুনালের বিচারিক কার্যক্রম স্থবির রয়েছে। চলমান কিছু মামলা রয়েছে, আশা করছি খুব শিগগিরই ট্রাইব্যুনাল গঠন করা হবে।\nগত ৩০ মে সংবিধানের ৯৮ অনুচ্ছেদের প্রদত্ত ক্ষমতাবলে রাষ্ট্রপতি আব্দুল হামিদ হাইকোর্ট বিভাগে ১৮ জন অতিরিক্ত বিচারপতি নিয়োগ দেন। ওই দিন সন্ধ্যায় আইন বিচার ও সংসদ বিষয়ক মন্ত্রণালয়ের সচিব আবু সালেহ শেখ মো. জহিরুল হক স্বাক্ষরিত ১৮ জন অতিরিক্ত বিচারপতি নিয়োগের প্রজ্ঞাপন জারি করা হয়।\n১৮ বিচারপতির মধ্যে আন্তর্জাতিক অপরাধ ট্রাইব্যুনালের সদস্য (সাবেক জেলা জজ) মো. আবু আহম্মেদ জমাদারকেও হাইকোর্টের অতিরিক্ত বিচারক হিসেবে নিয়োগ দেয়া হয়। ৩১ মে বিচারপতি আবু আহম্মেদ জমাদারসহ হাইকোর্টে নিয়োগ পাওয়া ১৮ জন বিচারপতিকে শপথ পাঠ করান প্রধান বিচারপতি সৈয়দ মাহমুদ হোসেন।\nএর আগে, ২০১৭ সালের ১১ অক্টোবর সর্বশেষ ট্রাইব্যুনাল পুনর্গঠন করা হয়। ২০১৭ সালের ১৩ জুলাই আন্তর্জাতিক অপরাধ ট্রাইব্যুনালের তৎকালীন বিচারপতি মো. আনোয়ারুল হক চিকিৎসাধীন অবস্থায় মারা যান। দীর্ঘ ৯১ দিনের মাথায় ট্রাইব্যুনালের চেয়ারম্যান বিচারপতি মো. শাহিনুর ইসলামকে নিয়োগ দেয়া হয়। সঙ্গে সঙ্গে ট্রাইব্যুনাল পুনর্গঠন করা হয়। এরপর ট্রাইব্যুনালের পঞ্চম চেয়ারম্যান হিসেবে নিয়োগ পান বিচারপতি মো. শাহিনুর ইসলাম। অন্যদিকে, ট্রাইব্যুনালের সদস্য হিসেবে হাইকোর্টের বিচারপতি আমির হোসেন ও বিচারক মো. আবু আহমেদ জমাদারকে বিচারিক প্যানেলের সদস্য করা হয়।\n২০১০ সালের ২৫ মার্চ পুরাতন হাইকোর্ট প্রাঙ্গণে স্থাপন করা হয় আন্তর্জাতিক অপরাধ ট্রাইব্যুনাল। তখন চেয়ারম্যান হিসেবে নিয়োগ দেয়া হয় বিচারপতি মো. নিজামুল হক নাসিমকে।\n২০১২ সালের ২২ মার্চ আন্তর্জাতিক অপরাধ ট্রাইব্যুনাল-২ নামে আরও একটি ট্রাইব্যুনাল গঠন করা হয়। সেখানে চেয়ারম্যান হিসেবে নিয়োগ দেয়া হয় হাইকোর্টের বিচারপতি এ টি এম ফজলে কবীরকে।\n২০১৩ সালের ১৩ অক্টোবর দুই ট্রাইব্যুনালই পুনর্গঠন করা হয়। ২০১৩ সালের ৩১ ডিসেম্বর আন্তর্জাতিক অপরাধ ট্রাইব্যুনাল-১ এর সাবেক চেয়ারম্যান বিচারপতি এ টি এম ফজলে কবিরের চাকরির মেয়াদ শেষ হয়ে যাওয়ায় অবসর গ্রহণ করেন।\n২০১৪ সালের ২৪ ফেব্রুয়ারি আন্তর্জাতিক অপরাধ ট্রাইব্যুনাল-১ এ চেয়ারম্যান হিসেবে নিয়োগ পান বিচারপতি এম. ইনায়েতুর রহিম। সদস্য করা হয় বিচারপতি জাহাঙ্গীর হোসেন সেলিম ও বিচারপতি আনোয়ারুল হককে।\nআন্তর্জাতিক অপরাধ ট্রাইব্যুনাল-২ এর চেয়ারম্যান করা হয় বিচারপতি মো. ওবায়দুল হাসান শাহীনকে। সদস্য করা হয় বিচারপতি মো. মুজিবুর রহমান মিঞা ও বিচারপতি মো. শাহিনুর ইসলামকে।\nপরবর্তীতে ট্রাইব্যুনালের মামলার সংখ্যা কমে যাওয়ায় ২০১৫ সালের ১৫ সেপ্টেম্বর একটি আদালত বিলুপ্ত করে ট্রাইব্যুনাল পুনর্গঠন করা হয়। তখন আন্তর্জাতিক অপরাধ ট্রাইব্যুনাল একটি করা হয়।\n২০১৫ সালের একটি ট্রাইব্যুনালের চেয়ারম্যান করা হয় বিচারপতি আনোয়ারুল হককে। এরপর বিচারপতি আনোয়ারুল হক চিকিৎসাধীন অবস্থায় বঙ্গবন্ধু শেখ মুজিব মেডিকেল বিশ্ববিদ্যালয়ে মারা যান। তখন বিচারপতি মো. শাহিনুর ইসলামকে চেয়ারম্যান করে তিন সদস্যের আন্তর্জাতিক অপরাধ ট্রাইব্যুনাল পুনর্গঠন করা হয়।\nপ্রসঙ্গত, আন্তর্জাতিক অপরাধ ট্রাইব্যুনাল গঠনের পর থেকে এখন পর্যন্ত মোট ৬৩টি মামলার রায় ঘোষণা করা হয়েছে। এসব রায়ের বিরুদ্ধে সুপ্রিম কোর্টের আপিল বিভাগে খালাস চেয়ে আসামিদের পক্ষ থেকে আপিল আবেদন করা হয়। মোট সাতটি মামলায় আপিল নিষ্পত্তির পর সর্বশেষ রিভিউ আবেদনেরও নিষ্পত্তি করা হয়।\nগোলাম আযম ও আব্দুল আলিমের দুই মামলায় আপিল আবেদনের বিচার চলার সময় আসামিরা মারা যান। তাদের আপিল আবেদনও নিষ্পত্তি করা হয়। এর মধ্যে আপিল বিভাগে যাবজ্জীবন দণ্ড থেকে আব্দুল কাদের মোল্লাকে মৃত্যুদণ্ড, মো. কামারুজ্জামান, আলী আহসান মো. মুজাহিদ, সালাহ উদ্দিন কাদের চৌধুরী, মতিউর রহমান নিজামী ও মীর কাসেম আলীসহ ৬টি মামলায় মৃত্যুদণ্ড এবং অপর আসামি দেলাওয়ার হোসাইন সাঈদীকে মৃত্যুদণ্ড থেকে অমৃত্যু কারাদণ্ড ঘোষণা করা হয়।\nট্রাইব্যুনালের রায়ে দণ্ড পাওয়ার পর ওই রায়ের বিরুদ্ধে করা আরও ২০টির মতো আপিল আবেদন এখনও নিষ্পত্তির অপেক্ষায় রয়েছে সুপ্রিম কোর্টের আপিল বিভাগে।\n« অভাবনীয় কাজে ব্যবহৃত হবে ফাইভজি\nপাহাড়ধসের কারণ অনুসন্ধানে ২৭ সদস্যের কমিটি »


সিরাজগঞ্জে শিক্ষিকার ধাক্কায় ফাটলো ছাত্রের মাথা, ৮ সেলাই || Somoynews.tv\nটিফিনের সময় শেষে শ্রেণিকক্ষে ঢোকাতে চর-থাপ্পরের পর ধাক্কা দিয়ে মো. তানভীর (৯) নামে তৃতীয় শ্রেণীর এক ছাত্রের মাথা ফাটিয়েছেন সিরাজগঞ্জের একজন শিক্ষিকা।\nমঙ্গলবার (২২ অক্টোবর) দুপুরে ঘটনাটি ঘটেছে সিরাজগঞ্জ সদর উপজেলার শিয়ালকোল ইউনিয়নের জগৎগাঁতী সরকারি প্রাথমিক বিদ্যালয়ে। আহত তানভীরকে সিরাজগঞ্জ ২৫০ শয্যা বিশিষ্ট বঙ্গমাতা শেখ ফজিলাতুন্নেছা মুজিব জেনারেল হাসপাতালে ভর্তি করা হয়েছে। তার মাথায় ৮টি শেলাই পড়েছে বলে জানিয়েছেন চিকিৎসক। আহত তানভীর জগৎগাঁতী গ্রামের মো. ছানোয়ার হোসেনের ছেলে।\nতানভীরের বাবা ছানোয়ার হোসেন জানান, দুপুরে টিফিনের সময় স্কুলে কোন শিক্ষক না থাকায় খেলা করছিল বাচ্চারা। টিফিনের পরে বাচ্চারা ক্লাসে ঢুকছিলো। এ সময় শিক্ষিকা স্বপ্না খাতুন এসে তাদের চর-থাপ্পর মারতে মারতে ভেতরে ঢোকায়। এক পর্যায়ে আমার ছেলে তানভীরকে ধাক্কা দেন তিনি। এতে দেয়ালের সাথে মাথা লেগে রক্তাক্ত হয়। পরে অন্যান্য শিক্ষক ও স্থানীয়রা তাকে আহত অবস্থায় হাসপাতালে নিয়ে আসে। তার মাথায় ৮টি শেলাই দেয়া হয়েছে। বর্তমানে হাসপাতালে ভর্তি রয়েছে।\nওই বিদ্যালয়ের ভারপ্রাপ্ত প্রধান শিক্ষক মো. মাসুদ রানা জানান, টিফিনের সময় আমি ছাত্রদের বাড়ি ভিজিট করছিলাম। পরে এসে বিষয়টি জানতে পারি। আহত শিশু তানভীরের অভিযোগ শিক্ষিকা স্বপ্না খাতুন তাকে ধাক্কা দিয়েছেন। তবে শিক্ষিকার দাবী ক্লাসে ঢুকতে তার সাথে ধাক্কা লেগে শিশুটি পড়ে গেছে। এ বিষয়ে সদর উপজেলা শিক্ষা অফিসার বরাবর অভিযোগ করার পর তা প্রত্যাহার করে নিয়েছেন শিশুটির বাবা।\nএ বিষয়ে জানতে অভিযুক্ত শিক্ষিকা স্বপ্না খাতুনকে ফোন করলে তিনি ফোন রিসিভ করেও কোন কথা বলতে রাজি হননি।\nবিদ্যালয় ম্যানেজিং কমিটির সভাপতি হাফিজুল ইসলাম জানান, এ বিষয়টি শুনেছি। তবে আমি জেলার বাইরে থাকায় ঘটনাস্থলে যেতে পারিনি। ঘটনাটি শোনার পর প্রয়োজনীয় ব্যবস্থা নেয়া হবে।\nসদর উপজেলা সহকারি প্রাথমিক শিক্ষা অফিসার আক্কাস আলী বলেন, স্কুলছাত্র আহত হয়ে হাসপাতালে ভর্তি হয়েছে বলে জানতে পেরেছি। বিষয়টি তদন্ত করে দেখা হচ্ছে।


PYTHEYA: Muhammad: শিষ্যদেরকে কোন পার্থিব পুরস্কার দেননি।\nহাওয়াজিনদের বাজেয়াপ্ত গবাদীপশু বন্টনের পরে যে ঘটনা ঘটল তা মদিনাবাসীদের হৃদয়ের উপর মুহম্মদের কতটুকু অধিকার ছিল সেটাই শুধু নির্দেশ করে না, বরং এ কথাও প্রমাণ করে যে তার জীবনের কোন পর্যায়েই তিনি তার শিষ্যদের জন্যে কোন পার্থিব পুরস্কার প্রদান করেননি। গনিমতের বন্টনে বৃহদাংশ, মদিনাবাসীদের চেয়ে মক্কার নব্য মুসলমানদের ভাগে পড়েছিল। এতে কতিপয় আনসার এই বন্টনকে পক্ষপাতিত্বমূলক বলে বিবেচনা করল। তাদের অসন্তোষের কথা মুহম্মদ (Muhammad) জানতে পেরে তিনি সকলকে সমবেত হতে নির্দেশ দিলেন। অতঃপর তিনি তাদেরকে সম্বোধন করে বললেন, ‘হে আনসারবৃন্দ, তোমরা তোমাদের মধ্যে যে আলোচনা করেছ তা আমি শুনেছি। আমি যখন তোমাদের মধ্যে এসেছিলাম তোমরা তখন অন্ধকারে পথ হাতড়াচ্ছিলে এবং আল্লাহ তোমাদের সঠিক পথ দেখিয়েছিলেন। তোমরা দুর্দশা ভোগ করছিলে এবং তিনি তোমাদেরকে সুখী করেছিলেন। তোমরা যখন পরস্পরের শত্রু ছিলে তিনি তখন তোমাদের হৃদয় ভ্রাতৃসুলভ ভালবাসা ও ঐক্য দিয়ে পরিপূর্ণ করে দিয়েছিলেন। আমাকে বল, এ কথা কি ঠিক নয়?’ তারা উত্তর করল, ‘হ্যাঁ, আপনি যা বলেছেন তা সত্য। আল্লাহ ও তাঁর রসূল উদারতা ও করুণার আধার।’ তিনি বললেন, ‘না, আল্লাহর শপথ তোমরা হয়তঃ সত্যিই বলেছ, কেননা আমি এর সত্যতা নিজেই পরখ করেছি। মুহম্মদ কোরআনের এই আয়াতটি পাঠ করলেন- ‘আপনি আমাদের কাছে এসেছিলেন যখন আপনি প্রতারক বলে পরিত্যক্ত হয়েছিলেন এবং আমরা আপনার প্রতি বিশ্বাস স্থাপন করেছিলাম; আপনি অসহায় দেশত্যাগী হিসেবে এসেছিলেন, আমরা আপনাকে সাহায্য করেছিলাম; আপনি দীন ও গৃহহীন অবস্থায় এসেছিলেন এবং আমরা আপনাকে আশ্রয় দিয়েছিলাম; আপনি সান্তনাহীন অবস্থায় ছিলেন, আমরা আপনাকে সান্তনা দিয়েছিলাম।’\n-হে আনসারগণ, তোমরা কেন ইহজগতের বস্তু নিয়ে তোমাদের হৃদয় পীড়িত করবে? তোমরা কি পরিতৃপ্ত নও যে, অন্যান্যরা গবাদি ও উট নিয়ে যাবে এবং তোমরা আমাকে নিয়ে ঘরে ফিরে যাবে? যাঁর হাতে আমার জীবন তাঁর শপথ করে বলছি, আমি তোমাদেরকে কখনও পরিত্যাগ করব না। যদি জগতের সবলোক একপথে যায় এবং আনসাররা অন্যপথে যায়, আমি নিশ্চয়ই আনসারদের সঙ্গে থাকব।--আল্লাহ তাদের প্রতি প্রসন্ন থাকুন, তাদের সন্তান ও তাদের সন্তানের সন্তানদের প্রতি অনুগ্রহ করুন।’\nএ কথা শ্রবণ করে আনসাররা কান্নায় ভেঙ্গে পড়ল ও তাদের শ্মশ্রু বেয়ে অশ্রুর ঢল নামল। আর তারা সম্মিলিত কন্ঠে ধ্বনি তুলল, ‘হে আল্লাহর রসূল, আমরা আমাদের প্রাপ্যাংশে পরিতৃপ্ত।’\nআনসারদেরকে সঙ্গে নিয়ে মুহম্মদ মদিনায় ফিরে এলেন।


হাতে মাত্র এক বছর, তার পরে এই পরিণতি মানুষের! জানাল গবেষণা – আওয়ার নিউজ\nহাতে মাত্র এক বছর, তার পরে এই পরিণতি মানুষের! জানাল গবেষণা\nতাঁদের গবেষণায় গবেষকরা এই ভাইরাসের সংক্রমণের সম্ভাবনা নিয়ে বিস্তারিত লিখেছেন। তাঁদের মতে একজন জোম্বির থেকেই অন্যদের দেহে এই সংক্রমণ ঘটবে। তার পরে এপিডোমোলজির হিসেব-নিকেশ থেকে তাঁরা ওই ‘এক বছর’-এর সিদ্ধান্তে এসেছেন। সংক্রমিত জীবাণু, অর্থাৎ জোম্বিরা অ-সংক্রমিতদের দেহে কত কম সময়ে সংক্রমণ ঘটাতে পারে, সেটাও তাঁরা যত্ন সহকারে দেখিয়েছেন।\nঅন্যরকম সংবাদ Comments Off on হাতে মাত্র এক বছর, তার পরে এই পরিণতি মানুষের! জানাল গবেষণা সংবাদটি প্রিন্ট করুন\n« নিজের বাবার সঙ্গে যৌনমিলনে কুমারীত্ব হারান এই বিখ্যাত অভিনেত্রী! জানালেন নিজেই (পূর্বের সংবাদ)\n(পরের সংবাদ) একাত্তর’র গল্পে অমিতাভ বচ্চন? »


নিম্ন রক্তচাপ হলে কী করবেন? | Daily Mirror\nঢাকা ২১শে জুন, ২০২১ খ্রিস্টাব্দ । ৭ই আষাঢ়, ১৪২৮ বঙ্গাব্দ । সোমবার । দুপুর ১২:৫২\nনিম্ন রক্তচাপ হলে কী করবেন?\nঅনেকেই মনে করেন উচ্চ রক্তচাপের চেয়ে নিম্ন রক্তচাপ শরীরের জন্য কম ক্ষতিকর। কিন্তু ধারণাটি সঠিক নয়। কারণ নিম্ন রক্তচাপ হলে মস্তিষ্ক, কিডনি ও হৃদযন্ত্রের ওপর প্রভাব পড়ে। পরিবর্তিত খাদ্যাভ্যাস, মানসিক চাপ, অতিরিক্ত পরিশ্রম, স্নায়বিক দুর্বলতাসহ বিভিন্ন কারণে নিম্ন রক্তচাপ হতে পারে। তাই কারও নিম্ন রক্তচাপ হলে অবহেলা না করার পরামর্শ দিয়েছেন স্বাস্থ্য বিশেষজ্ঞরা। এসব নিয়েই আজকের আয়োজন-\nস্যালাইন খেতে দিন\nনিম্ন রক্তচাপের রোগীকে স্যালাইন খেতে দেওয়া উচিত। চিকিৎসকরা বলেছেন, এক গ্লাস পানিতে ২-৩ চা চামচ চিনি ও ১ চা চামচ লবণ মিশিয়ে স্যালাইন বানিয়ে রোগীকে খেতে দিলে নিম্ন রক্তচাপ ভালো হতে পারে। লবণের সোডিয়াম ও চিনির শর্করা রক্তচাপ নিয়ন্ত্রণ করতে পারে। তবে বাজারে প্রস্তুতকৃত স্যালাইনও দেওয়া যেতে পারে। তবে ডায়েবেটিসের রোগীদের কেবল লবণমেশানো পানি দেওয়ার পরামর্শ দিয়েছেন বিশেষজ্ঞরা।\nঠান্ডা পানির ঝাপটা দিন\nনিম্ন রক্তচাপের রোগী অজ্ঞান হয়ে গেলে ঘাড়, কানের দুই পাশে এবং চোখে-মুখে ঠান্ডা পানির ঝাপটা দেওয়া উচিত। এতে রোগীর দ্রুত হুঁশ ফিরে আসে। চিকিৎসকরাও নিম্ন রক্তচাপের রোগীর কাছে এমনটি করার পরামর্শ দেন।\nকফি খেতে দিন\nরক্তচাপ বাড়ানোর জন্য কফি গুরুত্বপূর্ণ পানীয়। নিম্ন রক্তচাপের রোগীকে কফি খেতে দেওয়া উচিত। কেননা এতে হৃদযন্ত্র, মস্তিষ্ক ও কিডনিতে রক্ত চলাচল স্বাভাবিক হয়।\nযষ্টিমধু খেতে দিন\nনিম্ন রক্তচাপের সমস্যায় যষ্টিমধু কার্যকরী একটি প্রতিষেধক। এটি রক্তচাপের ভারসাম্য বজায় রাখে। রোগীকে ১০০ গ্রামের মতো যষ্টিমধু এক গ্লাস পানির সঙ্গে মিশিয়ে রোগীকে খেতে দিলে নিম্ন রক্তচাপ অনেকাংশে কমে যায়।\nডিম ও দুধ খেতে দিন\nনিম্ন রক্তচাপের অন্যতম কারণ হলো শরীরের আমিষের চাহিদা কমে যাওয়া। ডিম ও দুধে প্রচুর আমিষ রয়েছে। তাই নিম্ন রক্তচাপ রোগীকে ডিম ও দুধ খেতে দিন।


rajib banerjee slams mamata political: 'কেঁচো খুড়তে গিয়ে কেউটে বেরোবে', মমতাকে মেসেজ ফাঁসের হুঁশিয়ারি রাজীবের\n'কেঁচো খুড়তে গিয়ে কেউটে বেরোবে', মমতাকে মেসেজ ফাঁসের হুঁশিয়ারি রাজীবের\n‘কেঁচো খুড়তে গিয়ে কেউটে বেরোবে’, মমতাকে মেসেজ ফাঁসের হুঁশিয়ারি রাজীবের\n‘মন্ত্রিত্বে থাকাকালীন নিয়োগ ঘিরে কে কবে কোথা থেকে সুপারিশ করেছে, কালীঘাট থেকে কোন সুপারিশ এসেছে- সব প্রমাণ রয়েছে। কেঁচো খুড়তে খুড়তে কেউটে সাপ আপনি বার করছেন।’\nFebruary 3, 2021 7:00:48 pm\nদুপুরে বন-সহায়ক নিয়োগ ঘিরে দুর্নীতির অভিযোগ তুলেছিলেন মুখ্যমন্ত্রী। নাম না করলেও তাঁর নিশানায় ছিলেন তৃণমূল ত্যাগী রাজীব বন্দ্যোপাধ্যায়। তার কয়েক ঘন্টার মধ্যেই মমতাকে পাল্টা দিলেন রাজ্যের প্রাক্তন বনমন্ত্রী। নিয়োগ সংক্রান্ত বিষয়ে মেসেজ ফাঁস করে দেওয়ার হুমকি দিয়েছেন রাজীব। বলেছেন, ‘মন্ত্রিত্বে থাকাকালীন নিয়োগ ঘিরে কে কবে কোথা থেকে সুপারিশ করেছে, কালীঘাট থেকে কোন সুপারিশ এসেছে- সব প্রমাণ রয়েছে। কেঁচো খুড়তে খুড়তে কেউটে সাপ আপনি বার করছেন।’\nবুধবার আলিপুরদুয়ারে মুখ্যমন্ত্রী বলেছিলেন, ‘বন দফতরের বন-সহায়ক পদে অনেক দুর্নীতি হয়েছে। অনেক অভিযোগ পেয়েছি। একজন সেসব করে বিজেপিতে পালিয়ে গিয়েছে। রাজ্য সরকার তা নিয়ে তদন্ত করছে।’ মমতা মন্ত্রিসভায় শেষ পর্যন্ত বনদফতরের মন্ত্রী ছিলেন রাজীব বন্দ্যোপাধ্যায়। তাঁর আমলেই বন দফতরে বন-সহায়ক পদে দুর্নীতি হয়েছে বলে অভিযোগ মমতা বন্দ্যোপাধ্যায়ের। এক্ষেত্রে নবান্ন তদন্ত করলে বিজেপি নেতা রাজীবকে যে অস্বস্তির মুখে পড়তে হতে পারে তা স্পষ্ট করেন মুখ্যমন্ত্রী।\nকিন্তু দুপুরে আক্রমণের জবাব দিতে বেশি দেরি করেননি রাজীববাবু। বন-সঙায়ক পদে নিয়োগ নিয়ে হুগলি ধনেখালিতে পাল্টা তিনি নিশানা করেন তৃণমূল নেত্রীকে। জানতে চান, ৩০ জানুয়ারি পর্যন্ত তিনি তৃণমূলে ছিলেন। কেন সেই সময় ওই দুর্নীতির তদন্ত হল না? এক্ষেত্রে ‘কেঁচো খুড়তে গিয়ে কেউটে বেরোবে’ বলে ইঙ্গিতপূর্ণ হুঁশিয়ারি দেন বিজেপি নেতা।\nকী বলেছেন রাজীব বন্দ্যোপাধ্যায়?\n‘মুখ্যমন্ত্রী আজ বন-সহায়ক পদে নিয়োগ ঘিরে কারসাজির কথা বলছেন। বলছেন তদন্ত হবে। মুখে না বললেও উনি আমাকেই ইঙ্গিত করেছেন। তাহলে বলি, বনসহায়ক পদে নিয়োগ আমি নিরপেক্ষাভাবে বোর্ডের হাতে তুলে দিয়েছিলাম। নভেম্বরে নিয়োগ হয়েছিল, আমি দল ছেড়েছি ৩০ জানুয়ারি। প্রথমেই জানতে চাই কেন তখন তদন্ত করা হল না?’\n‘৮ই অক্টোবর বীরভূমের এক বড় নেতা আমাকে ফোন করে ধমকি দিয়ে বন-সহয়াকের সহ পদ তাঁকে দেওয়া কথা বলেছিলেন। আমি আপনাকে মেসেজ করে জানিয়েছিলাম।’\n‘আপনি পাল্টা ফোনে বলেছিলেন সব জেলার তৃণমূল নেতাদের কোটা দেখে কিছু কিছু করে দিয়ে দাও। এতদিন মুখ না খুললেও আমনার অভিযোগের প্রেক্ষিতেই সব বলতে বাধ্য হচ্ছি। ৮ অক্টোবর সকাল ৯.৫৮-তে কথা হয়েছিল। আমার কাছে ওই মেসেজ এখনও রয়েছে।’\n‘কোথা থেকে কোন নেতা-বিধায়ক কী সুপারিশ করেছিলেন, কালীঘাট থেকে কী সুপারিশ এসেছিল সব তথ্যপ্রমাণ আমার কাছে যত্ন করে রয়েছে। কেঁচো খুড়তে খুড়তে আপনি কেউটে বের করছেন। আপনি এখন আলিপুর দুয়ারে রয়েছেন, আপনার দলের জেলা সভাপতিকে জিজ্ঞেস করুন কী সুপারিশ করেছিলেন।’\n‘আপনি বন-সহায়ক পদের নিয়োগ বাতিল করেদিন। তাহলে দুধ কা দুধ পানি কা পানি হয়েছে যাবে।’\n‘শউধউ বন-সহায়ক নয় সব চুক্তি ভিত্তিক নিয়োগের সুপারিশ কোথা থেকে কারা করেছিলেন, কীভাবে নিয়োগ হয়েছে সব তথ্য আমার কাছে আছে। তদন্ত করুন। চ্যালেঞ্জ করছি। সামলাতে পারবেন তো?’\n‘আমি মন্ত্রগুপ্তির শপথ নিয়েছিলাম। তাই এতদিন কিছু প্রকাশ্যে বলিনি। শুধু বলেছিলাম অসন্তোষ রয়েছে। কিন্তু আপনি প্যান্ডোরার বাক্স খুলে দিয়েছেন। তাই বাধ্য হচ্ছি মুখ খুলতে।’\nদলে রাখতে তাঁকে তৃণমূলের একাধিক হেভিওয়েট নেতাকে দিয়ে মুখ্যমন্ত্রী ফোন করিয়েছিলেন বলেও অভিযোগ করেন রাজীববাবু। তবে, আপাতত ‘নিয়োগ দুর্নীতি’ ইস্যুতে মমতার নিশানাকে চ্যালেঞ্জ করে রাজ্য রাজনীতিতে নয়া মাত্রা যোগ করলেন প্রাক্তন বনমন্ত্রী।\nWeb Title: Rajib banerjee slams mamata on forest department recruitment irregularities allegations


পুলিশের গাফিলতি শুধু নয়, পুলিশও সমান দোষী! দাবি বিজেপির\nমুখ্যমন্ত্রী মমতা বন্দ্যোপাধ্যায় সরেজমিনে খতিয়ে দেখে নিরুপেক্ষ তদন্তের আশ্বাস ও ক্ষতিপূরণের আশ্বাস দিলেও বগুটুই অগ্নিকাণ্ডকে এত সহজে ছাড় দিতে রাজি নয় বিজেপি দল। রামপুরহাটের অগ্নিসংযোগের মূল অভিযুক্ত বলে চিহ্নিত আনিরুল ইসলামকে গ্রেপ্তার এবং আইসি ত্রিদীপ প্রামাণিক, এসডিপিও সায়ন আহমেদকে রাতারাতি সাসপেন্ড করা হলেও, ঘটনার মধ্যে রাজনৈতিক বিরোধিতার চাপ আগাগোড়া বজায় রাখতে চাইছে বিজেপি।\nবগটুইয়ের পরিস্থিতি সম্পর্কে নিজেদের তরফ থেকে রিপোর্ট তৈরি করা হচ্ছে বলে শুক্রবার জানিয়েছে বিজেপির কেন্দ্রীয় কমিটি। রাজ্যসভাপতি সুকান্ত মজুমদার বলেছেন, “গ্রামে গিয়ে আমরা যা দেখেছি শুনেছি, গ্রামবাসীদের কাছ থেকে যা জেনেছি সেসব তো রিপোর্টে থাকবেই, সেইসাথে রাজ্যের আইনশৃঙ্খলা যে নিয়ন্ত্রণের বাইরে সে উল্লেখও থাকবে।”\nকমিটির অন্য আরেক সদস্য প্রাক্তন আইপিএস অফিসার ভারতী ঘোষ জানান,”ঘটনাস্থলে গিয়ে একটা ব্যাপার পরিস্কার লক্ষ্য করেছি, মূহুর্তের মধ্যে বাড়িগুলোয় অগ্নিসংযোগ ঘটেনি। রাস্তার বিভিন্ন দিকে এমনকি ভেতরদিকের বাড়িগুলোতেও আগুন লেগেছিল। বহুক্ষণ ধরে হামলা চালানো হয়েছে।” এই দাবি করে ভারতী ঘোষের স্পষ্ট দাবি, “এটা শুধু পুলিশের গাফিলতি নয়, পুলিশও এই ঘটনায় সমান দোষী।”\nগত বুধবার সুকান্ত মজুমদার , ভারতী ঘোষরা বগটুইতে পরিদর্শন করতে গিয়ে বাধার সম্মুখীন হন বলে দাবি করেছেন। রিপোর্টে এই উল্লেখের পাশাপাশি সুকান্তর বক্তব্য, “পুলিশের ব্যর্থতা ও তৃণমূলের গোষ্ঠীদ্বন্দ্বের জেরেই এই হত্যাকাণ্ড, রিপোর্টে সেটা স্পষ্ট উল্লেখ করব আমরা।”\nউল্লেখ্য, বৃহস্পতিবার মুখ্যমন্ত্রী মমতা বন্দ্যোপাধ্যায় স্বয়ং রামপুরহাটের ঘটনাস্থলে যান। তাঁকে এলাকায় ঢুকতে কোনও মানুষ বাধা দেননি, বরং তাঁর প্রতি আস্থা পোষণের চিত্রই প্রকাশ্যে এসেছে। সেখানে গিয়ে স্থানীয় বাসিন্দাদের সঙ্গে দীর্ঘক্ষণ কথাবার্তা বলেন মুখ্যমন্ত্রী। সেখানে দাঁড়িয়েই আনিরুলের গ্রেপ্তার, ক্ষতিগ্রস্তদের আর্থিক সাহায্য, নিহতদের পরিবারের একজনকে চাকরি ও জখমিদের চিকিৎসার সাহায্যের প্রকাশ্য ঘোষণা করেন। মমতা এটাও উল্লেখ করেছেন, “আমি জানি মানুষের মৃত্যুর বিকল্প কখনোই অর্থ বা চাকরি নয়, তবু রাজ্যসরকার এই দায়িত্ব নেবে। আহতদের চিকিৎসার ভারও রাজ্যের।”\nতা সত্ত্বেও রাজনীতির ঘোলাজলের এই সুবর্ণ সুযোগ হাতছাড়া করতে চাইছেনা বিজেপি, একেবারে টার্গেট করেই যে তাঁরা রাজ্যের প্রশাসনিক ভাবমূর্তিকে প্রশ্নের মুখে ফেলতে দৃঢ়প্রতিজ্ঞ হয়ে ময়দানে নেমেছেন, এটা রাজনৈতিক সচেতন ব্যক্তিদের একাংশ সাফ দেখতে পাচ্ছেন। তৃণমূলের গোষ্ঠীদ্বন্দ্বকে প্রকাশ্যে এনে রাজনৈতিক স্বার্থ চরিতার্থ করবার সুযোগটা যে কোনোমতেই হাতছাড়া করবেনা বিজেপি, এতে কোনও সন্দেহের অবকাশ নেই। বরং ভিনরাজ্যের উদাহরণ সামনে রেখে বিজেপির প্রতি তাঁদের প্রশ্ন হাথরাসে নিরপেক্ষ তদন্তের জন্য তারা কী কী পদক্ষেপ নিয়েছেন ? অথবা একাধিক দাঙ্গার রিপোর্ট কারা তৈরি করেছেন? উত্তর সহজে মিলবে কি!\nসিবিআই নিরপেক্ষ নয়, বিজেপির পক্ষে’, বললেন কুনাল ঘোষ


বন্ড সুবিধায় আমদানিকৃত পণ্য অবৈধভাবে অপসারণ – শেয়ার বিজ\nসাইদ সবুজ, চট্টগ্রাম: ঝালকাঠির নলছিটির এসএম জহিরুল আলম। তিনি চট্টগ্রামের নিমলীতে মেসার্স ব্র্যান্ডন্যাশন লিমিটেড নামের একটি গার্মেন্ট ফ্যাক্টরি প্রতিষ্ঠা করেন। এটি রপ্তানিমুখী শিল্পপ্রতিষ্ঠান হিসেবে বন্ড সুবিধার আওতায় চট্টগ্রাম বন্ড কমিশনারেটে ২০১৮ সালে নিবন্ধিত হয়। প্রতিষ্ঠানটি এই সুযোগ কাজে লাগিয়ে দুই বছরে ৪০টি চালান অবৈধভাবে অপসারণ করে প্রায় পাঁচ কোটি টাকা রাজস্ব ফাঁকি দিয়েছে। আর এই ফাঁকি আড়াল করতে লাইসেন্স গ্রহণের পর থেকে কোনো অডিটও করায়নি প্রতিষ্ঠানটি।\nসূত্র জানায়, গত ১৩ এপ্রিল বন্ড সুবিধায় আমদানিকৃত ও স্থানীয়ভাবে সংগৃহীত অরপ্তানিকৃত কাঁচামাল ও পণ্য অবৈধভাবে অপসারণের কারণে প্রতিষ্ঠানটিকে সাড়ে পাঁচ কোটি টাকা জরিমানা আদায়ের দাবিনামা-সংবলিত কারণ দর্শানোর নোটিস জারি করে চট্টগ্রাম বন্ড কমিশনারেট।\nচট্টগ্রাম বন্ড কমিশনার সূত্রে জানা যায়, চলতি বছরের ১ ফেব্রুয়ারি ব্র্যান্ডন্যাশন লিমিটেডের লিয়েন ব্যাংক জনতা ব্যাংক লিমিটেড, শেখ মুজিব রোড করপোরেট শাখা চট্টগ্রামকে চিঠি দেয়া হয়। ওই চিঠিতে প্রতিষ্ঠানটির অরপ্তানিকৃত মালামালের ব্যাক টু ব্যাক এলসি (বিবিএলসি), প্রোফরমা ইনভয়েস (পিআই), বিল অব লেডিং ও বিল অব এন্ট্রি সরবরাহের জন্য বলা হয়। এর বিপরীতে ১১ ফেব্রুয়ারি জনতা ব্যাংক এক চিঠির মাধ্যমে চট্টগ্রাম বন্ড কমিশনারটকে জানায়, জনতা ব্যাংক লিমিটেডের মাধ্যমে ব্র্যান্ডন্যাশন লিমিটেড বন্ড সুবিধার আওতায় বিবিএলসির মাধ্যমে আমদানিকৃত কাঁচামাল (ফেব্রিক্স ও এক্সেসরিজ) সম্পূর্ণ রপ্তানি করা হয়নি। এছাড়া অরপ্তানিকৃত পণ্যগুলো প্রতিষ্ঠানের জিম্মায় রক্ষিত আছে বলে জনতা ব্যাংক লিমিটেডকে ৩০০ টাকার নন-জুডিশিয়াল স্ট্যাম্পে অঙ্গীকারনামা দাখিল করেছে।\nএদিকে ব্যাংকের চিঠির তথ্যমতে, পণ্য যাচাই করতে চলতি বছরের ৩১ মার্চ প্রতিষ্ঠানটির চট্টগ্রাম আকবার শাহ থানার ফিরোজশাহ এলাকার গ্রিন টাওয়ারে অবস্থিত গুদাম সরেজমিনে পরিদর্শনে গেলে উল্লেখিত কোনো পণ্য পাওয়া যায়নি।\nচট্টগ্রাম বন্ড কমিশনারেট কর্তৃপক্ষ জানান, ওই দিন আনুমানিক ১২টার দিকে বন্ড কমিশনারেটের কর্মকর্তা, চট্টগ্রাম বিকেএমইএ প্রতিনিধি উপ-সচিব (কমপ্লায়েন্স) মো. সোহেল, জনতা ব্যাংক শেখ মুজিব শাখার প্রতিনিধি ব্যবস্থাপক ফরেন এক্সেচেঞ্জ (এসপিও) হারুন আল রশিদ ও ভবন মালিকের ছেলে তানভির আহমেদের উপস্থিতিতে গুদাম পরিদর্শন করা হয়।\nএ সময় ব্র্যান্ডন্যাশন লিমিটেডের সিলগালাকৃত তালা ভাঙার আগে প্রতিষ্ঠানের ব্যবস্থাপনা পরিচালক মো. শায়েকুল মোমেনিন ইবনে কামালের সঙ্গে যোগাযোগ করতে তার মোবাইল ফোনে একাধিকবার ফোন করেন চট্টগ্রাম বন্ড কমিশনারেটের কর্মকর্তারা। কিন্তু তিনি ফোন রিসিভ করেননি। তার আগে গুদাম পরিদর্শনের খবর জানাতে প্রতিষ্ঠানটিতে গেলেও প্রতিষ্ঠানটি বন্ধ পাওয়া যায়। ফলে সিলগালাকৃত তালা ভেঙে প্রতিষ্ঠানের অভ্যন্তরে প্রবেশ করে মেশিনারিজ ও অন্যান্য মালামাল ইনভেন্ট্রি করা হয়।\nএ সময় দেখা যায়, ৫৮টি পুরনো সুইং মেশিন, ৯টি অন্যান্য পুরনো মেশিন, ৩৫ বস্তা ব্যবহার অনুপযোগী জুট ও ১৫ রোল ব্যবহার অনুপযোগী পেডিং (প্রতিরোলে আনুমানিক পাঁচ কেজি করে) পাওয়া যায়। তারপর ইনভেন্ট্রি কার্যক্রম শেষ করে সবার উপস্থিতিতে এবং যৌথ স্বাক্ষর নিয়ে গুদাম সিলগালা করা হয়। তবে ইনভেন্ট্রিতে ব্যাংকের দেয়া তথ্য অনুযায়ী আমদানিকারকের ৪০টি চালানের বিপরীতে ছয় কোটি ১৩ লাখ ২১ হাজার ৯২৩ টাকার পণ্য পাওয়া যায়নি, যার বিপরীতে পাঁচ কোটি ৪১ লাখ ৯০ হাজার ৯৬০ টাকার রাজস্ব জড়িত রয়েছে। এতে বোঝা যায়, আমদানিকারক অবৈধভাবে অপসারণের মাধ্যমে বন্ড সুবিধায় আমদানিকৃত সমস্ত পণ্য খোলা বাজারে বিক্রি করে দিয়েছে।\nএদিকে ২০২০ সালের ১৬ সেপ্টেম্বর প্রতিষ্ঠানটির বন্ড লাইসেন্স মেয়াদ দুই বছর শেষ হয়েছে। তারপর চলতি বছরের ২২ ফেব্রুয়ারির মধ্যে হালনাগাদ নিরীক্ষণ সম্পাদনের জন্য ১ ফেব্রুয়ারি প্রতিষ্ঠানটিকে চিঠি পাঠায় চট্টগ্রাম বন্ড কমিশনারেট। কিন্তু প্রতিষ্ঠানটি বার্ষিক নিরীক্ষার জন্য প্রয়োজনীয় দলিলসহ কোনো আবেদন দাখিল করেনি। ফলে প্রতিষ্ঠানটি এসআরও’র বিধান ও লাইসেন্সিং কর্তৃক পালনীয় শর্তাবলি যথাযথভাবে পালন না করায় চলতি বছরের ২৮ মার্চ প্রতিষ্ঠানটির বন্ড লাইসেন্স সাময়িক স্থগিত করা হয়। একই সঙ্গে আমদানি কার্যক্রম বন্ধ করার জন্য বিন এবং জেনারেল অকার্যকর করা হয়।\nএ বিষয়ে চট্টগ্রাম বন্ড কমিশনার একেএম মাহবুবুর রহমান শেয়ার বিজকে বলেন, আমদানিকারক অবৈধ আপসারণের মাধ্যমে খোলা বাজারে পণ্য বিক্রি করে বন্ডেড ওয়্যারহাউস লাইসেন্সিং বিধিমালার শর্ত ভঙ্গ করেছে। একই সঙ্গে প্রতিষ্ঠানটি বন্ড লাইসেন্স গ্রহণের পর থেকে কোনো অডিট করায়নি। তাই প্রতিষ্ঠানটির বন্ড লাইসেন্স সাময়িকভাবে স্থগিত করা হয়েছে। একই সঙ্গে ছয় কোটি ১৩ লাখ টাকার পণ্য অবৈধ অপসারণ করে প্রায় সাড়ে পাঁচ কোটি টাকা রাজস্ব ফাঁকি দিয়েছে। তাই চলতি মাসের ১৩ তারিখে প্রতিষ্ঠানটির বিরুদ্ধে রাজস্ব ফাঁকির মামলা ও দাবিনামা জারি করা হয়েছে।


টার্গেট কিলিংয়ের মাধ্যমে ঔদ্ধত্য দেখাচ্ছে জঙ্গিরা | 149206| Bangladesh Pratidin|\n/ টার্গেট কিলিংয়ের মাধ্যমে ঔদ্ধত্য দেখাচ্ছে জঙ্গিরা\nপ্রকাশ : সোমবার, ৬ জুন, ২০১৬ ০০:০০ টা প্রিন্ট ভার্সন আপলোড : ৫ জুন, ২০১৬ ২৩:৩৮\nমে. জে. মো. আব্দুর রশীদ (অব.)\nপুলিশ কর্মকর্তা বাবুল আক্তারের স্ত্রী মাহমুদা খানম মিতুর হত্যাকাণ্ডটি জঙ্গি হামলায় নতুন মাত্রা যোগ করেছে। আইনশৃঙ্খলা বাহিনীর সদস্যদের পরিবারের ওপর হামলার মধ্য দিয়ে জঙ্গিরা নিজেদের ঔদ্ধত্য প্রকাশ করেছে। এ ধরনের হামলার মধ্য দিয়ে জঙ্গিরা নিজেদের অস্তিত্ব ও শক্তি উভয়ই\nপ্রকাশ করেছে। গতকাল বাংলাদেশ প্রতিদিনকে দেওয়া একান্ত সাক্ষাৎকারে নিরাপত্তা বিশ্লেষক মেজর জেনারেল (অব.) আব্দুর রশিদ এসব কথা বলেন।\nতিনি বলেন, জেএমবির মতো ভয়ঙ্কর জঙ্গি গোষ্ঠীকে র‌্যাব শক্তিশালী আক্রমণের মধ্য দিয়ে ভেঙে দিয়েছিল। কিন্তু এখন জঙ্গি নির্মূলে আইনশৃঙ্খলা বাহিনীসহ সংশ্লিষ্টদের ‘হচ্ছে’ বা ‘হবে’ নীতি অনুযায়ী চললে জঙ্গিরা আবার পুনর্গঠিত হবে। আমার মতে, জঙ্গিদের কার্যক্রম রুখতে তাদের দৌড়ের ওপর রাখতে হবে। কিন্তু এমনটি করা যাচ্ছে না বলেই তারা প্রায়ই সংগঠিত হয়ে আক্রমণ চালাচ্ছে। এর ফলে আনসারুল্লাহ বাংলা টিমসহ আরও অনেক দল গঠিত হচ্ছে। যারা টার্গেট কিলিংয়ের মাধ্যমে নিজেদের সাহস ও ঔদ্ধত্য দেখাচ্ছে। আব্দুর রশিদ বলেন, জঙ্গিরা মিতুর হত্যাকাণ্ডটি ঘটিয়ে নিজেদের দুঃসাহস প্রকাশ করতে চাইছে। কিন্তু আমাদের আইনশৃঙ্খলা বাহিনীর কর্তব্য হবে চিরুনি অভিযানের মাধ্যমে তাদের খুঁজে বের করা। তিনি আরও বলেন, প্রচলিত বিচার ব্যবস্থায় জঙ্গিদের শাস্তি প্রক্রিয়া দীর্ঘায়িত হচ্ছে। এজন্য দ্রুত বিচার ব্যবস্থার আওতায় এনে জঙ্গিদের গ্রেফতার ও শাস্তি দেওয়া অপরিহার্য হয়ে পড়েছে। জঙ্গিবিরোধী আইনে বিশেষ ট্রাইব্যুনালে এনে জঙ্গিদের বিচার করতে হবে। তিনি বলেন, দেশে জঙ্গি সংগঠন ইসলামিক স্টেট (আইএস) আছে কি নেই এ নিয়ে এক ধরনের বিতর্ক আছে। আর বাংলাদেশের জঙ্গিদের সঙ্গে আইএসের সম্পৃক্ততা আছে এমন ধারণা পাকাপোক্ত করতেই জঙ্গিরা একে একে টার্গেট কিলিং করছে। একইসঙ্গে এ হত্যাকাণ্ডের মাধ্যমে বহির্বিশ্বে বাংলাদেশের জঙ্গিরা নিজেদের শক্ত অবস্থান আছে এমনটি প্রমাণ করতে চাইছে। এই নিরাপত্তা বিশ্লেষকের মতে, জঙ্গিদের রুখতে কাউন্টার টেরোরিজম বৃদ্ধি করতে হবে। তার মতে, জঙ্গিদের বিরুদ্ধে কোনোভাবেই নমনীয় হওয়ার সুযোগ নেই এবং এদের বিরুদ্ধে নমনীয় কৌশলও নেওয়া যাবে না। বরং এদের বিরুদ্ধে শিগগিরই শক্ত অভিযান শুরু করতে হবে। এমনকি দেশীয় জঙ্গিদের যে মদদদাতারা উৎসাহ দিয়ে যাচ্ছে তাদেরও চিহ্নিত করতে হবে। এই মদদদাতাদের জঙ্গিদের থেকে পৃথক করতে হবে। জঙ্গিদের ব্যাপারে আর একমুখী কৌশলে থাকা যাবে না। এজন্য সংশ্লিষ্টদের দ্বিমুখী কৌশলে যেতে হবে। মেজর জেনারেল (অব.) আব্দুর রশিদ বলেন, এখন নিরীহ মানুষদের খুনের মাধ্যমে যে হত্যাকাণ্ডগুলো ঘটানো হচ্ছে তার অনেকগুলোই পারিবারিক বা ব্যবসায়িক কারণে ঘটছে না। আমরা লক্ষ্য করছি, ভিন্ন ধর্মাবলম্বীদের সঙ্গে শিয়া ও ইসলামী সুফিবাদে বিশ্বাসীদেরও হত্যা করা হচ্ছে। ধারণা করছি, আইএস যেভাবে টার্গেট কিলিং করে, বাংলাদেশের জঙ্গিরাও নিজেদের অস্তিত্বের প্রকাশ ঘটাতে আইএসের মতো করে সহজেই হত্যা করা যায় এমন মানুষদের হত্যা করছে। বাংলাদেশেও আইএস আছে এই বার্তা বিশ্বকে জানানোর জন্যই তারা এমন করছেন।\nতবে এই নিরাপত্তা বিশ্লেষক মনে করেন, দেশে সম্প্রতি জঙ্গি হামলায় অপরাধীদের গ্রেফতারে সামান্য অগ্রগতি হয়েছে। তিনি বলেন, চাঞ্চল্যকর হত্যাকাণ্ডগুলোর মধ্যে অভিজিৎ ও জুলহাস হত্যাকাণ্ডসহ অন্যান্য হত্যা মামলায় পুলিশের বক্তব্য ও আলাপচারিতায় ধারণা করছি যে, অপরাধীদের গ্রেফতারের জন্য তারা তদন্তের খুব কাছাকাছি পর্যায়ে চলে গেছে এবং শিগগিরই পুলিশ অপরাধীদের ধরবে বলে আমি বিশ্বাস করি। আবার এই কথাও সত্য যে, এই আলোচিত হত্যাকাণ্ডগুলোর ক্ষেত্রে অপরাধী গ্রেফতারে যে ধীরগতি দেখা যাচ্ছে তার ফলে আমরা অনেক হত্যাকারীকেই চিহ্নিত করতে পারছি না। এর ফলে জনমনে এক ধরনের শঙ্কা কাজ করছে। জঙ্গিদের পরবর্তী টার্গেট কে হবেন তা নিয়ে সাধারণের মধ্যে এক ধরনের আতঙ্ক ছড়িয়ে পড়েছে। আমি মনে করি, জঙ্গি গোষ্ঠীকে নির্মূল না করলে এ ধরনের হত্যাকাণ্ড আরও বৃদ্ধি পাবে।


পবিত্র ঈদুল আজহা কাল | Current News\nপ্রকাশের সময়: ১০:০৯ পূর্বাহ্ণ - মঙ্গলবার | জুলাই ২০, ২০২১\nমহান ত্যাগের মহিমায় ভাস্বর মুসলিম উম্মাহর বৃহৎ ধর্মীয় উৎসব ঈদুল আজহা আগামীকাল বুধবার। ‘ঈদুজ্জোহার চাঁদ হাসে ঐ এল আবার দুসরা ঈদ! কোরবানী দে, কোরবানী দে, শোন খোদার ফরমান তাগিদ…’—কবি কাজী নজরুল ইসলামের এই কাব্যসুর আকাশ-বাতাস মন্দ্রিত করে মনপ্রাণ উজালা করে তুলছে ঈদের আনন্দ রোশনাইয়ে। আল্লাহ তায়ালার প্রতি অপার আনুগত্য এবং তারই রাহে সর্বোচ্চ আত্মত্যাগের এক ঐতিহাসিক ঘটনার স্মরণে মুসলিম বিশ্বে ঈদুল আজহা উদ্যাপিত হয়ে আসছে। মুসলিম জাতির পিতা হজরত ইব্রাহিম (আ.)-এর আত্মত্যাগ ও অনুপম আদর্শের প্রতীকী নিদর্শন হিসেবে কোরবানির রেওয়াজ। আল্লাহ রাব্বুল আলামিনের নির্দেশে হজরত ইব্রাহিম (আ.) তার প্রাণপ্রিয় পুত্র হজরত ইসমাইলকে (আ.) কোরবানি করতে উদ্যত হয়েছিলেন। এই অনন্য ঘটনার স্মরণে কোরবানি প্রচলিত হয়। ইসলামের পরি ভাষায় কোরবানি হলো—নির্দিষ্ট পশুকে একমাত্র আল্লাহর নৈকট্য ও সন্তুষ্টি লাভের উদ্দেশ্যে নির্দিষ্ট সময়ে তারই নামে জবেহ করা। মহান সৃষ্টিকর্তার দরবারে জবাই করা পশুর মাংস বা রক্ত কিছুই পৌঁছায় না, কেবল নিয়ত ছাড়া। ঈদুল আজহার অন্যতম শিক্ষা হচ্ছে, মনের পশু অর্থাত্ কুপ্রবৃত্তিকে পরিত্যাগ করা।’ মনের পশুরে কর জবাই পশুরাও বাঁচে, বাঁচে সবাই…’।


বিশ্বের সবচেয়ে দামি গাড়ি কিনলেন রোনাল্ডো? | KhaborOnline\nHome খেলাধুলো ফুটবল বিশ্বের সবচেয়ে দামি গাড়ি কিনলেন রোনাল্ডো?\nবিশ্বের সবচেয়ে দামি গাড়ি কিনলেন রোনাল্ডো?\nইউরোপীয় সিবাদ মাধ্যমে খবর অনুযায়ী, সেই রোনাল্ডো নাকি সম্প্রতি বিশ্বের সবচেয়ে দামি গাড়িটি কিনেছেন\nওয়েবডেস্ক: বিশ্বের অন্যতম তারকা ফুটবলার ক্রিশ্চিয়ানো রোনাল্ডো। ধনী ক্রীড়াবিদদের মধ্যে যে তালিকায় প্রথম সারিতে রয়েছেন সে নিয়ে সন্দেহ নেই। ইউরোপীয় সংবাদ মাধ্যমে খবর অনুযায়ী, সেই রোনাল্ডো নাকি সম্প্রতি বিশ্বের সবচেয়ে দামি গাড়িটি কিনেছেন।\nডেইলি মেইলের রিপোর্ট অনুযায়ী, রোনাল্ডো প্রায় ১১ মিলিয়ন পাউন্ড খরচ করেছেন বুগাটির ‘লা ভয়েতোর ন্যয়ার’ গাড়িটি কিনতে।\nআরও পড়ুন: মেসির জোড়া গোল, দাপট রাখলেও গোল পেল না লিভারপুল\nযদিও বুগাটির তরফ থেকে এই গাড়ির মালিকের নাম সরকারি ভাবে জানানো হয়নি। কিন্তু স্প্যানিশ ক্রীড়া সংবাদপত্র মারকার রিপোর্ট অনুযায়ী, এই গাড়িটির মালিক পর্তুগিজ তারকা ক্রিশ্চিয়ানো রোনাল্ডো। যিনি এই মুহূর্তে ইতালির জুভেন্তাসের ফুটবলার।\nগাড়িটি বিশ্বের দরবারে প্রথম আত্মপ্রকাশ করে ২০১৯ জেনেভা মোটর শো-য়ে।\nযদিও ২০২১-এর আগে গাড়িটি চালাতে পারবেন না রোনাল্ডো। কারণ নতুন গাড়িটির এখনও কিছু কাজ বাকি কোম্পানির তরফে।\nলাক্সারি গাড়ি কেনা রোনাল্ডোর খুব প্রিয়। তবে এই প্রথম নয়। তাঁর কাছে ইতিমধ্যেই মার্সিডিজ সি ক্লাস স্পোর্টস কুপ, রোলস-রয়েস ফ্যানটম, ইউয়েন ফেরারি ৫৯৯ জিটিও, অ্যাশটন মার্টিন ডিবিনাইন ইত্যাদি গাড়ি রয়েছে।\nপূর্ববর্তীপঞ্চম দফার ভোটের আগে নতুন বিতর্কে বিজেপি রাজ্য সভাপতি\nপরবর্তীসুরেশ রায়নার সঙ্গে মজা করে তাঁর পথ আটকালেন ঋষভ পন্থ, ভিডিও


সব স্লোগানকে ফিকে করে দিচ্ছে "পরিবর্তনের পরিবর্তন চাই"স্লোগান ! - Prothom Kolkata\nসব স্লোগানকে ফিকে করে দিচ্ছে “পরিবর্তনের পরিবর্তন চাই”স্লোগান !\nপশ্চিমবঙ্গে বিধানসভা নির্বাচন দরজায় করা নাড়ছে। আর যতই ভোট আগিয়ে আসছে ততই রাজ্যে রাজনৈতিক বিবাদ বাড়ছে। ভোট আসলে রাজনৈতিক বিবাদ বাড়বে তাতে সন্দেহের কোনও অবকাশ নেই।তার ওপর এবারের রাজ্য রাজনীতি একটা সন্ধিক্ষণে এসে পৌঁছেছে। পাড়ার মোর, চায়ের দোকানে, বাসে, ট্রেনে আলোচনা হচ্ছে বিজেপিই এবার আসছে। প্রচারের পারদ বিজেপি যে ভাবে বাড়াচ্ছে সেটা রাজ্যের শাসক দল তৃণমূলও পারে নি। বাদবাকি দল তো দূরের কথা। রোজই রাজ্য রাজনীতির উত্তাপ বাড়ছে। বিজেপি-র কেন্দ্রীয় নেতারা আসছেন। রাজ্যের শাসক দলের ত্রুটি তুলে ধরে বক্তব্য রাখছেন। তৃণমূল আবার এদের বহিরাগত বলে অভিযোগ করছেন। এরই মধ্যে সবচেয়ে বড় ঘটনা তৃণমূল দলে ভাঙ্গন।শুভেন্দু অধিকারী ও তাঁর সঙ্গে একদল তৃণমূল নেতা বিজেপিতে যোগ দেওয়ায় তৃণমূলের অবস্থা এবার সঙ্গিন হয়েছে।শুভেন্দুর আক্রমণের মূল লক্ষ্য অভিষেক বন্দ্যোপাধ্যায়।\nতৃণমূল প্রতি আক্রমণে সমান সক্রিয়।তবে যে দল ভাঙানোর কাজ রাজ্যে তৃণমূল শুরু করেছিল এবার সেই দল ভাঙানোর মুখে তৃণমূল নিজেই পড়েছে।ফলে বিজেপি-র শক্তি বৃদ্ধি হচ্ছে । কেননা তৃণমূল ছেড়ে সবাই বিজেপি মুখী হয়েছেন। আর এর ফলেই ২০১৬-র বিধানসভা নির্বাচনে তৃণমূলকে যে পরিস্থিতিতে পড়তে হয়নি এবার বিজেপির শক্তি বৃদ্ধিতে রাজ্যের শাসক দলকে সেই পরিস্থিতিতে পড়তে হয়েছে। বিজেপি ক্রমেই নানান ইস্যুতে তৃণমূলের ওপর চাপ বাড়িয়ে চলেছে। এর মধ্যে দুর্নীতির বিষয়টাই প্রধান। বিজেপি রাজ্য সভাপতি দিলীপ ঘোষ বিভিন্ন সভায় বলছেন এটা একটা রাজনৈতিক দল নয় টিএমসি প্রাইভেট লিমিটেড কোম্পানি। চাল চোর, কয়লা চোরের সরকার। এরা আম্ফান-এর ত্রাণের টাকা চুরি করে। এরা রেশনের চাল চুরি করে। এই সরকারকে সাবান, ব্লিচিং পাউডার দিয়ে ধুয়ে মুছে ঝেঁটিয়ে বিদায় করবে রাজ্যের মানুষ। এখন শুধু সময়ের অপেক্ষা। কেন্দ্রীয় বাহিনী আসবে, পুলিশ থাকবে বুথের থেকে অনেক দূরে। মানুষ ভোট দিতে পারবেন।\nআরো পড়ুন : “কৃষক বন্ধু” !সব রাজনৈতিক দলই কৃষক বন্ধু, তবে তো কৃষকদের চিন্তার কারণ নেই!\nপুলিশ বাড়াবাড়ি করলে তাদের দড়ি দিয়ে গাছের সঙ্গে বেঁধে রাখার হুমকিও দিচ্ছেন দিলীপ ঘোষ। এদিকে দিলীপ ঘোষের এহেন মন্তব্যের উত্তরে রাজ্যের খাদ্যমন্ত্রী জ্যোতিপ্রিয় মল্লিক বলছেন, দিলীপ ঘোষ এমন ভাবে কথা বলছেন মনে হচ্ছে নির্বাচনটা তিনিই পরিচালনা করবেন। ওনার জানা উচিত নির্বাচন কমিশন বলে একটা সংস্থা আছে। তারাই বিধানসভা নির্বাচন পরিচালনা করবে। বিজেপি প্রতিটা বুথে এজেন্ট দিতে পারবে তো? ২০১১ সালে রাজ্যে পরিবর্তনের স্লোগানে বিধানসভা নির্বাচন হয়েছিল। মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস একক সংখ্যাগরিষ্ঠতা অর্জন করে পশ্চিমবঙ্গে ৩৪ বছরের বামফ্রন্ট শাসনের অবসান ঘটিয়েছিল তখন। এই নির্বাচনে তৃণমূল কংগ্রেসের মূল শ্লোগান ছিল ‘পরিবর্তন’। এই পরিবর্তনের অর্থ ছিল রাজ্যের ৩৪ বছরের বামফ্রন্ট শাসনের পরিবর্তন। তা সত্ত্বেও তৃণমূল কংগ্রেসের ক্ষমতায় আসার পরবর্তী পাঁচ বছরের শাসনে প্রধানত রাজ্যের নগরাঞ্চলের অধিবাসীদের অনেকে সরকারের আনা পরিবর্তনগুলি নিয়ে বহুলাংশে অসন্তোষ প্রকাশ করেছিলেন।\nতাছাড়া কেউ কেউ বলেছেন, মুখ্যমন্ত্রী মমতা বন্দ্যোপাধ্যায় (Mamata Banerjee) শুধু সংখ্যালঘু মুসলমান জনগোষ্ঠীর ভোট একত্রিত করতে চাইছেন। তাই তাদের তোষণ করে চলেছেন। তার পর ২০১৬-র বিধানসভা নির্বাচনেও ভালো ভাবেই জয়ী হয়েছে তৃণমূল। তবে ২০১১ থেকে দল ভাঙানোর খেলা শুরু করেছিল তৃণমূল। কংগ্রেস এমন কী বাম দলও ভাঙিয়েছে তৃণমূল।এবার ২০২১ -এর রাজ্য বিধানসভা নির্বাচনে এই পরিবর্তনের পরিবর্তন-এর আওয়াজ উঠেছে। নতুন করে এই পরিবর্তনের ডাক দিয়েছে বিজেপি। ২০১৯ এর লোকসভা নির্বাচনে ১৮টি আসন পাওয়ার পর এই আওয়াজ শাসকদল তৃণমূলের বিরুদ্ধে আরও প্রবল ভাবে তুলেছে বিজেপি। তাই ২০২১-এর বিধানসভা নির্বাচনকে ঘিরে রাজ্য রাজনীতির উত্তাপ রোজই একটু একটু করে বাড়ছে। ২০১৬ সালে পশ্চিমবঙ্গ রাজ্যের বিধানসভার ২৯৪টি আসনে বিধানসভা নির্বাচন আয়োজিত হয়। মমতা বন্দ্যোপাধ্যায়ের (Mamata Banerjee) নেতৃত্বে সর্বভারতীয় তৃণমূল কংগ্রেস এই নির্বাচনে পুনঃনির্বাচিত হয়।\n১৯৬২ সালের পর এই প্রথম কোনও রাজনৈতিক দল জোট না করে একক শক্তিতে রাজ্যে ক্ষমতায় আসে। ২০১১ সালের বিধানসভা নির্বাচনের মতো এই নির্বাচনও ছয় দফায় আয়োজিত হয়েছিল। প্রথম দফাটি ৪ এপ্রিল ও ১১ এপ্রিল তারিখে রাজ্যের নকশালবাদী-মাওবাদী প্রভাবিত রেড করিডোর এলাকায় আয়োজিত হয়। পরবর্তী দফায় নির্বাচন হয় ১৭ এপ্রিল, ২১ এপ্রিল, ২৫ এপ্রিল, ৩০ এপ্রিল ও ৫ মে তারিখে। ২০১৬ সালের জানুয়ারি মাসে ভারতের নির্বাচন কমিশন কর্তৃক পরিশোধিত ভোটার তালিকায় পশ্চিমবঙ্গ ভোটার-জনসংখ্যা অনুপাতে সারা দেশকে পিছনে ফেলে দিয়েছিল। এই অনুপাত ছিল ০.৬৮। সর্বশেষ তালিকা অনুসারে রাজ্যের মোট ভোটার সংখ্যা ছিল ৬.৫৫ কোটি। এর মধ্যে পুরুষ ভোটার ছিলেন ৩.৩৯ কোটি ও মহিলা ভোটার ছিলেন ৩.১৬ কোটি।\nভোটার-জনসংখ্যার এই অনুপাত বৃদ্ধি পশ্চিমবঙ্গকে তামিলনাড়ু রাজ্যের ঠিক আগে প্রথম স্থানে রেখেছিল।সেবার বাম ও বিজেপি ভুতুড়ে ভোটারের অভিযোগ তুলেছিল। এবার একই ভাবে ভোটার তালিকা প্রকাশের পরে ভুতুড়ে ভোটার তালিকায় আছে বলে অভিযোগ করেছে বিজেপি, কংগ্রেস ও বামেরা। বিজেপি নির্বাচন কমিশনের কাছে ভোটার তালিকা যাচাইয়ের দাবি জানিয়েছে। বিজেপি যদি এবার একক ক্ষমতায় রাজ্যে সরকার গড়তে পারে তা হলে ২০১৬-র পর বিজেপিই হবে সেই দল যারা আবারও রাজ্যে একক শক্তিতে সরকার গড়ল। তবে এর জন্য এখনও অপেক্ষা করতে হবে। এখন জানুয়ারী মাস। এপ্রিলে বিধানসভা নির্বাচন হলে এখনও আরও সাড়ে তিন থেকে চার মাস বাকি। ততদিনে রাজ্য রাজনীতিতে আরও অনেক পরিবর্তন আসবে বলে বিজেপি-র দাবি। আর তৃণমূলের বক্তব্য তারা ২১১- টির বেশি আসন নিয়ে রাজ্যের ক্ষমতায় আসছে। মমতা বন্দ্যোপাধ্যায় (Mamata Banerjee) এবার হ্যাটট্রিক করবে মুখ্যমন্ত্রী হিসেবে।\nTags: অভিষেক বন্দ্যোপাধ্যায়দিলীপ ঘোষমমতা বন্দ্যোপাধ্যায়\nPrevious “কৃষক বন্ধু” !সব রাজনৈতিক দলই কৃষক বন্ধু, তবে তো কৃষকদের চিন্তার কারণ নেই!\nNext অভিযোগ আছে? অভিযোগ পেলেই শাস্তি, আসছে কমিশনের ফুলবেঞ্চ\nদল ভাঙানোর রাজনীতিতে বিপর্যস্ত তৃণমূল\nচাচা আপন প্রাণ বাঁচা! জনপ্রতিনিধিরাও এমন করলে কথা তো উঠবেই


নেপথ্যে ট্রাকস্ট্যান্ড দখল আর 'লিমন বাহিনী'!:-574112 | কালের কণ্ঠ | kalerkantho\nচট্টগ্রামে যুবদল নেতা হারুন খুন\nনেপথ্যে ট্রাকস্ট্যান্ড দখল আর 'লিমন বাহিনী'!\n৬ ডিসেম্বর, ২০১৭ ০১:২৩ | পড়া যাবে ৫ মিনিটে\nচট্টগ্রামে রেলওয়ের টেন্ডারবাজিকে কেন্দ্র করে সিআরবি (রেলভবন) জোড়া খুনের মামলার আসামি বহিষ্কৃত ছাত্রলীগ নেতা সাইফুল ইসলাম লিমনের নাম আবার আলোচনায় এসেছে। গত রবিবার নগরের শুভপুর বাসস্ট্যান্ডে যুবদল নেতা হারুন হত্যাকাণ্ডে লিমনের অনুসারীদের কয়েকজন জড়িত থাকতে পারে বলে পুলিশ সন্দেহ করছে, যারা সিআরবি এলাকার ঘটনায়ও ছিল।\nপুলিশ বলছে, হারুন হত্যার ঘটনায় গতকাল মঙ্গলবার করা মামলার এজাহারে যাদের নাম উল্লেখ করা হয়েছে, তাদের কয়েকজন ছাত্রলীগের বহিষ্কৃত নেতা সাইফুল ইসলাম লিমনের অনুসারী। লিমন সিআরবির জোড়া খুনের আসামি। তিনি ছাড়াও যুবলীগের আরেক শীর্ষ ক্যাডার ও তাঁর অনুসারীদের সন্দেহ করছে পুলিশ।\nহারুন হত্যার ঘটনায় তাঁর ভাই হুমায়ুন চৌধুরী বাদী হয়ে সদরঘাট থানায় একটি হত্যা মামলা করেছেন। তবে মামলার এজাহারে আসামি কলামে সরাসরি কোনো আসামির নাম উল্লেখ করা হয়নি। অভিযোগের বর্ণনা অংশে ১০ জনের নাম রয়েছে।\nমামলার এজাহারে বলা হয়েছে, বাদীর ভাই মো. হারুন রশিদ চৌধুরী (৩৩) পরিবহন ব্যবসায়ী। তাঁর প্রতিষ্ঠানের নাম এস টি ট্রেডিং। এই প্রতিষ্ঠানের মাধ্যমে হারুন বিভিন্ন প্রতিষ্ঠানে পণ্য পরিবহনের গাড়ি সরবরাহ (ব্রোকার কমিশন) করে থাকেন। এ কাজ করতে গিয়ে তিনি একটি মহলের রোষানলে পড়েন। ওই মহলটি দীর্ঘদিন ধরে ট্রাকস্ট্যান্ডের অবৈধ নিয়ন্ত্রণ নেওয়ার চেষ্টা করে আসছে। এর প্রতিবাদ করেছিলেন হারুন। এ কারণে তাদের সঙ্গে হারুনের বিরোধ তৈরি হয়, যার জের ধরে তাদের যোগসাজশে গত রবিবার বিকেলে অস্ত্রশস্ত্র নিয়ে হারুনের ওপর হামলা চালানো হয়। তাঁকে এলোপাতাড়ি কুপিয়ে, ছুরিকাঘাত করে এবং গুলি করে মৃত্যু নিশ্চিত করার পর পালিয়ে যায় হামলাকারীরা।\nপ্রত্যক্ষদর্শীদের ভাষ্যের উদ্ধৃতি দিয়ে বাদী মামলার এজাহারের বর্ণনা অংশে হারুনের সঙ্গে ১০ জনের বিরোধ থাকার কথা বলেছেন। এ ১০ জন হলেন মোহাম্মদ আলমগীর (৩০), মোহাম্মদ কায়সার (২৫), নূরুন্নবী (৩৪), হূদয় (২৮), মোশাররফ হোসেন লিটন (২৮), মো. শরীফ (৩৫), মো. জসিম (২৯), তানভীর হোসেন (৩৩), তেৌকির হোসেন (৩০) ও হাজি মো. সালাউদ্দিন দুলাল (৪০)।\nবাদীর দেওয়া এ তথ্য বিশে্লষণ করতে গিয়ে পুলিশ শুরুতেই একটি ভিডিও ফুটেজ পেয়েছে। এই ভিডিও ফুটেজটি প্রত্যক্ষদর্শীদের একজন ধারণ করেছে। এতে আলমগীর, শরীফ ও জসিমসহ কয়েকজনকে শনাক্ত করা হয়েছে বলে পুলিশ কর্মকর্তারা জানিয়েছেন। প্রাপ্ত ভিডিও চিত্রে দেখা গেছে, একদল যুবক চিত্কার করে হারুনের ওপর ঝাঁপিয়ে পড়ে। তারা বেধড়ক হারুনকে পেটায়। তখন তাঁর পাশে একটি মোটরসাইকেল পড়ে ছিল। হারুনকে মাটিতে পড়া অবস্থায় দেখা গেছে। মারধর শেষে হামলাকারীরা চলে যাওয়ার পর অন্য এক যুবক এসে তাঁকে ধরে বসানোর চষ্টো করে। এ সময় হারুনের শরীর রক্তাক্ত দেখা গেছে।\nঅন্য একটি ভিডিও ক্লিপে দেখা গেছে, গুরুতর আহত হারুনকে অটোরিকশায় তুলে হাসপাতালে পাঠানো হচ্ছে।\nভিডিও ক্লিপের সূত্র ধরে আসামিদের নাম পাওয়ার তথ্য জানিয়ে পুলিশ কর্মকর্তারা বলছেন, এখন এসব তথ্য যাচাই-বাছাই ও আসামিদের গ্রেপ্তারে অভিযান চালানো হচ্ছে।\nঘটনার বিষয়ে নগর পুলিশের উপকমিশনার (দক্ষিণ) এস এম মোস্তাইন হোসেন কালের কণ্ঠকে বলেন, 'হারুন হত্যার ঘটনায় মামলা হয়েছে। এলাকায় আধিপত্য বিস্তার এবং ট্রাকস্ট্যান্ডের নিয়ন্ত্রণ নিয়ে হত্যাকাণ্ড ঘটেছে বলে তথ্য পাওয়া গেছে।'\nভিডিও ফুটেজে হামলাকারীদের দেখা যাওয়া এবং কিছু নাম পাওয়ার বিষয়ে পুলিশ কর্মকর্তা মোস্তাইন বলেন, 'তদন্তাধীন বিষয়ে আমি মন্তব্য করতে চাই না। এখন পুলিশের প্রধান কাজ হচ্ছে আসামি গ্রেপ্তার করা।'\nএদিকে হামলাকারীদের বিষয়ে তথ্যানুসন্ধানের শুরুতেই চট্টগ্রাম নগর পুলিশের গোয়েন্দা শাখা (ডিবি), থানা পুলিশ ও পুলিশ ব্যুরো অব ইনভেস্টিগেশনের কর্মকর্তারা জানতে পারছেন, মামলায় যাদের নাম উলে্লখ করা হয়েছে তাদের মধ্যে অন্তত ছয়জন ছাত্রলীগের বহিষ্কৃত নেতা সাইফুল ইসলাম লিমনের অনুসারী। ২০১৩ সালের ২৪ জুন রেলওয়ের টেন্ডারবাজিকে কেন্দ্র করে সিআরবি এলাকায় যুবলীগ ক্যাডার হেলাল আকবর বাবর ও ছাত্রলীগ ক্যাডার সাইফুল ইসলাম লিমন পক্ষের সংঘর্ষে এক শিশু ও এক যুবলীগকর্মী নিহত হয়। এ ঘটনার পর লিমনকে সংগঠন থেকে বহিষ্কার করা হয়।\nপুলিশ কর্মকর্তারা বলছেন, ওই দিনের সংঘর্ষের সময়ও লিমনের পক্ষে ছিল এমন কয়েকজন হারুন হত্যার ঘটনাস্থলে উপস্থিত ছিল বলে তথ্য পাওয়া যাচ্ছে। তাদের মধ্যে ফরিদও ঘটনাস্থলে ছিলেন। ফরিদ হলেন লিমনের ঘনিষ্ঠ সহযোগী।\nপুলিশ কর্মকর্তারা এমন তথ্য জানলেও বাদীর উল্লেখ করা নামগুলোতে ফরিদ নেই। কিন্তু ভিডিও ফুটেজে পাঞ্জাবি পরা ব্যক্তিকেই ফরিদ বলে শনাক্ত করছেন স্থানীয় লোকজন।\nঘনিষ্ঠ সহযোগী ফরিদ, লিটন, আলমগীর ও নূরুন্নবীর বিষয়ে জানতে চাইলে সাইফুল ইসলাম লিমন গতরাতে কালের কণ্ঠকে বলেন, 'ফরিদসহ যেসব নামের কথা আপনি বলছেন, সেই নামের কাউকে আমি চিনি না। এসব আমার বিরুদ্ধে অপপ্রচার।'


সিনেমা বানানোর জন্য ৩ বছর ধরে ছাগল চুরি! - The Dhaka Times\nসিনেমা তৈরির টাকা জোগাড় করতে শেষ পর্যন্ত ওই দুই ভাই চুরির পথ বেছে নেন\nদি ঢাকা টাইমস্ ডেস্ক ॥ বাবার নামে একটি সিনেমা বানাতে নেমে অর্থাভাবে পড়েন আপন দুই ভাই। অর্থের অভাবে মাঝপথেই বন্ধ করতে হয় চলচ্চিত্র নির্মাণের কাজ। তবে সেই টাকা জোগাড় করতে ৩ বছর ধরে ছাগল চুরি শুরু করেন দুই ভাই!\nজানা যায়, সিনেমা তৈরির টাকা জোগাড় করতে শেষ পর্যন্ত ওই দুই ভাই চুরির পথ বেছে নেন। এই অর্থ জোগাতে তিন বছর ধরে তারা চুরি করে আসছিলেন ছাগল। শেষ পর্যন্ত ছাগল চুরি করতে গিয়ে পুলিশের কাছে ধরা পড়েছেন তারা।\nএমনই কাণ্ড ঘটেছে ভারতের তামিলনাড়ুতে। সিনেমাটির নাম দেওয়া হয় ‘নে থানা রাজা’। ভারতীয় সংবাদ মাধ্যমগুলোর প্রতিবেদনে উল্লেখ করা হয় যে, তামিলনাড়ুর নিউ ওয়াশারমেনপেটের বাসিন্দা ভি নিরঞ্জন কুমার ও তার আপন ভাই লেনিন কুমার নিজের বাবাকে নিয়ে একটি সিনেমা তৈরি করছিলেন। ওই সিনেমায় মুখ্য ভূমিকায় অভিনয় করার কথা ছিল দু’জনের। তবে মাঝে হঠাৎ করেই অর্থের অভাবে চলচ্চিত্র তৈরির কাজ বন্ধ হয়ে যায়। তখনই চুরির চিন্তা মাথায় আসে তাদের।\nতারপর থেকে ছাগলসহ গবাদিপশু চুরি ও বিক্রি করে আসছিলেন এই দুজন। দিনে ৮–১০টি পশু চুরি করে প্রতিটি ৮০০ টাকায় বিক্রি করতেন তারা দু’জনে। চুরির সেই টাকা সিনেমা তৈরির জন্যই ব্যবহার করতেন। তবে সম্প্রতি দু’টি ছাগল চুরি করতে গিয়ে ধরা পড়ে যান তারা। পুলিশের জিজ্ঞাসাবাদে তারা নিজেদের দোষ স্বীকার করে নিয়েছেন।\nপার্শ্ববর্তী চেঙ্গেলপেট, মাধাভরম, মিনজুর ও পোন্নেরি এলাকায় গাড়ি নিয়ে ঘুরে বেড়াতেন ছাগল চুরির জন্য। তারপর রাস্তায় কোনো গবাদিপশু বিশেষ করে ছাগল, ভেড়া চরে বেড়াতে দেখলেই গাড়ি থামিয়ে সেটিকে চুরি করতেন এই দুই ভাই। এরপর সেই ছাগল নিয়ে তারা বিক্রি করতেন।\nকোনো পশুপালকের ছাগল-ভেড়া চুরি করলেও একটি বা দু’টির বেশি তারা কখনও চুরি করতেন না, যাতে করে তাদের সন্দেহ না হয়। সম্প্রতি মাধাভরমের এক ব্যক্তির কাছ থেকে একটি ছাগল চুরি করেন তারা। তবে ওই ব্যক্তির ছাগলই ছিল ৬টি। এতে করে তার সন্দেহ হয়। তারপরই থানায় অভিযোগ করেন তিনি। তদন্তে নেমে পুলিশ আরও ঘটনার কথা জানতে পারেন। তারপরই রাস্তা হতে দু’টি ছাগল চুরি করতে গিয়েই হাতেনাতে ধরা পড়েন এই দুই ভাই।\n৩ বছর ধরে ছাগল চুরিGoat theft for3yearsmake moviesসিনেমা বানানোর জন্য


খেলার আয়োজন করার মধ্যেই কমিটির মাহাত্ম্য নিহিত থাকে – সুনামগঞ্জের খবর » আঁধারচেরা আলোর ঝলক\nখেলার আয়োজন করার মধ্যেই কমিটির মাহাত্ম্য নিহিত থাকে\nনিয়মিত ফুটবল লীগ আয়োজনের দাবিতে রাস্তায় নেমে কর্মসূচী পালন করেছেন ফুটবলাররা। রবিবার জেলা সদরের আলফাত স্কয়ারে মানববন্ধন শেষে জেলা প্রশাসকের নিকট স্মারকলিপি দিয়েছেন তাঁরা। স্মারকলিপিতে সুনামগঞ্জে ফুটবল খেলার উৎকর্ষ সাধনে সকল পর্যায়ে নিয়মিত লীগ আয়োজন করার দাবি জানিয়েছেন তারা। স্মারকলিপিসূত্রে জানা গেল, জেলা সদরে ২০১০ সনের পর প্রথম বিভাগ ফুটবল লীগ আয়োজিত হয়নি। নানা দাবি দাওয়া নিয়ে প্রায়শই শহরের রাস্তায় মানববন্ধন দেখে অভ্যস্ত আমরা। কিন্তু ফুটবল লীগ আয়োজনের মত একটি চমকপ্রদ দাবি নিয়ে খেলোয়াড়দের রাস্তায় দাঁড়ানো এই প্রথম। তারা নিজেদের কোন সুযোগ সুবিধা বাড়ানোর জন্য নয়, জেলার পুরাতন ফুটবল ঐতিহ্য ফিরিয়ে আনতে ফুটবল কর্তাদের দৃষ্টি আকর্ষণ করেছেন। তাঁদের এই ভূমিকা প্রশংসার দাবিদার। আমরাও মানববন্ধনকারীদের দাবির সাথে একাত্মতা পোষণ করি।\nএই শহরে ক্রীড়া সংস্থার সুরম্য ভবন তৈরি হয়েছে। স্টেডিয়ামের উন্নয়ন হয়েছে। বড় বড় কমিটি আছে। তহবিলও আছে। বিভিন্ন খেলাধুলার উন্নয়নের জন্য গঠিত এইসব কমিটিতে নামিদামী লোকজন আছেন। কিন্তু সবকিছু থাকার পরও মূলত কিছুই নেই। যে সুযোগ-সুবিধা, অবকাঠামো ও কমিটি, সেগুলো যদি স্থানীয় পর্যায়ের খেলাধুলার উন্নয়নে কোন ভূমিকাই রাখতে পারল না তাহলে এইসবের উপযোগিতা কোথায় রইল? বলাবাহুল্য ২০১০ সনের পর প্রথম বিভাগের কোন ফুটবল লীগ আয়োজন করতে না পারা স্থানীয় ফুটবল সংগঠকদের লজ্জাজনক ব্যর্থতা। স্বাধীনতার আগে-পরে, যখন এই শহরে গ্যালারি সুবিধাসম্পন্ন কোন স্টেডিয়াম ছিল না, যখন খেলাধুলায় তেমন টাকা-পয়সার সংযোগ ছিল না, সরকারি পৃষ্ঠপোষকতাও ছিল নামমাত্র; তখন প্রতিবছর বিভিন্ন বিভাগের ফুটবল লীগসহ নানা টুর্নামেন্টের আয়োজন হত। খেলাঅন্তপ্রাণ কিছু সংগঠক ও খেলোয়াড়রা ক্রীড়াঙ্গনকে মাতিয়ে রেখেছিলেন। শহরবাসীকে নির্মল বিনোদন দানে তাদের অবদান ভুলার নয়। ফুটবল খেলোয়াড় হিসাবে হারুন মিয়া, কন্টর, শমসের, লাল, নীল, সবুজ, সহিবুর, চিনু, তাপস, রসিক মিয়া, আব্দুল আলী… কত নাম চোখের সামনে ভেসে উঠে। ফুটবলে তাঁদের পায়ের কারুকাজ আজও রোমন্থন করেন বয়স্করা। স্টেডিয়ামের পাশ দিয়ে হেঁটে যাওয়ার সময় তারা দীর্ঘশ্বাস ফেলে ভাবেন, ক্রীড়াপাগল এই শহরের আজ কী দুরবস্থা।\nজাতি গঠনে খেলাধুলার অবদান অপরিসীম। বিশেষ করে যুব ও তরুণ সম্প্রদায়কে যাবতীয় পথভ্রষ্টতা থেকে রক্ষা করতে লেখা-পড়ার পাশাপাশি খেলা ও সংস্কৃতি চর্চার কোন বিকল্প নেই। খেলাধুলার মধ্য দিয়ে যেমন শরীর মন সতেজ থাকে তেমনি গড়ে উঠে একটি প্রতিযোগী মনোভাব। এই মনোভাব পরবর্তী জীবনে ব্যক্তি মানুষকে সফলতার পথে এগিয়ে নেয়। তাত্ত্বিকভাবে সত্য এই কারণেই সরকার খেলাধুলার প্রতি বিশেষ পৃষ্ঠপোষকতা দান করে থাকে। খেলার জগতে এখন টাকা পয়সার অভাব নেই। আগের যেকোনো সময়ের তুলনায় এখন ক্রীড়াক্ষেত্রে সরকারি বরাদ্দ বেড়েছে। তাই সংগত কারণেই ক্রীড়াঙ্গনের উন্নয়ন দেখার আশাবাদ সকলের মাঝে জাগ্রত হয়। কিন্তু এত সুযোগ-সুবিধার মাঝেও যখন সংগঠকরা নিয়মিত ফুটবল লীগ আয়োজন করতে পারেন না তখন সকলেই হতাশাগ্রস্ত হয়ে পড়েন। এই ব্যর্থতা কার? আত্মানুসন্ধান একান্ত প্রয়োজন।\nসুনামগঞ্জের কিছু খেলোয়াড় যখন নিয়মিত ফুটবল লীগ আয়োজনের দাবি নিয়ে রাস্তায় নেমেছেন তখন ক্রীড়া সংস্থার প্রধান জেলা প্রশাসকের কিছু পদক্ষেপ আমরা সংগত কারণেই দেখতে চাই। তিনি অচিরেই জেলার ফুটবল সংগঠকদের সাথে বসে একটি সঠিক ক্রীড়া পরিকল্পনা গ্রহণ করবেন বলে সকলে আশা প্রকাশ করেন। ফুটবল কমিটির ব্যক্তিবৃন্দকে খেলোয়াড়দের মাঠে নামানোর ব্যাপারে আন্তরিক হতে হবে। মনে রাখতে হবে খেলার আয়োজন করার মধ্যেই কমিটির মাহাত্ম্য নিহিত থাকে। এই মাহাত্ম্য দেখাতে হবে এখন।\n← ছাতকে মাছ ধরতে গিয়ে নিখোঁজ হওয়া মুক্তিযোদ্ধার ভাসমান লাশ উদ্ধার\nএইচএসসি’র ফল ১৭ জুলাই →


প্রধানমন্ত্রী যাকে সালাম করতেন, তিনি এখন 'রাজাকার'\nপ্রতিনিধি । ১৬ ডিসেম্বর, ২০১৯ ৯:২৫ অপরাহ্ণ\nপ্রথম ধাপে ১০ হাজার ৭৮৯ জন রাজাকারের তালিকা প্রকাশ করেছে মুক্তিযুদ্ধবিষয়ক মন্ত্রণালয়। গতকাল রোববার প্রকাশিত ওই তালিকায় গেজেটেড অনেক মুক্তিযোদ্ধার নামও পাওয়া গেছে। তেমনি একজন বরগুনার পাথরঘাটার মরহুম মো. মজিবুল হক। বঙ্গবন্ধুর সহপাঠী ও বন্ধু ছিলেন মজিবুল হক। ছিলেন মুক্তি সংগ্রাম পরিষদের সভাপতিও।\nসদ্য প্রকাশিত রাজাকারের তালিকায় নাম এসেছে তার। এতে ক্ষুব্ধ হয়েছেন স্থানীয় মুক্তিযোদ্ধারা।\nপারিবারিক সূত্র ও স্থানীয় মুক্তিযোদ্ধারা জানিয়েছেন, জাতির পিতা বঙ্গবন্ধু শেখ মুজিবুর রহমানের ঘনিষ্ঠ সহচর ছিলেন মো. মজিবুল হক ওরফে নয়া ভাই। বঙ্গবন্ধুর সঙ্গে কলকাতার ইসলামিয়া কলেজে পড়াশোনা করেছেন তিনি। বেকার হোস্টেলে বঙ্গবন্ধুর সঙ্গে থেকেছেন মজিবুল হক। মুক্তি সংগ্রাম পরিষদ গঠন থেকে শুরু করে ১৯৭৩ সাল পর্যন্ত পাথরঘাটা সংগঠনের সভাপতি ছিলেন নয়া ভাই। পাথরঘাটা উপজেলা আওয়ামী লীগের টানা ৪০ বছর সভাপতি ছিলেন তিনি, ছিলেন প্রধানমন্ত্রী শেখ হাসিনার আস্থাভাজন।\nমজিবুল হকের স্ত্রী নুরজাহান বেগম (৮৭) বলেন, আমার স্বামী ২০০৭ সালের ৩১ ডিসেম্বর মারা গেছেন। তিনি বঙ্গবন্ধুর সঙ্গে রাজনীতি করেছেন। সংগ্রাম পরিষদ পরিচালনা করেছেন। যুদ্ধের সময় আমাদের বাড়িতে আশ্রয় নেয়া মুক্তিযোদ্ধা, মুক্তিকামী মানুষের ভরণ-পোষণ দিয়েছেন। আজ সেই মানুষটা কি করে রাজাকার হয়? এর বিচার হবে। এর বিচার করবেন শেখ হাসিনা।\nনুরজাহান বেগম বলেন, বঙ্গবন্ধু আমার স্বামীর কাঁধে হাত দিয়ে হাঁটতেন। শেখ হাসিনা আমার স্বামীর পায়ে হাত দিয়ে সালাম করতেন। দূরে বসলে তাকে কাছে টেনে বসাতেন শেখ হাসিনা। সেই মানুষটা কি করে রাজাকার হলো, তা আমি জানতে চাই।\nবরগুনা জেলা মুক্তিযোদ্ধা সংসদের ডেপুটি কমান্ডার আবদুল মোতালেব মৃধা বলেন, মারা যাওয়ার এত বছর পর আবার ষড়যন্ত্রের শিকার হলেন মজিবুল হক নয়া ভাই। তিনি কখনও রাজাকার ছিলেন না। ছিলেন বঙ্গবন্ধুর সহপাঠী ও বন্ধু। ছিলেন স্বাধীনতার সংগঠক। দীর্ঘ ৪০ বছর উপজেলা আওয়ামী লীগের সভাপতি ছিলেন নয়া ভাই। রাজাকারের তালিকা থেকে তার নাম বাদ দিতে হবে। তার নাম কি করে রাজাকারের তালিকায় এসেছে তা খতিয়ে দেখতে হবে।\nএ বিষয়ে পাথরঘাটা উপজেলা মুক্তিযোদ্ধা সংসদের সাবেক সাংগঠনিক কমান্ডার ও উপজেলা আওয়ামী লীগের সহ-সভাপতি মো. মোস্তাফিজুর রহমান বলেন, মজিবুল হক নয়া ভাই মুক্তিযুদ্ধের সংগঠক ছিলেন। ছিলেন আওয়ামী লীগের একনিষ্ঠ কর্মী ও নেতা। তার বাড়িতে মুক্তিযোদ্ধারা আশ্রয় নিয়েছেন, প্রশিক্ষণ নিয়েছেন। তারমতো একজন মানুষের নাম রাজাকারের তালিকায় আসায় মুক্তিযোদ্ধারা ক্ষুব্ধ এবং লজ্জিত। আমরা এর তীব্র নিন্দা জানিয়ে প্রতিবাদ শুরু করেছি।\n১৯৮৬ সালের জাতীয় সংসদ নির্বাচনে (পাথরঘাটা-বামনা) আওয়ামী লীগের মনোনয়ন পেয়ে নৌকা প্রতীক নিয়ে নির্বাচনে অংশগ্রহণ করেন মজিবুল হক। জীবনের শেষ দিন পর্যন্ত মুক্তিযুদ্ধের পক্ষের শক্তি হিসেবে কাজ করেছেন। ১৯৮৯ সাল পর্যন্ত পাথরঘাটা থানা আওয়ামী লীগের সভাপতির দায়িত্ব পালন করেছেন তিনি।\nজ্বরে আওয়ামী লীগ নেতার মৃত্যু, বাড়ি লকডাউন\nথানায় ঝুলন্ত মরদেহ: ওসির বিরুদ্ধে মামলা\nপুলিশ পরিদর্শকের কক্ষ থেকে যুবকের ঝুলন্ত লাশ উদ্ধার\nযুদ্ধাপরাধ মামলায় কুড়িগ্রামে ১৩ রাজাকার গ্রেফতার\nট্যাগঃ পাথরঘাটা, বরগুনা, মজিবুল হক, রাজাকার\n৯ হাজার কর্মী ছাঁটাই করবে এমিরেটস